E TUKURI in fannuverinnah au ummeedhuthakeh genesdheefi - vNews.mv\nއީ ޓުކުރިން، ފަންނުވެރިންނަށް އައު އުންމީދުތަކެއް ގެނެސްދީފި\nވީނިއުސް 27 November 2019, 15:24\nޒަމާނުއްސުރެވެސް ދިވެހިންނަކީ ހުނަރުން ފުރިގެންވާ މަސައްކަތްތެރި ބައެކެވެ. މިދުވަސް ކޮޅު ދަރުބާރުގެ އަދި ދަރުބާރުގެ ހިމެނޭ ސަރަހައްދުގެ ކޮންމެ ދިމާލަކަށް ބަލައިލިނަމަވެސް އެކަންފެނިގެންދާނެއެވެ. އަތްތެރި މަސައްކަތް ތަކުން ފެށިގެން ގޮސް ތަފާތު އެކި އެކި ހިރިގަލުގެ މަސައްކަތާއި، ކާބޯތަކެއްޗާއި، ރީތިވުމަށް ބޭނުންވާ ސާމާނާއި އަދި މި ނޫންވެސް މިފަދަ އެތަކެއް އުފެއްދުންތަކެއް ފެނިގެންދެއެވެ. އެހެންނަމަވެސް ހިތާމައަކީ މިހާރަކަށްއައިސް މިފަދަ މަސައްކަތްތެރިންގެ މަސައްކަތްތައް ފަނޑުވަމުންދާކަމެވެ. އޭގައި ވަރަށްގިނަ ސަބަބުތަކެއް އެބަހުއްޓެވެ.\nއޭގެތެރޭގައި ވަރަށް ގިނަވަގުތާއި ބޮޑު ހޭދައެއްކޮށްގެން ކުރެވޭ މަސައްކަތުން އެއްވެސް މަންފާއެއް ނުލިބުމާއި އެތަކެތި ވިއްކޭނެގޮތެއް ނެތުމާއި، އަދި މާރކެޓް ކުރެވޭނެ ގޮތެއް ނެތުމެވެ. މިހުރިހާ ގޮންޖެހުންތަކަކާއެކު މިފަދަ އުފެއްދުންތެރިންވަނީ މާޔޫސްވެފައެވެ، ހުނަރު ދައްކާލުމަށް ފެންބޮވައިގަނެފައިތިބޭ އުފެއްދުންތެރިންނަށް ލިބެނީ މިފަދަ މަދު ފުރުސަތުތަކެވެ. ނަމަވެސް މިފަހަރު ފަންނު އެކްސްޕޯއިން ފަންނުވެރިންނަށް ލިބިގެންދިޔައީ އުންމީދީ ހަބަރުތަކެކެވެ. އެފަދަ ފަރާތްތަކުގެ އުފެއްދުން މާރކެޓްކުރެވި ވިއްކޭނެ މަގު ތަނަވަސް ވެގެންދިއުމެވެ.\nއެގޮތުން ދާދި ފަހުން މޯލްޑިވްސް ޕޯސްޓް ލިމިޓެޑް އިން ތަޢާރަފް ކުރި އީ-ޓުކުރި ލޯކަލް ޕްލެޓްފޯމަކީ މިފަދަ ފަންނުވެރިންގެ މަސައްކަތްތައް އިތުރަށް ފުޅާކޮށް އާމްދަނީ އިތުރު ކުރުމަށް ހުޅުވިގެންދިޔަ ރަނުގެ ފުރުސަތެކެވެ. އީ-ޓުކުރި ލޯކަލް ޕްލެޓްފޯމަކީ ކުދި އަދި މެދުފަންތީގެ ވިޔަފާރިތަކާ ކޯޕަރޭޓިވްސްތަކާއި އަދި އޮންލައިން ވިޔަފާރީގެ ތެރެއަށް ވަންނަން ބޭނުންވާ ފަރާތްތަކަށް މޯލްޑިވްސް ޕޯސްޓުން ފޯރުކޮށްދޭ އީ-ކޮމާރސް ސޮލިއުޝަން އެކެވެ. މިޕްލެޓްފޯރމަށް އޮންބޯޑުވާން ބޭނުންވާ ފަރާތްތަކަތް ރެޖިސްޓްރީވުމުން ފެށިގެން މުދާ އަޕްލޯޑު ކުރުމާއި އިޝްތިހާރުކުރުމުގަ ވެސް އީ-ޓުކުރި ޓީމްގެ އެހީތެރިކަން ލިބިގެން ދެއެވެ. އަދި މިޕްލެޓްފޯރމަށް އޮންބޯޑުވާ ފަރާތްތަކުގެ ފިހާރަތައް މި ޕްލްޓްފޯމުގައި ގާއިމްކުރެވި، މުދާ ވިއްކުމާއި، އޮންލައިންކޮށް ފައިސާދެއްކުމާއި އަދި ކަސްޓަމަރުންނާ މުއާމަލާތް ކުރުމުގެ ފުރުސަތު މި ޕްލެޓްފޯމުގެ ޒަރީޢާއިން ލިބިގެންދެއެވެ. އަދި މީގަ އެންމެ ފާހަގަ ކޮއްލެވޭ ކަމަކީ މި ޕްލެޓްފޯމުގެ ތެރެއިން ގަނެވިއްކާ މުދާ ޕޯސްޓުގެ ޑެލވަރީ ނިޒާމުގެ ތެރެއިން މާލެއާއި ރާއްޖޭގެ ކަންކޮޅޮތަކަށް ރައްދުކޮށްދެވޭ ކަމެވެ.\nމި ޕްލެޓްފޯމަކީ ގާނޫނީގޮތުން ރަޖިސްޓަރީވެފައިވާ ކުދި ބޮޑު ހުރިހާ ވިޔަފާރިތަކާ ކޯޕަރޭޓިވްސްތަކަށް ހިލޭ ހުޅުވާލެވިފައިވާ ޕްލެޓްފޯމެކެވެ. އީ-ޓުކުރި މި ޕްލެޓްފޯމް ފަރުމާކުރެވިފައިވަނީ އޮންލައިން ވިޔަފާރިއެއް ހިންގުމަށް ބޭނުންވާ މައިގަޑު ކޮމްޕޯނަންޓްތައް ހިމަނައިގެންކަމަށްވާތީ، މާބޮޑު އޮޕަރޭޝަނަލް ކޮސްޓަކާ ނުލައި މި ޕްލެޓްފޯރމްގައި މުދާ ވިއްކައި، އިންވެންޓްރީ މެނޭޖްކޮށް، އިޝްތިހާރުކުރުމުގެ އިތުރުން މުދާ ޓްރާންސްޕޯޓުކުރުމާއި ޑިސްޓްރިބިއުޝަންގެ ހުރިހާ ޚިދުމަތެއް މި ޕްލެޓުފޯރމުގެ ޒަރީޢާއިން ލިބިގެންދާނެއެވެ. އަދި މި ޕްލެޓްފޯމްގައި ގާއިމްކުރެވިފައިވާ ޕޭމަންޓް ގޭޓްވޭ މެދުވެރިކޮށް، ކުރެވޭ ހުރިހާ ވިޔަފާރި މުޢާމަލާތްތަކަށް ރިއަލް-ޓައިމްގައި ފައިސާ ދެއްކުމުގެ ފަސޭހަކަން ލިބިގެންދާނެއެވެ.\nމި ޕްލެޓުފޯމުގެ އެންމެ މުހިންމު ކޮމްޕޯނަންޓް ކަމުގައިވާ "ވެސަލް މެނޭޖްމަންޓް ސިސްޓަމް" އަކީ މި ޕްލެޓްފޯމުގެ ތެރޭގައި ހިންގާ ވިޔަފާރި މުޢާމަލާތްތަކުން އުފައްދާ މުދާ ކަނޑުމަގުން ޓްރާންސްޕޯރޓު ކުރުމަށްޓަކައި ގާއިމްކުރެވިފައިވާ ނިޒާމެކެވެ. މި ނިޒާމުގެ ތެރެއަށް ވަންނަ އުޅަދުފަހަރު މެދުވެރިކޮށް ރާއްޖޭގެ ކަންކޮޅުތަކަށް މުދާ އުފުލުމާއި ޑެލިވަރީ އާއި ޓްރެކިންގ ގެ ޚިދުމަތް އީޓުކުރި ޕްލެޓްފޯމުގެ ވިޔަފާރިތަކަށް ފޯރުކޮށްދެވޭނެއެވެ.


ކޮވިޑް-19 ބަލިމަޑުކަން ނިމުމަކަށް އަންނާނީ ކިހިނެއް؟\nބަލިމަޑުކަން މުޅިން ފިލުމަށް ވައިރަހަށް އާލާވެވޭނެ ގޮތްތައް ހުއްޓެން ޖެހޭ ކަމަށް މާހިރުން ވިދާޅުވޭ\nސައިންސްވެރިންގެ ނަޒަރުގައި ބަލިމަޑުކަން ނިމުމަކަށް ގެނައުމަށް އެންމެ މުހިންމު އެކައްޗަކީ ވެކްސިން\nދުނިޔޭގެ ސިއްހަތު ޖަމްއިއްޔާއިން ކޮވިޑް-19 ޕެންޑަމިކް އެއްގެ ގޮތުގައި އިއުލާން ކުރިތާ 8 މަސް ދުވަސް ފާއިތުވެ ހިނގައްޖެ\n2 ޖެނުއަރީ 2021 | ހޮނިހިރު 23:38\nކޮވިޑް-19 ބަލިމަޑުކަން މުޅި ދުނިޔެއަށް ފެތުރި، އެތައް މިލިއަން ބަޔަކަށް ބަލި ޖެހި ސިއްހީ ނިޒާމުތަކަށް ތަހައްމަލު ނުކުރެވޭ ހިސާބަށް ބަލީގެ ހާލަތު ގޯސްވެގެން ދިޔަ\nކޮވިޑް-19ގެ ބަލިމަޑުކަމުގައި ދުނިޔެ ހުއްޓުމަކަށް އައިސް، އިގްތިސާދުތައް ހީނަރުވެ، މީހުންގެ އަތްމަތި ދަތިވެ، ގިނަގުނަ ގޮންޖެހުންތައް ދިގުލައި ދިޔުމާއެކު ދިރިއުޅުން ކޮޅަށް ޖަހާ މިނިވަންކަމާއެކު ކުރިއުޅުނު ގޮތައް އުޅެވޭނެ ދުވަހަކަށް އިންސާނުން ތިބީ ކެތްމަދުވެފައެވެ.\nދުނިޔޭގެ ސިއްހަތު ޖަމްއިއްޔާއިން ކޮވިޑް-19 ޕެންޑަމިކް އެއްގެ ގޮތުގައި އިއުލާން ކުރިތާ 8 މަސް ދުވަސް ފާއިތުވެ ހިނގައްޖެއެވެ. އެތައް މިލިއަން ބަޔަކަށް ބަލި ޖެހި އެތައް ލައްކަ ބަޔަކު ބަލީގައި މަރުވެ ހިނގައްޖެއެވެ. ބަލީގެ އެއް ރާޅުން ދެ ރާޅުން ގޮސް ބައެއް ގައުމުތަކަށް ބަލީގެ ތިންވަނަ ރާޅާވެސް ކުރިމަތިލާން ޖެހިއްޖެއެވެ. ސުވާލަކީ މިކަމުން ދުނިޔެ ސަލާމަތްވެ، ކުރިން އުޅުނު ދިރިއުޅުމަށް އެނބުރި ދެވޭނީ ކޮން ދުވަހަކުން ހެއްޔެވެ؟ މި ބަލިމަޑުކަން ނިމުމަކަށް އަންނާނީ ކިހިނެއް ހެއްޔެވެ؟\nސައިންސްވެރިންގެ ނަޒަރުގައި ބަލިމަޑުކަން ނިމުމަކަށް ގެނައުމަށް އެންމެ މުހިންމު އެކައްޗަކީ ވެކްސިނެވެ. ވެކްސިންގެ މުހިންމު ކަމާއެކު، ކޮވިޑް-19ށް ސައިންސްވެރިން ވެކްސިން ތައްޔާރު ކުރީވެސް ރެކޯޑު ސްޕީޑުގައެވެ. ޒަމާނީ ސައިންސާއި، ޓެކްނޮލޮޖީގެ އެހީގައި މި ބައްޔަށް ވެކްސިން ތައްޔާރުކުރުމުގެ މަސައްކަތްތައް ހިނގަމުން ދިޔައީ މީގެ ކުރިން ދުވަހަކުވެސް ދުނިޔޭގައި ވެކްސިނެއް ތައްޔާރު ކުރުމަށް މަސައްކަތް ނުކުރާހާ ހަލުއިމިނުގައެވެ. ހަމަ އެހެންމެ ވެކްސިނަށް ހުއްދަ ދިނުންވެސް ގައުމުތަކުން ގެންދަނީ އެހާމެ ހަލުއި މިނުގައެވެ. އެތައް ގައުމެއްގައި ވެކްސިން ދޭންވެސް ފަށައިފިއެވެ. ނަމަވެސް ވެކްސިންގެ ޒަރީއާއިން ބަލިމަޑުކަން ނިމުމަކަށް އަންނާނެ ގޮތް އަދި އޮތީ ބަލަން ތިބުމެވެ.\nޔަގީނުންވެސް އެނގޭ އެއްކަމެއް އެބައޮތެވެ. ކޮންމެވެސް ދުވަހަކުން ކޮންމެވެސް ގޮތަކުން މި ބަލިމަޑުކަންވެސް ނިމުމަކަށް އަންނާނެއެވެ. އެކަން އެނގެނީ މާޒީގައި ކަންހިނގާފައިވާ ގޮތުންނެވެ. 1918ން 1919ށް ދުނިޔެއަށް ކުރިމަތިވި އިންފްލުއެންޒާވެސް ނިމުމަކަށް އައެވެ. ވެކްސިނެއް ބޭނުމެއް ނުކުރެއެވެ. އެހެން ކަމުން މާޒީގެ ތަޖުރިބާއިން ބަލާއިރު، މިއަދު މުޅި ދުނިޔެ ބިރުވެރިކަމުގެ ތެރެއަށް ވައްޓާލި ވައިރަހުގެ ނުރައްކަލަށްވެސް ނިމުން އަންނާނެއެވެ.\nދިރާސާ ކުރާ ފަރާތްތަކުން ބުނާ ގޮތުގައި 1918ން 1919ށް ދުނިޔެއަށް ކުރިމަތިވި އިންފްލުއެންޒާ ބޮޑު ރޯގާއަކީ ވިހި ވަނަ ގަރުނުގައި ދުނިޔެއަށް ކުރިމަތިވި އެންމެ ބިރުވެރި އެންމެ ގިނަ ފުރާނަ ގެއްލުނު ރޯގާއެވެ. މަދުވެގެން 500 މިލިއަން މީހުންނަށް އެ ރޯގާ ޖެހުނެވެ. ބަލީގައި ގާތްގަނޑަކަށް 50 މިލިއަން މީހުން މަރުވިއެވެ. އެމެރިކާ އިން އެކަނިވެސް 675،000 މީހުން މަރުވި ކަމަށް ރެކޯޑް ކުރެވިފައިވެއެވެ. ގިނަ ބަޔަކު ބަލީގައި ދުނިޔެ ދޫކޮށް ދިޔައިރު، އެ ރޯގާ އާ ބެހޭ ގޮތުން ސައިންސްވެރިންނަށް މާ ބޮޑު އެއްޗެއް ދަސްވެފައެއް ނެތެވެ. ސައިންސްވެރިންނަށް އެ ބަލިމަޑުކަން ހިނގައި ދިޔަ ގޮތް ވިސްނުނީ ވައިރަސް ދުނިޔެއިން ފިލައި ދިޔަތާ އެތައް އަހަރެއް ފަހުންނެވެ. އަދިވެސް އެކަމުގައި ގޮތްނޭނގޭ ކިތައްމެ ކަމެއް ހުރި ކަމަށް ބައެއް ސައިންސްވެރިން އިއުތިރާފްވެއެވެ.\nސައިންސްވެރިން އެއްބަސްވާ ގޮތުގައި، ބަލިމަޑުކަމެއް ފިލައި ދިއުމަށް މުހިންމު ޝަރުތެއް ފުރިހަމަވާން ޖެހެއެވެ. އެއީ ވައިރަހަށް އަލަށް ބަލިޖެއްސޭނެ ނުވަތަ ބަލި އަށަގަތުމުގެ ފުރުސަތު އޮތް މީހުން މަދުވަމުން ގޮސް އެކަށީގެންވާ މިންވަރަކަށް އެ އަދަދު ދަށަށް ދިއުމެވެ. އޭރުން ވައިރަހަށް އާލާވެވޭނެ ގޮތްތައް ހުއްޓި، ބަލިފެތުރުންވެސް ހުއްޓި ވައިރަސްގެ ނިމުން އަންނާނެއެވެ.\nދިރާސާތަކުން އެނގޭ ގޮތުން 1918 ވަނަ އަހަރު ކުރިމަތިވި ބޮޑު ރޯގާގައި، އެ އަހަރުގެ ސްޕްރިންގ މޫސުމާއެކު ބަލި ޖެހޭ މީހުންގެ އަދަދު ދަށްވެ، ބަލި ފިލާ ދިޔައީ ކަމުގައި ހީވިއެވެ. ނަމަވެސް 1920 ފެށުމާއެކު އަނެއްކާ ބަލީގެ އައު ރާޅެއް ހިއްލާލިއެވެ. މިއީ މިބާވަތުގެ ބަލިމަޑުކަމުގައި ކަން ހިނގާ ގޮތްކަން މިހާރުގެ ތަޖުރިބާތަކުންވެސް އެއޮތީ ފެންނާށެވެ. އެންމެ ފަހުން 1920 ގެ މެދުތެރެއާ ހަމައަށް ދިޔަ އިރު ގިނަ ތަންތަނުން ބަލީގެ ނިޝާންތައް ފަނޑުވަމުން ގޮސް ބައެއް ހިސާބުތަކުން މުޅިން ބަލި ފިލައިގެން ދިޔަކަން ދިރާސާތަކުން އެނގެއެވެ. ނަމަވެސް ރަސްމީ ސިފައެއްގައި އިންފްލުއެންޒާ ރޯގާ ފިލައިގެން ދިޔަކަން އެއްވެސް ފަރާތަކުން އިއުލާން ކޮށްފައެއް ނެތެވެ.\nބަލި ނެތިގެން ދިޔައިރު ދުނިޔޭގެ އެކި ކަންކޮޅުތަކަށް ވައިރަސް އޮތީ އިންތިހާއަށް ފެތުރިފައެވެ. ތަޖުރިބާކާރުންގެ ނަޒަރުގައި އޭރު ބަލި ނެތިގެން ދިޔައީ، އާބާދީގެ ބޮޑުބަޔަކަށް ބަލިޖެހި އިތުރަށް ބަލި ޖައްސާނެ ނުވަތަ ބައްޔަށް ހުށޮހެޅިދާނެ މީހުން މަދުވެގެން ދިއުމުންނެވެ. ބަލި ނެތިގެން ދިޔައިރު ދުނިޔޭގެ އާބާދީގެ ތިން ބައިކުޅަ އެއްބަޔަށް ބަލި އޮތީ ޖެހިފައެވެ. (މިހާތަނަށް ކޮވިޑް-19 ޖެހިފައިވަނީ ދުނިޔޭގެ އާބާދީގެ ބައި ޕަސެންޓް މީހުންނަށެވެ).\nއެހެން ކަމުން ދިރާސާތަކުން އެނގޭ ގޮތުގައި، 1918 ވަނަ އަހަރުގެ ބަލިމަޑުކަން ފިލާ ދިޔައީ ބަލީގެ ދިފާއު އާބާދީގެ ގިނަ ބައެއްގެ ތެރޭގައި އުފެދިގެން ދިއުމުންނެވެ. އެކަމަކު އެއީ ހަމައެކަނި ސަބަބެއް ނޫނެވެ. އޭގެ އިތުރުން، ގައިދުރުކަން ބެހެއްޓުމަށް ސިއްހީ އޮފިޝަލުން ދިން އިރުޝާދާ އެއްގޮތައް އަމަލު ކުރުން ވެސް މީގެ މުހިންމު ދައުރެއް އަދާކުރިއެވެ. ހަމަ އެހެންމެ މާސްކް އެޅުމާއި، ގިނަގިނައި އަތްދޮވުމާއި، ބަލި މީހުން ކަރަންޓީނު ކުރުމާއި، ސްކޫލްތައް ބަންދު ކުރުމާއި، އާއްމު ތަންތަނަށް އެއްވެ އުޅުން މަނާކުރުމާއި، ކޮންމެހެން ދޭން ޖެހޭ ޚިދުމަތްތައް ނޫން ޚިދުމަތްތައް ދިނުން ވަގުތީގޮތުން މެދުކަނޑާލުން ފަދަ ފިޔަވަޅުތައް ބޮޑު ދައުރެއް ބަލި ފިލައިގެން ދިއުމުގައި އަދާކުރިއެވެ. ކޮވިޑް-19 ފެތުރެން ފެށުމާއެކުވެސް ސިއްހާ މާހިރުން ދިނީ މީގެ ސަތޭކަ އަހަރު ކުރިން ސިއްހީ މާހިރުން ދިން އިރުޝާދެވެ.\nސިއްހީ މާހިރުން ދިން ލަފާ އޭރުވެސް އޮތީ ކާމިޔާބު އެއްޗެއްގެ ގޮތުގައެވެ. ޖާނަލް އޮފް އެމެރިކަން މެޑިކަލް އެސޯސިއޭޝަނުން 2007 ވަނަ އަހަރު ޝާއިއު ކުރި ދިރާސާއެއްގައިވާ ގޮތުން ވައިރަސް ފެތުރުން ކޮންޓްރޯލް ކުރުމަށް ސިއްހީ މާހިރުން ދިން ލަފާ ގަބޫލުކޮށް، އަވަސް ފިޔަވަޅުތައް އަޅާ އަދި އެ ފިޔަވަޅުތައް އެންމެ ގިނަ ދުވަހަށް ދެމެހެއްޓި އެމެރިކާގެ ސިޓީތަކުގައި ބަލީގައި މީހުން މަރުވި އަދަދު އެ ނޫން ސިޓީތަކަށް ވުރެ ފާހަގަ ކުރެވޭ މިންވަރަކަށް ދަށް ވެގެން ދިޔައެވެ.\nބަލި ފެތުރުން ކޮންޓްރޯލު ކުރުމަށް މިދެންނެވި ފިޔަވަޅުތައް އަޅަމުން ދިޔައިރު، ހަނގުރާމަ ކުރަން މި ޖެހެނީ ބެކްޓީރިއާ އަކަށް ކަމެއް ނުވަތަ ވައިރަސް އަކަށް ކަމެއް ސިއްހީ އޮފިޝަލުންނަށް އޭރު ސާފެއް ނުވެއެވެ. އިންފްލުއެންޒާ ރޯގާ ފެތުރެނީ ވައިރަހެއްގެ ޒަރީއާއިންކަން ސައިންސަށް ސާފުވީ، މާ ފަހުން 1930 ގެ އަހަރުތަކުގައެވެ. އެ ވައިރަސްގެ ޖެނެޓިކްސްގެ ތަފްސީލްތައް ސައިންސްވެރިނަށް ހާމަ ކުރެވުނީ އަދި މާފަހުން، 2005 ވަނަ އަހަރު އެވެ.\nއޭގެ ގަރުނެއް ފަހުން ދުނިޔެއަށް ބޮޑު ރޯގާއެއްގެ ބަލިމަޑުކަމާ ކުރިމަތިލާން ޖެހުނު ސަބަބަކަށް މިވީ އަނެއްކާވެސް ވައިރަހެކެވެ. ކޮވިޑް-19 ބަލިޖައްސަނީ އޭރު ނުރައްކާ ކުރިމަތިކުރުވި ވައިރަސް ކަމުގައިވާ އިންފްލުއެންޒާ އެއް ނޫނެވެ. މިފަހަރުގެ ދުޝްމަނަކީ ނޮވެލް ކޮރޯނާ ވައިރަސްއެވެ. ވައިރަސް އަށް ހަނގުރާމަ ކުރުމަށް އެންމެ މުހިންމު ހަތިޔާރު ކަމުގައިވާ ވެކްސިން އުފެއްދި ފަހުންވެސް ސައިންސްވެރިން ގެންދަނީ މި އައު ވައިރަސް ދަސްކުރަމުންނެވެ.\nމާޒީގައި ވައިރަސް ފަތުރާ ބަލިތަކުގައި ކަން ހިނގާފައިވާ ގޮތާއި، އަދި މި ފާއިތުވި އަހަރެއްހާ ދުވަހުގެ ތެރޭގައި ކޮވިޑް-19 ބަލިން ސައިންސްވެރިންނަށް ދަސްވި އެއްޗަކަށް ބުރަވެ، މިފަދަ ބަލިމަޑުކަން ދިރާސާކުރާ މާހިރުން ވިދާޅުވަނީ، ކޮވިޑް-19 މުޅިން ދުނިޔެއިން ނެތިގެންދާނެ ކަމަށް ލަފާކުރެވެނީ ތިން ކަމެއްގެ ތެރެއިންނެވެ. އެއީ ސިއްހީ މާހިރުންގެ ލަފަޔާ އެއްގޮތައް ބަލިން ރައްކައުތެރި ވެގެން އުޅުމާއި، ވެކްސިންގެ ޒަރީއާއިންނާއި ވައިރަސްގެ ޒަރީއާއިން އާބާދީގެ އެކަށީގެންވާ ނިސްބަތަކަށް ވައިރަހުގެ ދިފާއު އުފެދިގެން ދިއުމެވެ. ސުވާލަކީ ބަލީގެ ނުރައްކާ ފިލައިގެން ދިޔުމަށް ދުނިޔޭގެ އާބާދީގެ ކިތައް މީހުންނަށް ވެކްސިން ދޭން ޖެހޭނެބާއެވެ؟ ވައިރަހުގެ ދިފާއު އެކަށީގެންވާ މިންވަރެއްގައި އުފޭދޭނީ ކިހާ މިންވަރަކަށް ވައިރަހުގެ އަސަރު ދުނިޔޭގެ އާބާދީއަށް ފޯރައިގެންބާވައެވެ؟ މި ސުވާލުތަކަށް ސީދާ ޖަވާބެއް ފެންނާކަށް ނެތެވެ.\n5 ޖެނުއަރީ 2021 | އަންގާރަ 09:33\nހެ އްދެވި ފާރާތުން އެކަމެ އް މިންވަރުކުރެ އް ވީމަ\nވަނުއަޓޫއަށް ލައްގާފައިއޮތް، ގޮތް ނޭނގޭ މީހާ ކޮވިޑަށް ޕޮޒިޓިވް\nވެކްސިން ދިނުމުގައި ވަކިބަޔަކަށް ވަކި އުސޫލެއް، އެޗްޕީއޭއަށް އެކަން އެނގުނީ ނޫސްވެރިން ސުވާލުކުރުމުން!\nއުމުރުން 14 އަހަރުން ފެށިގެން މަސްތުގެ ބަލިމަޑުކަމުގައިވާ އަންހެނެއް!\nއޮކްސިޖަން ލިބުމުގެ ދަތިކަމާއެކު ކޯޓުތަކުގެ ފާޑުކިޔުން މޯދީގެ ސަރުކާރަށް\nޗިކެން ޕަނީނީ ސޭންޑްވިޗް\nސުޕަރ މެޖޯރިޓީގެ މެޖޯރިޓީން ބަރުލަމާނީއަށް ބުނީ ނޫނެކޭ!\nކުޑަކުއްޖަކަށް ޖިންސީގޯނާ ކުރިކަމުގެ ތުހުމަތުކުރެވޭ ބިދޭސީއެއް ހޯދަނީ


MDP ge ethereyge inthihaabu faskohfi\nއެމްޑީޕީގެ ގައުމީ މަޖިލީހުގެ ބައްދަލުވުމެއްގެ ތެރެއިން. އެޕާޓީގެ އެތެރޭގެ އިންތިހާބު މިހާރު ވަނީ ފަސްކޮށްފައި -- ފޮޓޯ: އެމްޑީޕީ\nސަރުކާރު ހިންގާ މައި ޕާޓީ، އެމްޑީޕީގެ އެތެރޭގެ އިންތިހާބު ފަސްކޮށްފި އެވެ.\nއެމްޑީޕީން ބުނީ އިންތިހާބު ފަސްކުރީ ރައީސް މުހައްމަދު ނަޝީދުގެ ފުރާނަ ދުއްވާލުމަށް ދިން ހަމަލާއާއި ގުޅިގެން އެމަނިކުފާނަށް ފަރުވާދެމުން ގެންދާ ވަގުތެއްގައި އިންތިހާބު ބޭއްވުމަކީ ރަނގަޅު ކަމެއް ކަމުގައި ނުފެންނާތީ ކަމަށެވެ.\nއިންތިހާބު ބާއްވާނެ ތާރީޚެއް ކުރިއަށް އޮތް 10 ދުވަހުގެ ތެރޭގައި ކަނޑައެޅުމަށްފަހު އިއުލާނު ކުރުމަށްވެސް ވަނީ ނިންމާފަ އެވެ.\nއިންތިހާބު ފަސްކުރި ނަމަވެސް އިންތިހާބާ ގުޅޭގޮތުން ޕާޓީން މިވަގުތަށް ކުރަންޖެހޭ އިދާރީ މަސައްކަތް ކުރަމުންދާނެ ކަމުގައިވެސް ބުނެފައިވެ އެވެ.\nއެމްޑީޕީގެ އެތެރޭގެ އިންތިހާބު ފަސްކޮށްފައި މިވަނީ މިވަގުތު އިންތިހާބު ބޭއްވުމާ ދޭތެރޭ އަލުން ވިސްނުމަށް ރައީސް އިބްރާހިމް މުހައްމަދު ސޯލިހް ވެސް އެދިވަޑައިގެންފައި ވަނިކޮށެވެ. ރައީސް ވެސް އެކަމަށް އެދިވަޑައިގެންނެވީ ރައީސް ނަޝީދަށް ހަމަލާ ދިނުމާ ގުޅިގެންނެވެ.\nރައީސް ވިދާޅުވީ އިންތިހާބެއް ބާއްވާ ކޮންމެ ވަގުތަކީ ޕާޓީގެ އެތެރޭގެ ވާދަވެރިކަން ބޮޑުވެގެންދާ ވަގުތެއް ކަމަށެވެ. އެހެންކަމުން ރައީސް ނަޝީދަށް ހަމަލާދީފައިވާ މި ވަގުތަކީ ޕާޓީގެ ބަދަހި ކަމަށް ވަރަށް މުހިއްމު ވަގުތެއް ކަމަށެވެ.\nއެމްޑީޕީގެ އެތެރޭގެ އިންތިހާބުގައި ޕްރޮވިންސްތަކާއި ސިޓީތަކާއި ދާއިރާތަކަށް 455 ބޭފުޅުން އިންތިހާބު ކުރުމަށް ހަމަޖައްސާފައިވެ އެވެ. ވޯޓުލުން ބޭއްވުމަށް ކުރިން ހަމަޖައްސާފައި އޮތީ މި މަހުގެ 29 ވަނަ ދުވަހު އެވެ.\nއިންތިހާބަށް ކުރިމަތިލުމަށް ހުޅުވާލީ މި މަހުގެ އަށްވަނަ ދުވަހުގެ ނިޔަލަށެވެ. އެކަމަކު ކުރިމަތިލީ ކެންޑިޑޭޓުންގެ އަދަދު އެމްޑީޕީން އަދި ހާމަކޮށްފައެއް ނުވެ އެވެ.\nކުއްލި ނުރައްކާ އިއުލާންކުރަން ނަޝީދު އެދިވަޑައިގެންފި


The great " Velana International Airport " | Bithufangi\nއޭ-380 އޭ ބުނުމުން ހިތައްއަންނަކީ ކީކޭތޯއެވެ؟ އާއެކެވެ. މިދައްކަކީ ދުނިޔެ މިހާތަނަށްދެކުނު އެންމެބޮޑު ދަރުތުވެރިންއުފުލާ މަތިންދާބޯއްޓުގެ ވާހަކައެވެ. ސުޕާރ ޖަންބޯ ޖެޓް ގެ ނަމުން މަޝްހޫރު މި ބޯއްޓުގެ ދިގުމިނުގައި 72.7 މީޓަރު އަދި ފުޅާމިނުގައި އެއް ފިޔައިން އަނެއް ފިޔާގެ ކޮޅަށް 79.8 މީޓަރު ހުންނައިރު އުސްމިނުގައި 24.1 މީޓަރު ހުރެއެވެ. ކެބިންގައި އެކަނިވެސް ފުޅާމިނުގައި 6.5 މީޓަރު އަދި ދިގުމިނުގައި 50 މީޓަރު ހުންނަ މި ބޯއްޓުގެ ދެ ފަންގިފިލާގައި އެއްފަހަރާ 853 ދަތުރުވެރިން އުފުލުމުގެ ޤާބިލުކަން ލިބިގެން ވެއެވެ.\nނަމަވެސް ސުވާލަކީ ރާއްޖޭގެ މައި ދޮރާށި ވެލާނާ އިންޓަރނޭޝަނަލް އެއާރ ޕޯޓް3ފްލޯގެ ގެއެއްވަރު މި މަތިންދާބޯއްޓައް ކަތާނެތޯއެވެ؟ ނޫނެވެ. ވެލާނާ އިންޓަރނޭޝަނަލް އެއާރ ޕޯޓް ބޮޑުކޮށް ޓައިޕް އެފް ގެ އެއާރ ކްރާފްޓްތަށް ޖެއްސޭވަރަށް ތަރައްޤީކޮށްގެން ނޫނީ ރާއްޖޭގެ މައި ދޮރައަށިން މިވަރުގެ "ގޮލައެއް" އެތެރެ ކޮއްލުމަކީ ވާނޭ ކަމެއް ނޫނެވެ. ރާއީސް ޔާމީން ދިވެހިންގެ އެއާރ ޕޯޓް ދިވެހިންނަށް ހޯއްދަވައިދެއްވާ ނިއްމަވައިލެއްވީއެއް ނޫނެވެ. ވީއައިއޭ ޒަމާނީ ބޮޑު އެއާރޕޯޓަކަށް އެގެންދަވަނީ ބަދަލު ކޮށްދެއްވަމުންނެވެ.\nވެލާނާ އިންޓަރނޭޝަނަލް އެއާރ ޕޯޓުގައި މިހާރު ބޭނުންކުރާ ރަންވޭއަކީ 3200 މީޓަރު ދިގު އަދި 45 މީޓަރު ފުޅާ ރަންވޭއެކެވެ. ނަމަވެސް މިއީ ޒަމާނަށް އައި ތަރައްޤީއާއި އޭވިއޭޝަންއަށް އައި ތަހުޒީބަށް ބަލާނަމަ ކުޑަ ރަންވޭއެކެވެ. ދުނިޔޭގެ އެންމެ ބޮޑު ދަތުރުވެރިން އުފުލާ އޭ-380 އަށް ފައިޖައްސައިލެވޭވަރަށްވުރެ ކުޑަ ރަންވޭއެކެވެ. ރައީސް ޔާމީންގެ ދުރުވިސްނުންފުޅާއިއެކު ވީއައިއޭއަށް ގެންނަވަމުންގެންދަވާ ތަރައްޤީއާއިއެކު އަލަށް އަޅާ ރަންވޭގެ ދިގުމިނުގައި 3400 މީޓަރު އަދި ފުޅާމިނުގައި 65 މީޓަރު ހުރެއެވެ. މިޢި އެންމެ ބޮޑެތި ކާގޯ މަތިންދާބޯއްޓު ތަކަށްވެސް ޖެއްސޭ ފެންވަރުގެ އެއާ ޕޯޓެކެވެ.\nވީއައިއޭ އަށް ގެންނަވަމުންގެންދަވާ ތަރައްޤީއާއިއެކު އަލަށް ހަދާ އެއާރ ކާގޯ ފެސިލިޓީސް ވެގެންދާނީ ވެލާނާ އިންޓަރނޭޝަނަލް އެއާރޕޯޓަށް އެންމެ ބޮޑު ނަފާއެއް ހޯދައިދޭނޭ އެއް ހިދުމަތެވެ. ޒަމާނީ ފެންވަރުގެ އެންމެ ފަހުގެ ޓެކްނޮލަޖީ އާއިއެކުއެވެ. މިހާރުގެ ޓަރމިނަލަށްވުރެ3ގުނަ ބޮޑުކޮށް ހަދާ އައު ކާގޯ ޓަރމިނަލް ނިމިގެންދާއިރު ކާގޯ އުފުލުމަށް ހާއްސަ ޖެޓީއެއްވެސް ގާއިމްކުރުމަށް ވަނީ ހަމަޖެހިފައެވެ. މިއީ އެއާރ ކާގޯގެ ހިދުމަތް ހޯދާ ފަރާތްތަކަށް ލިބިގެންދާނޭ ބޮޑު ލުޔެކެވެ.\nއައު އިންޓަރނޭޝަނަލް ޓަރމިނަލް\n2018 ވަނަ އަހަރަކީ ހުރިހާގޮތަކުންވެސް ހާއްސަ އަހަރެކެވެ. ރާއްޖެއަށް ދިވެހި ތާރީހުގައިވެސް އެއް މިލިޔަން ފަތުރުވެރިން އައީ ދާދި މިދާކަށް ދުވަހުއެވެ. ނަމަވެސް ދިވެހިން ގެ ހިތްހެޔޮ މެހުމާންދާރީ އަހަރަކު އެއް މިލިޔަން މީހުންނަށް ދީގެން އަތްއުރައިގެން ތިބުމުގެ ބަދަލުގައި7މިލިޔަން ފަތުރުވެރިންނަށް ދިވެހިން ހިދުމަތް ދިނުމަށް މިދަނީ ތައްޔާރުވަމުންނެވެ. ނަމަވެސް މައި ދޮރާށީގެ މިކަމަށް ފައްކާކުރަން އެބަޖެހެއެވެ. އެގޮތުން ވެލާނާ އިންޓަރނޭޝަނަލް އެއަރޕޯޓްގައި އަލަށް ތަރައްޤީކުރާ ޕަސިންޖަރ ޓާރމިނަލްގައި 40 ގޭޓް ބަހައްޓައި، 36 އިމިގްރޭޝަން ކައުންޓަރ ބެހެއްޓުމަށް ހަމަޖެހިފައިވެއެވެ. އަދި ސީދާ ޕަސެންޖަރ ޓަރމިނަލުން މަތިންދާބޯޓަށް ދެވޭގޮތަށް އެއިރޯ ބްރިޖްވެސް އައު ޓާރމިނަލްގައި ހުންނާނެއެވެ. އާ ޓަރމިނަލް އެޅުމަށް 78 ހާސް އަކަމީޓަރގެ ބޮޑު ބިމެއް ގައި ވަނީ މަސައްކަތްތަށް ފަށާފައެވެ.\nވެލާނާ އިންޓަރނޭޝަނަލް އެއާރ ޕޯޓަށް ގެންނަ ޒަމާނީ ތަރައްޤީއާއިއެކު ދިވެހިރާއްޖެ އިގްތިސޯދީގޮތުން މެކުހަށް ޖަހާނެއެވެ. މިއީ ފަތުރުވެރިކަމަށް އަންނާނޭ ބޮޑު ބޫސްޓެކެވެ. އޭ-380 އަށް ދިވެހިން މަރުހަބާ ކިއުމަށް ތައްޔާރުވަމުން ދާއިރު އެވަރުގެ ބޯއްޓުފަހަރަށް ބޭނުންވާވަރުގެ ޖެޓް ފިއުލްއަކީ ދަތިތަކެއް ނެތި ރާއްޖެއިން ލިބެން ހުންނަންޖެހޭނެ އެއްޗެކެވެ. ރައީސް ޔާމީންއަކީ ދުރު ވިސްނޭ ބޭފުޅެކެވެ. ފަހުން ވެދާނެ ތާއްޓަށް ވިސްނަވާ ބޭފުޅެކެވެ.\nއައު ފިއުލް ފާމް\nއަލަށް ގާއިމްކުރެވިގެންދާ ފިއުލް ފާމުގައި 15000 ކިއުބިކް މީޓަރުގެ3އޭވިއޭޝަން ފިއުލް ޓޭންކަކާއި 500 ކިއުބިކް މީޓަރުގެ ދެ ޑީސަލް ޓޭންކަކާއި 50 މީޓަރުގެ ދެ ޕެޓްރޯލް ޓޭންކް ހިމޭނެއެވެ. މީގެ އިތުރުން އެންމެ ޒަމާނީ ޕަންޕު ސްޓޭޝަންތަކާއި ފިއުލް ލޯޑިން ސްޓޭޝަންތަށް ހުންނާނެއެވެ. މިއާއިއެކު ބޯއްޓުތަކަށް ތެޔޮއެޅުމުގައި ބޭނުން ކުރެވިގެންދާނީ ފިއުލް ހައިޑްރެއިޓް ސިސްޓަމެއް ކަމުން ބޯއްޓުތަކަށް ތެޔޮއެޅުމުގައި އަދި އުފުލުމުގައި ކުރިޔަށްވުރެ ރައްކާތެރިވެގެންދާނެއެވެ.\nމިހާހިސާބުން ހިތުގައި ޖަހާލަނީ އެއް ރާގެކެވެ.\nމިއީ ދިވެހި ތާރީހު އުފަލުން ފަވާލާ\nމިއީ އައި ތަރައްޤީގެ ފެށުމޭ ކިޔާލާ\nމިއީ އެތަނަކީ އެތަނަކުން އުދުހިލާ\nމިއީ މާ ދޮރައައްޓޭ ތަނަށް ވަދެނިކުމެވާ\nSeptember 14, 2018 by އާދަމް Reply\nދިގުމިނަށްވުރެ ފުޅާމިން ދިގޭ\nSeptember 14, 2018 by ފަޔަޒް Reply


Kulhudhufuhttaai Hanimaadhoo Ge Current Ge Massalla Hallu kurumah Generator Fonuvaifi - Vaguthu\nކުޅުދުއްފުއްޓާއި ހަނިމާދޫގެ ކަރަންޓުގެ މައްސަލަ ހައްލު ކުރުމަށް ޖަނެރޭޓަރު ފޮނުވައިފި\nހ.ދ. ގެ ދެ ރަށަކަށް ކުރިމަތިވެފައިވާ ކަރަންޓުގެ މައްސަލަ ހައްލުކުރުމަށް ފެނަކައިން އެ އަތޮޅު ކުޅުދުއްފުށި އަދި ހަނިމާދޫއަށް އާ ޖަނަނޭޓަރު ސެޓެއް ގެންގޮސް އިންސްޓޯލް ކުރުމުގެ މަސަތްކަތް ފަށައިފިއެވެ.\nކުޅުދުއްފުއްޓަށް 800 ކިލޯވޯޓުގެ ޖަނަރޭޓަރެއް ގެންގޮސްފައިވާއިރު ހަނިމާދޫ އަށް ވަނީ އެއް މެގަވޯޓުގެ ޖަނަރޭޓެއް ގެންގޮސްފައެވެ. އެގޮތުންް ކުޅުދުއްފުށްޓަށް ޖަނަރޭޓަރު ފޮނުވާފައިވަނީ މިދިޔަ އާދީއްތަ ދުވަހުއެވެ. އަދި ހަނިމާދޫއަށް ޖަނަރޭޓަރު ފޮނުވާފައި ވަނީ މދިޔަ ހުކުރު ދުވަހު ކަމަށް ފެނަކައިން ބުންޏެވެ.\nފެނަކައިން ހަވާލުކޮށްފައިވާ ޖަނަނޭޓަރތައް އިންސްޓޯލް ކުރުމުގެ މަސަތްކަތް ކުރަމުން ދަނި\nފެނަކައިން ބުނީ ކުޅުދުއްފުއްޓާއި ހަނިމާދޫއަށް ފޮނުވާފައިވާ ޖަނަނޭޓަރުތައް އިންސްޓޯލް ކުރަން ފަށާފައިވާ ކަމަށާއި އެ ޖަނަނޭޓަރުތަކުގެ ސަބަބުން އެ ރަށްތަކުގެ ކަރަންޓަށް ދިމާވެފައިވާ މައްސަލައަށް ހައްލެއް ލިބިގެން ދާނެ ކަމަށް އުއްމީދުކުރާ ކަމަށެވެ.\nކުޅުދުއްފުއްޓަށް މިހާރު ކަރަންޓު ދެމުން ގެންދާ ޖަނެރޭޓަރުތަކުގެ ތެރެއިން އެއް ޖަނެރޭޓަރަށް މައްސަލައެއް ދިމާވެގެން އެރަށުގެ އެކި ހިސާބުތަކުން ދޭތެރެ ދޭތެރެއިން އަންނަނީ ކަރަންޓުގެ ހިދުމަތް ކެނޑެމުންނެވެ.


Foiy dhabas hama baru, halleh netheetha? | Mihaaru\n11 މާޗް 2019 - 10:13 30 comments\nސްކޫލުތައް ޑިޖިޓައިޒްކޮށް ޓެބްލެޓް ބޭނުންކޮށްގެން ކިޔަވައިދޭން ފަށަން ނިންމުމުން ގިނަ ބަޔަކަށް ހީކުރެވުނީ ދަރިވަރުންގެ ފޮތް ދަބަސް ބަރުވުމުގެ މައްސަލަ އަށް ހައްލެއް ލިބިގެންދާނެ ކަމަށެވެ. އެކަމަކު އެއިން އެއްވެސް ކަމަށް ހައްލެއް ނުލިބި، އެ ކަންބޮޑުވުންތައް ހަމަ އޮތްތާނގައި އޮތީ އެވެ. ސްކޫލަށް ގެންދަންޖެހޭ އެއްޗެހި ދިޔައީ އިތުރުވެގެންނެވެ. ކިޔަވަން ބޭނުންކުރާ ފޮތްތަކުގެ އިތުރުން ބައެއް ގްރޭޑްތަކުގައި ޓެބްލެޓު ވެސް މިހާރު ގެންދަންޖެހެ އެވެ.\nބައެއް ސްކޫލުތަކުގައި ކްލާސްރޫމުތައް ބަހާފައި އޮންނަގޮތުން ކީ ސްޓޭޖް އެކެއް (ގްރޭޑް 1،2،3) ގެ ދަރިވަރުން ތިން ވަނަ ނުވަތަ ހަތަރު ވަނަ ބުރިއަށް ވެސް ގާތްގަނޑަކަށް އަށެއްކަ ކިލޯގެ ބަރު ފޮތް ދަބަހާ އެކު އަރަން ޖެހެ އެވެ. ބެލެނިވެރިންނަށް ދަބަސް ހިފައިގެން ކްލާސްރޫމާ ހަމައަށް ދެވޭނެ ގޮތެއް ނޯވެ އެވެ. އެހެންވެ މިއީ ހައްލު ނުލިބި އޮތް ދުވަސްވީ މައްސަލައެކެވެ.\nފެންނަނީ ޖީލެއް ހަލާކުވެގެންދާތަން، އަވަސް ހައްލެއް ބޭނުން!\nކަށީގެ ޑޮކްޓަރު ހުސެއިން ޝަކީލް ވިދާޅުވީ ނުވަ އަހަރުން ފެށިގެން ފުރާވަރު އުމުރުގެ ކުދިން ގައިގައި ރިއްސާތީ ފުދޭވަރަކަށް ގިނައިން ދައްކަން ދާ ކަމަށެވެ. ބަރުދަބަސް އުފުލައިގެން އެކަމުގެ އަސަރު ޅައުމުރުގައި ނުފެނުނު ކަމުގައި ވިއަސް ގެއްލުން ފެންނާނީ މެދު އުމުރާ ހިސާބަށް ދިއުމުން ކަމަށް ވިދާޅުވި އެވެ. އެހެންވެ އެއީ ގައުމީ ފެންވަރުގައި އިދާރާތަކުން ވިސްނައިގެން އަވަސް ހައްލެއް ގެންނަންޖެހޭ ކަމެއް ކަަމަށް ވިދާޅުވި އެވެ.\n"ބޮޑު ކަންބޮޑުވުމެއް އެއީ. ޖީލެއް ހަލާކުވެގެން ދާތަން މި ފެންނަނީ މަޑުމަޑުން. [ދަބަސް ބަރުވުމުގެ މައްސަލަ އަށް] ފިޔަވަޅުތަކެއް އަޅަން ބޭނުންވޭ، އެކަމަކު ފިޔަވަޅު ނޭޅޭތަން މި ފެންނަނީ،" ދަބަސް ބަރުވުމުގެ މައްސަލައާ ގުޅިގެން ކަންބޮޑުވުން ފާޅުކުރައްވައި، އޭޑީކޭގައި މަސައްކަތް ކުރައްވާ ޑޮކްޓަރު ވިދާޅުވި އެވެ.\nދަރިވަރަކު ބެލެނިވެރިއަކާއެކު ސްކޫލަށް ދާއިރު، ބެލެނިވެރިޔާ ފޮތް ދަބަސް ހިފައިގެން ދަނީ.---ފޮޓޯ: ނިޝާން އަލީ/މިހާރު\nއޭނާ ވިދާޅުވި ގޮތުގައި ދަބަސް ބަރުވުމުގެ މައްސަލަ އަށް ރަސްމީ ސިފައެއްގައި ހައްލެއް ނުގެނެވޭ ނަމަ، އެކަން ބެލެނިވެރިން ކުރަން ޖެހޭނީ އަމިއްލަ އަށް ވިސްނައިގެންނެވެ. އެގޮތުން ދަރިފުޅުގެ ބަރުދަނަށް ބަލާފައި ފޮތް ދަބަސް ތައްޔާރުކުރުމާއި ދަރިފުޅުގެ ހަށިގަނޑު ވަރުގަދަކުރުުން ފާހަގަކުރެއްވި އެވެ. ޝަކީލަށް ދައްކާ ގިނަ ދަރިވަރުންނަށް ވެސް އޭނާ ދެއްވަނީ އެ އިރުޝާދެވެ.\n"ބަރުދަބަސް ނައްތާލެވޭކަށް ނެތް. އެހެންވެ ދަރިވަރުގެ ހަށިގަނޑު ވަރުގަދަކުރަން ކަސްރަތުކުރުން އެންމެ ރަނގަޅީ. އެގޮތަށް ގައިގައި ރިއްސައިގެން ބޭސް ކެއުމަކީ ހައްލެއް ނޫން،" ޝަކީލް ވިދާޅުވި އެވެ.\nއިމާދުއްދީން ސުކޫލުގެ ދަރިވަރުންތަކެއް ފޮތް ދަބަސް ކޮނޑުގައި އަޅުވައިގެން މަޑުކޮށްލައިގެން.--- ފޮޓޯ: ނިޝާން އަލީ/މިހާރު\nބައެއް ދިރާސާތަކުގައި، ސްކޫލު ދަބަސް، ދަރިވަރުގެ ބަރުދަނަށް ވުރެ 10 ޕަސެންޓް އަދި އަނެއް ބައި ދިރާސާތަކުގައި 15 ޕަސެންޓަށްވުރެ އިތުރުނުވާނެ ގޮތަކަށް ކަންތައް ބަހައްޓަން އިލްތިމާސްކުރެ އެވެ. ރާއްޖޭގައި އެފަދަ ދިރާސާއެއް ހެދިފައި ނެތް ކަމުގައި ވިއަސް، އެ މިންގަނޑަށް ބަލައިގެން ފޮތް ދަބަސް ތައްޔާރުކުރުން މުހިއްމު ކަމުގައި ޝަކީލް ވިދާޅުވި އެވެ.\nހައްލަކީ ސްކޫލުތައް އެއްދަންފަޅި ކުރުން\nބައެއް ސްކޫލުތަކުން ދެކޭގޮތުގައި ފޮތް ދަބަސް ބަރުވުމުގެ މައްސަލަ އަށް ހަގީގީ ހައްލެއް ލިބިގެންދާނީ ކިޔެވުން އެއް ދަންފަޅިއަށް ބަދަލުކޮށްގެންނެވެ. މިހާރު ދެ ދަންފަޅިއަށް ކިޔަވައިދޭންޖެހޭތީ، ވަގުތު ކުޑަވެ، ގިނަ މާއްދާ ކިޔަވައިދޭން ޖެހޭ ކަމަށާއި އޭގެ ސަބަބުން ދަރިވަރު ސްކޫލަށް ގެންދަންޖެހޭ ފޮތްތައް ގިނަވެގެންދާ ކަމަށް ޖަމާލުއްދީން ސްކޫލުގެ ޕްރިންސިޕަލް ހަސަން މުހައްމަދު ވިދާޅުވި އެވެ.\nއޭނާ ވިދާޅުވިގޮތުގައި އެ ސްކޫލުގެ ގްރޭޑު 1ގެ ދަރިވަރުންގެ ފޮތްތައް ބެހެއްޓޭނެ ގޮތް މީގެ ދެ އަހަރު ކުރިން ހަމަޖެއްސި ކަމަށެވެ. ދަބަހަށް ދެ ފޮތް ލައިގެން ގެންދަން އޭރު ނިންމިއަސް އެކަން އޭރު ރަނގަޅަށް ނުދިޔުމުން ހުއްޓާލީ އެވެ.\n"މިކަމުގައި ކަލްޗާ މުހިއްމު ރޯލެއް އަދާކުރޭ. ސްކޫލުގައި ފޮތް ބެހެއްޓޭނެ ގޮތް ހުއްޓަސް ބައެއް މީހުން ބޭނުންވޭ އެ ފޮތްތައް ގެއަށް ގެންދަން. އެކި ދަރިވަރުންނަށް އެކި ގޮތަކަށް ނުހެދޭނެ،" ހަސަން ވިދާޅުވި އެވެ.\nAdhi ithurah baru kuran tab eh ves dheefa. Eythi dhinee lui kuran kamah heekuree.\n— Hafsath Aleem 🎈 (@Happittu) February 13, 2019\nއޭނާ ވިދާޅުވިގޮތުގައި ބައެއް ފަހަރަށް އެ ދުވަހަކަށް ބޭނުންނުވާ ފޮތްތައް ވެސް ދަރިވަރުން ސްކޫލަށް ގެންދެ އެވެ. އެހެން ބެލެނިވެރިން ވެސް ފޮތް ދަބަސް ރަނގަޅަށް ޗެކްކުރަން ޖެހޭނެ ކަމަށް ވިދާޅުވި އެވެ.\nޖަމާލުއްދީނުގައި ދަރިވަރުން ފޮތް ދަބަސް ސްކޫލުގައި ބެހެއްޓޭނެ ކެޕޭސިޓީ ހުންނާނެ ކަމަށް އޭނާ ވިދާޅުވި އެވެ.\n"އަމިއްލައަށް ތަޖުރިބާކޮށްފިން، ފޮތް ދަބަސް ހަމަ ބަރު،" ހަސަން ވިދާޅުވި އެވެ.\nޣިޔާސުއްދީން ސްކޫލުގެ ޕްރިންސިޕަލް ތޯހާ ސަލީމް ވިދާޅުވި ގޮތުގައި އެ ސްކޫލުގެ ގްރޭޑު 1-3 ގެ ދަރިވަރުންގެ ފޮތްތައް ބަހައްޓަނީ ސްކޫލުގަ އެވެ. ގޭގައި ފިލާވަޅު ހަދަން ހަވާލުކުރަނީ ހަފުތާގެ ދެ ދުވަހެވެ. އަދި ގްރޭޑު ހަތަރަކުން މަތީގެ ދަރިވަރުން ބޭނުން ނަމަ ސްކޫލުގައި ބެހެއްޓޭނެ ކަމަށް ވިދާޅުވި އެވެ.\n"ބައެއް ގްރޭޑުތަކަށް ޑިޖިޓަލް ޓެކްސްޓް ފޮތްތައް ތައާރަފުކޮށްފައި ވާނީ. ދަރިވަރުންނާއި ބެލެނިވެރިންގެ ފީޑްބެކަށް ބަލާފައި އިތުރު ގްރޭޑުތަކުގައި ވެސް ޑިޖިޓަލް ޓެކްސްޓް ފޮތް ތައާރަފުކުރެވޭނެ،" ތޯހާ ވިދާޅުވި އެވެ.\nޖަމާލުއްދީން ސްކޫލުގެ ދަރިވަރުންތަކެއް، ޓެބްލެޓު ބޭނުންކޮށްގެން ކިޔަވަނީ.-- ފޮޓޯ: ހުސެއިން ވަހީދު/ މިހާރު\nހައްލުތަކެއް އެބަ ހޯދަން، ކުރިއަށް އޮތް ތަނުގައި ދަބަސް ލުއިވާނެ: މިނިސްޓްރީ\nއެޑިއުކޭޝަން މިނިސްޓްރީން ބުނިގޮތުގައި ކޭމްބްރިޖާއެކު ޑިޖިޓަލް ކޮންޓެންޓް ތައްޔާރުކުރުމުގެ މަސައްކަތް އަންނަނީ ކުރަމުންނެވެ. އަދި ބައެއް ގްރޭޑުތަކުގައި ޑިޖިޓަލް ފޮތްތައް ތައްޔާރުކުރާނެ ކަމަށާއި ކުރިއަށް އޮތް ތަނުގައި ފޮތް ދަބަސްތައް ލުއިވެގެންދާނެ ކަމަށް ވިދާޅުވި އެވެ.\n"ފޮތްތައް ޑިޖިޓަލްކުރުމަކީ އަޅުގަނޑުމެންގެ ވިސްނުން. އެކަމަށް ވާންޖެހޭ ތައްޔާރީތައް ވަރަށް އަވަސް ސްޕީޑުގައި އެބަ ކުރިއަށްދޭ. އުސޫލުތަކެއް ހަދައިގެން އެކަހަލަ ކަންތައްތައް ކުރަންޖެހޭނީ،" ސްޓޭޓް މިނިސްޓަރު ޑރ. އަބްދުﷲ ރަޝީދު ވިދާޅުވި އެވެ.\nއެކަމަކު އެ ވާހަކަ ދެކެވޭތާ ވެސް ގިނަ އަހަރުތަކެއް ވެއްޖެ އެވެ. ފޮތް ދަބަސް ބަރުވުމުގެ މައްސަލައަކީ، އެޑިއުކޭޝަންގެ އިސް ބޭފުޅުން އެކި ފަހަރުމަތިން ފާޅުކުރައްވާފައިވާ ކަންބޮޑުވުމެކެވެ. އެހެން ނަމަވެސް، ހައްލެއް ނުލިބި ދިގުލައި ދަނީ އެވެ.\nއިތުރު ލިޔުންތައް ސްކޫލް ތައުލީމް އެޑިއުކޭޝަން މިނިސްޓްރީ ބެލެނިވެރިން ކިޔަވާކުދިން ސްކޫލް ދަބަސް އަބްދުﷲ ރަޝީދު (ސްޓޭޓް މިނިސްޓަރު، އެޑިއުކޭޝަން)


COVID ge thjuribaa,2meehegge dhulun - vNews.mv\nވީނިއުސް 21 September 2020, 19:41\nމިދިޔަ އަހަރުގެ ފަހުކޮޅު ދުނިޔެއަށް ބިންދާލި ކޮވިޑް-19 ގެ ރާޅުގެ ބާނީގައި ޖެހި އިބްރާހިމް ރަޝީދުވެސް އޮޔާ ގެންދިޔައެވެ. ހިކިފަސްތަނަކަށް އަތުވީ އުފަން ރަށެވެ.\nއޮފީހުން މުސާރަ ކުޑަކުރުމުން، މާލޭގައި ކުއްޔަށް ހިފާފައިވާ ތަން ދޫކޮށް ރަށަށް ބަދަލުވާން މަޖުބޫރުވީއެވެ. އެއީ އަބަދުވެސް ކުރަން ބޭނުންވެ އެކަމަކު ކުރަން ވުމުން ފަހަތު ފަޔަށް ބުރަވާ ކަމެކެވެ. މިފަހަރު މަޖުބޫރީ ހާލަތެއްގައި ނަމަވެސް، އުފަން ރަށަށް ދާން ޖެހުމުން ރަޝީދު ހުރީ ފާޑަކަށް ހިތްހަމަޖެހިފައެވެ.\nމާލޭގައި އުޅެމުންދިޔަ ތަން ދޫކޮށްލަންވެގެން ފަރުނީޗަރުތައް ރޫޅާލުމުގެ މަސައްކަތުގައި ބަންގްލަދޭޝްގެ ބަޔަކާ އެކު އޭނާ އުޅުނީ ނިކަން ފޯރީގައެވެ. އެއްޗެހި އުފުލުމުގެ މަސައްކަތުގައި އުޅުނުއިރު މާސްކަށް ޖާގަ ލިބުނީ ދަތްދޮޅިންނެވެ. އަރާފައި ހުރި ފޯރީގައި ކޮވިޑުގެ މަތިން މާބޮޑަށް ހަނދާނެއް ނުވެއެވެ.\nކޮވިޑް އޭނާގެ ސިކުނޑިއަށް ވަނީ ރަށަށް ބަދަލުވެ ފުރަތަމަރޭ ވެސް ގަދަޔަށް ގައިގައި އަދި ބޮލުގައި ރިއްސަން ފެށުމުންނެވެ. އެކަމަކުވެސް، ފުރަތަމަ އޭނާ ނިންމީ އެއީ ބުރަކޮށް އުޅުމުން ގައިގައި އެޅި ވޭނެއް ކަމަށެވެ. މިއޮތީ ކޮވިޑް ލައިގަންފައޭ އޭނާގެ ހިތަށްއަރަން ފެށީ، ތަންދޮރު ވަކިނުވާ ވަރަށް ހުންއައިސް، ނޭވާ ހާސްވެގެން ހޭލެވި، ކަރުތެރެ ދަވައިން ފުރުމުންނެވެ.\nހޯމް ކަރަންޓީނުގައި ހުރުމުން ރަށު ސިއްހީ މަރުކަޒުން ހާލު ބަލާލަން ފޯނުކުރުމުން އޭނާ ވާނުވާ ކިޔައިދިނެވެ. އެކަމަކު، ހޯމް ކަރަންޓީނުގައި ތިބޭ މީހުންނާމެދު އަމަލުކުރާ އާއްމު އުސޫލުގެ ދަށުން، ޓެސްޓްކުރެވޭނީ 14 ދުވަސް ފަހުންނެވެ. އެހެންވެ، އަލާމާތްތަކަށް އަމިއްލަ އަށް ފަރުވާކުރަން ފެށިއެވެ. ދެއިރު ދެ ދަޅައަށް އިނގުރުކައި ނިދުމުގެ ކުރިން ކޯރާޑިތެޔޮ ވަށައި އަދި އާވި އަރުވައި ހެދިއެވެ. ހަމަ އެހުރިހާކަމަކާ އެއްކޮށް، ސިއްހީ މަރުކަޒުން ދިން ބޭސްތަކެއްވެސް ނަގަން ފެށިއެވެ.\n"އެހެން ހަދައިގެން ނޭވާލެވެން ފެށީމާ ނިދާލަނީ. އެކަމަކު ހޭލާއިރު ގައިގައި ރިއްސައި ބޮލުގައި ރިއްސާފައި ހުންނަނީ. އަނެއް ދުވަހު ކޮފީއަކުން ހިތި ރަހައެއް ނުދޭ، މިރުހުން ކުޅިރަހައެއް ނުދޭ ,ބޮޑީސްޕްރޭއިން މީރު ވަހެއް ނުދުވާ،"\nއެހިސާބުން އޭނާއަށް ކަށަވަރުވީ ކޮވިޑް ޖެހިފައިވާ ކަމެވެ. އެކަމަކު ޓެސްޓް ހެދޭކަށް ނެތެވެ. އެހެންވިޔަސް އޭނާ ވަކިން ކޮޓަރިއަކަށް ބަދަލުވިއެވެ. އަންހެނުންނާއި ދެ ކުދިންނާ ވަކިން އުޅެން ފެށިއެވެ. އެއީ ރަޝީދަށް ކުރިމަތިވި ވަރަށް ބޮޑު އެކަނިވެރިކަމެކެވެ. ރަށު ކަރަންޓީނުގައި، އާބާދީއާ ވަކިން އުޅޭއިރު އަދި އޭގެ ތެރެއިންވެސް ގޭގައި ވަކިން ބަންދުވާން ޖެހުމުން ނަފްސާނީ އުނދަގޫތަކަކާ ވެސް ދިމާވާން ފެށިއެވެ.\n"އެ އުނދަގުލުން ސަލާމަތްވާން ހެދި ގޮތަކީ ވީހާވެސް ބޮޑަށް އޮފީސް މަސައްކަތުގައި މަޝްއޫލުވާން ފެށީ. އެހިސާބުން ކޮންމެވެސް ވަރަކަށް އެ ވިސްނުންތައް ސިކުނޑިން ގޮސް، އެ ކަންކަމާ މާބޮޑަށް ފިކުރު ހިންގަން ވަގުތެއް ނުލިބޭ،"\nއެގޮތުގައި ގޮސް 14 ދުވަސް ފަހުން ޓެސްޓް ހަދައި އޭގެ ފަސްވަރަކަށް ދުވަސްފަހުން ނަތީޖާ ލިބުނުއިރު އޭނާ އާއި އަންހެނުން ވެސް ޕޮޒިޓިވްވިއެވެ. އެކަމަކު، އެ ދެމަފިރިންގެ ދެކުދިން ނެގެޓިވްއެވެ. އޭރު ރަޝީދާއި އަންހެނުންގެ ކިބައިގައި ކޮވިޑުގެ ބޮޑެތި އަލާމާތްތަކެއް ނެތެވެ. އެހެންވިޔަސް އޮތް ކަންބޮޑުވުމަކީ ރަޝީދާއި އޭނާގެ އަންހެނުންގެ ޑައިރެކްޓް ކޮންޓެކްޓުންނަށް ދެކުދިންވެ، އެ ދެކުދިންގެ ޓެސްޓް އިތުރު 14 ދުވަސްފަހުން ހަދަން ޖެހުމެވެ. އެހާތަނުން ދެކުދިން ޕޮޒިޓިވްވެއްޖެނަމަ، ރަށު ކަރަންޓީނުގައި ތިބި 14 ދުވަހާއި ކޮވިޑް ކަރަންޓީނުގައި ތިބި 19 ދުވަހާއެކު އިތުރު 14 ދުވަސް ގޭ ބަންދުވާނެއެވެ.\n"އެއީ ކަންބޮޑުވުމެއް. އެކަމަކު، ދެކުދިން ޕޮޒިޓިވް ނުވާނެ ގޮތަކަށް ގެންގުޅެވެން ވެސް ނެތް. އެއީ ކުޑަ ދެ ކުދިންނަށް ވާތީ ކާންދީ ފެންވަރުވާއިރު މަންމައާވެސް ވަރަށް ބޮޑަށް ކޮންޓެކްޓްވާނެތީ،"\nނަސީބު ދިމާކުރި ގޮތުން، 14 ދުވަސް ފަހުން ޓެސްޓްކުރިއިރު ދެކުދިންގެ ނަތީޖާ އައީ ނެގެޓިވްކޮށެވެ. ހާސްކަމާއި ކަންބޮޑުވުމުގެ ތެރެއިން ލިބިގެންދިޔަ ބޮޑު ހިތްހަމަޖެހުމެކެވެ. އެކަމަކު، އަދިވެސް ރަޝީދަށް ކޮވިޑުގެ އެއް އުނދަގޫ ފިލައިގެންނުދެ އެވެ. އެއީ އަދިވެސް ވަސްދުވުމުގެ ހިއްސުގައި މައްސަލަ އުޅުމެވެ.\n"އެކަމުގެ ސަބަބުން އަދިވެސް ނަފްސާނީ ގޮތުން ވަރަށް އުނދަގޫތައް އެބަދިމާވޭ. ގައިގައި ނުބައިވަހެއް ދުވިޔަސް ނޭނގޭ. މީހުންގެ ތެރެއަށް ދާން ބޭނުމެއް ނުވޭ މިހާރު އެކަމާ ހެދި، އެކަމަށް ވަކިން ފަރުވާ ހޯދަން ޖެހޭ ކަމަށް ދިރާސާތައް ބުނޭ. ކޮވިޑުން އަޅުގަނޑު އެއްކޮށް ސަލާމަތްވި ކަމަށް ބަލާނީ އެ މައްސަލަ ހައްލުވުމުން."\nއޭނާއަށް ކޮވިޑް ލައްވާލަފާނެކަން ފާތިމަތު ޝަޔާންއަށް ލަފާކުރެވެނީ ގާތް އެކުވެރިޔަކު ޕޮޒިޓިވް ވުމުންނެވެ. އެކުވެރިޔާގެ ނަތީޖާ ލިބުމުގެ އެއް ދުވަސް ކުރިން އެކުވެރިޔާއާ އެކުގައި އުޅެފައިވާތީ، އޭނާވެސް ކޮވިޑަށް ޕޮޒިޓިވް ވާނެކަން ޝަޔާން އަށް ޔަގީނާ ގާތަށް އެނގެއެވެ.\nއެހެންވެ، އިތުރަށް މާ ގިނަ ވަގުތު މަޑުނުކޮށް ޝަޔާން ގޭގައި، އަމިއްލަ ކޮޓަރީގައި އެކަހެރިވިއެވެ. އޭނާގެ ކޮޓަރިން ނުނުކުމެ އުޅެން ފެށިއެވެ. ކާއެއްޗެހިވެސް މަންމަ ގެނެސްދެނީ ސީދާ ކޮޓަރީގެ ދޮރުމައްޗަށެވެ. އެ ތަކެތި ބަލާ ޝަޔާން ދޮރުމައްޗަށް ދަނީ މަންމަ އެ ސަރަހައްދުން ދިއުމުންނެވެ. ޝަޔާން އޭނާގެ ނަފްސާމެދު ބަލަމުން އައީ ކޮވިޑް ޕޭޝަންޓެއްގެ ގޮތުގައެވެ.\nއެގޮތުގައި ދެދުވަސް ފާއިތުވީ ފަހުން ޝަޔާން ހުން އަންނަން ފެށިއެވެ. ކެއްސަން ފަށައި ނުނިދޭ ވަރަށް އެކަމުގެ އުނދަގޫވާން ފެށިއެވެ. ޖެހިގެން އައި ދުވަހު ކާއެއްޗެހީގައި ރަހަނުލާން ފެށިއެވެ. ވަސް ނުދުވަން ފެށިއެވެ. ބޭރަށް ހިންގަންވެސް ފެށިއެވެ.\nޝަޔާންއަށް އެހިސާބުން ވިސްނުނީ އޭނާވެސް ޕޮޒިޓިވްވީ ކަމަށެވެ. އެކަމަކު، އެޗްޕީއޭގެ "ހާލު ބެލުން ޕޯޓަލް" މެދުވެރިކޮށް އޭނާގެ ހާލުބެލި ޑޮކްޓަރުގެ ލަފާގެމަތިން ޓެސްޓްކުރީ ކަރަންޓީނުވިތާ ހަތްދުވަސް ފަހުންނެވެ. ނަތީޖާ ލިބުނުއިރު، އޭނާގެ ރަހުމަތްތެރިޔާ ފަދައިން ޝަޔާން ވެސްކޮވިޑަށް ޕޮޒިޓިވްއެވެ. އެކަމަކު، ކުރިންވެސް އޭނާ އަމިއްލައަށް ސިކުނޑި ތައްޔާރުކޮށްގެން ހުރި ހާލަތަށްވާތީ، އެއީ ކުއްލި ސިހުމަކަށް ވެގެން ނުދިޔައެވެ. އަމިއްލަ ނަފްސާމެދު ކަންބޮޑެއް ނުވެއެވެ.\nޝަޔާން ހަމައެކަނި ކަންބޮޑުވީ، އުމުރުން ދުވަސްވީ މަންމައާއި ބައްޕަ ހިމެނޭ ގޮތަށް، ގޭގައި ހައިރިސްކު ބަޔަކު ތިބުމުންނެވެ. އެޗްޕީއޭގެ ލަފާގެމަތިން ގޭ މީހުން ޓެސްޓްކުރިއިރު ޕޮޒިޓިވްވީ ބައްޕަ އެކަންޏެވެ. އެކަމަކު، ގޭގައި އިތުރު ކޮޓަރިއެއް ނެތުމުން ބައްޕައަށް އެކަހެރިނުވެވި ނިދައި ކައިބޮއި ހަދަން ޖެހުނީ މަންމައާއެކުއެވެ.\nބައްޕަ އާއި ޝަޔާން ކަރަންޓީނު ފެސިލިޓީ އަކަށް ގެންދިޔައީ ނަތީޖާ ލިބުނުތާ ހަތަރުދުވަސް ފަހުންނެވެ. އޭރު ޝަޔާންގެ އެއްވެސް އަލާމާތެއް ނެތެވެ. އަދި ފެސިލިޓީގައި އޭނާއަށް ކުރެވުނީ ވަރަށް ރަނގަޅު ތަޖުރިބާއެކެވެ. އެންމެ ބޮޑު ފަސޭހައަކަށްވީ ގޭގައި ބަލައިގެން އުޅެންޖެހި އެކަމުންވާ އުނދަގޫތަކުން ސަލާމަތްވުމެވެ.\n"ގޭގައި އުޅޭއިރު މަންމަ ކާއެއްޗެހި ދޮރުމަތީގައި ބަހައްޓާނީ. ދެން ޝަޔާން ކައި ނިމިގެން ތަށިތައް ދޮވެ ޑިސްއިންފެކްޓްކުރުމަށް ފަހު މަންމަ އަތަށް ދޭނީ. އޭރު މަންމަ ހުންނާނީ އަތަށް އަންގި ލައްވައިގެން އައިސް. އަދި އެ ނަގައިގެން މަންމަ އަނެއްކާ ދޮވެ ޑިސްއިންފެކްޓްކުރާނެ. އެކަމަކު، ގޭތެރޭގައި އެކަހަލަ ގޮތަކަށް އުޅެންޖުމުން އެ ދިމާވާ އުނދަގޫތައް، ފެސިލިޓީއެއްގައި ހުންނައިރުނުވާނެތާ؟"\nފެސިލީޓީތަކުގައި ގިނަބަޔަކު ކުރަން ޖެހެނީ އެކަނިވެރިކަމުގެ ތަޖުރިބާއެކެވެ. އެކަމަކު ޝަޔާން ބުނީ އޭނާއަކީ ގޭގައިވެސް ކޮޓަރީގައި ގިނަ ވަގުތު ހޭދަކުރާ މީހަކަށް ވާތީވެ އެކަން މާ ބޮޑު އުނދަގުލަކަށް ނުވި ކަމަށެވެ. އޭގެ އިތުރުން، އޭނާފެސިލިޓީއަށް ދިޔައީ ވެސްމަދު ނުވާ ވަރަށް ފިލްމާއި ފޮތް ހިފައިގެންނެވެ. އެހެންވެ، ފޫހިވާނެ ވަގުތެއް ނުލިބެއެވެ.\n"ވޯޓާވިލާއެއްގައި ހުންނާތީ ކުރިމަތީގައި އޮތީ މޫދު. ވަށައި ބެލިޔަސް ހިތްހަމަޖެހޭނެއެއްނު ދޯ؟. ވަރަށް ރިލެކްސް މާހައުލެއްގައި ކަރަންޓީނުގެ ވަގުތުތައް ހޭދަކުރީ."\nކެއުމުގެ ތަޖުރިބާވެސް ރަނގަޅެވެ. ގެއިން އެއްޗެއް ނުގެންދާތީ އާއި އޭނާއަށް ކޮންމެ ކޮންމެ އެއްޗެއް ނުކެވޭތީ ޝަޔާން ހީކުރީ އޭނާއަށް ކުރަން ޖެހޭނީ ހިތި ތަޖުރިބާއެއް ކަމަށެވެ. އެކަމަކު،އޭނާއަށް ފެސިލީޓީ އިން އަންގާފައި އޮތީ ކެއުމުގެ ގަޑިއިރެއް ކުރިން ބޭނުންއެއްޗަކަށް އޯޑަރު ދިނުމަށެވެ.\n"އެމީހުން އަހާ ކޯޗެއްހޭ ބޭނުމީ. އެހާވެސް ރަނގަޅު. ކެއުން ވަރަށް ރަނގަޅު. ވަރަށް ހިތްހަމަޖެހުނު."\nޝަޔާން އާއި އޭނާގެ ބައްޕަ ކަރަންޓީނުގެ މުއްދަތު ހަމަކުރުމަށްފަހު ގެޔަށް ދިޔައިރު ގެއިން މަރުހަބާކީ އަދި މާ އުފާވެރި ޚަބަރަކުންނެވެ. އޭނާގެ މަންމަ ނެގެޓިވްވި ޚަބަރެވެ. ހަކުރުބަލީގެ އުނދަގޫތަކާ ކުރިމަތިލާން ޖެހިފައިވާ މަންމަފަދަ ހައިރިސްކް މީހަކު، ކޮވިޑް ފަދަ ހައިރިސްކް ފަރާތްތަކަށް ނުރައްކާ ބޮޑު ބައްޔަކުން ސަލާމަތްވީތީ އޭނާ ވަރަށް ހިތްހަމަޖެހުނެވެ.\nމިހާރު ޝަޔާންއަށް އޮންނާނެ އަނެއް ހިތްހަމަޖެހުމަކީ މަދުވެގެން ހަތަރު މަހެއްހާ ދުވަހު ބަލި ނުޖެހޭނެކަމުގެ ޔަގީންކަމެވެ. އެކަމަކު ޝަޔާން ބުނި ގޮތުގައި އެއްވެސް އިރަކު އޭނާއަކީ ބަލި ޖެހިދާނެތީ ކަންބޮޑުވި މީހެއް ނޫނެވެ. އޭނާގެ ބިރަކީ އޭނާގެ ފުށުން އެހެން މީހަކަށް ވައިރަސް އެރުމެވެ. ރަހުމަތްތެރިޔާ ޕޮޒިޓިވް ވުމާއެކު، އޭނާ އަމިއްލައަށް ގޭގައި އެކަހެރިވީވެސް އެ ފުރުސަތު ނުދިނުމަށެވެ.\n"މިހާރުވެސް ޝަޔާން ތަނެއްގައި އަތްހޭކިފައި ގެއަށް ވަދެއްޖެއްޔާ ގެއަށް އެވެއްދެނީ ވައިރަސް. އެހެންވެ އަދިވެސް ވައިރަސް އުފުލާ މީހަކަށް ވުމުގެ ފުރުސަތު އެބައޮތް. އެއީ އަސްލު އަބަދު ވެސް އެންމެ ބޮޑު ކަންބޮޑުވުމަކީ،"\nމާނައަކީ ކޮވިޑް އެއްފަހަރު ޖެހުމަކީ މިކަމުން އެއްކޮށް މިންޖުވުން ނޫންކަމެވެ. މަދު މަސްދުވަސްކޮޅެއްގެ ތެރޭގައި މުޅި ދުނިޔެ ހުއްޓުމަކަށް ގެނައި މި ބައްޔާ ހަނގުރާމަކޮށް ކާމިޔާބު ހޯދާފައިވާ ރަޝީދަށްވެސް، ޝަޔާނަށްވެސް ކުރެވެނީ އެ އިހުސާސެވެ. އެހެންވެ، ބަލިޖެހި ރަނގަޅުވިޔަސް ރައްކާތެރިކަމުގެ ފިޔަވަޅުތައް އަބަދުވެސް އަޅަން ޖެހެއެވެ. އަދި ފިޔަވަޅުތައް އަޅަން އެހެން މީހުންނަށް ހިތްވަރުދޭން ޖެހެއެވެ. ގައިދުކުރުކަން ބެހެއްޓުމާއި ގިނަގިނައިން އަތްދޮވުމާއި މާސްކް އެޅުން ފަދަ ކަންކަން ފަރުވާތެރިކަމާއެކު ކުރަން ޖެހެއެވެ.\n- މިރިޕޯޓުގައި ބޭނުންކޮށްފައިވަނީ ޕޭޝަންޓުންގެ އަސްލު ނަންތަކެއް ނޫނެވެ.


"Egg Boy" ah libunu faisaa New Zealand ah\n"އެގް ބޯއީ"އަށް ލިބުނު ފައިސާ ނިއުޒީލޭންޑަށް\nކޮނޮލީ، މިހާރު "އެގް ބޯއި" ގެ ނަމުން މަޝްހޫރުވެފައި ވަނީ އޮސްޓްރޭލިއާގެ ސެނޭޓަރު ފްރޭސާ އެނިންގް ބޮލަށް ބިހެއް ޖެހުމުން\nނިއުޒީލޭންޑްގެ ދެ މިސްކިތަކަށް ހަމަލާތަކެއް ދިނީ ޔޫރަޕަށް ހިޖުރާ ކުރާ މުސްލިމް ރެފިއުޖީންގެ ސަބަބުން ކަމަށް އޮސްޓްރޭލިއާގެ ސެނޭޓަރެއް ކަމުގައިވާ ފްރޭސާ އެނިންގް ބުނެފައިވާތީ އެކަމާ އިހުތިޖާޖު ކުރުމުގެ ގޮތުން އޭނާގެ ބޮލަށް ބިހެއް ޖެހި ޒުވާނާޔަށް ތައުރީފާއި އެހީ އަންނަނީ އޮހެމުން އެވެ. "އެގް ބޯއީ" ގެ ނަމުން މަޝްހޫރުވެފައިވާ މި ޒުވާނާއަށް ގާނޫނީ އެހީތެރިކަން ދިނުމަށް ލީގަލް ފީގެ ގޮތުގައި ހެޔޮ އެދޭ ފަރާތްތަކުން އޭނާއަށް ހަދިޔާކުރި ފައިސާގެ ބޮޑުބައި ބަޑިޖެހުމުގެ ހާދިސާގައި އަނިޔާވި ފަރާތްތަކަށް ހަދިޔާ ކުރާނެކަން އޭނާ މިއަދު ވަނީ އިއުލާންކޮށްފަ އެވެ. އެއާ އެކު އޭނާއަށް އޮތް ލޯތްބާއި ތައުރީފް އެތައް ގުނައަކަށް ވަނީ އިތުރުވެފަ އެވެ.\nސެނެޓަރުގެ އެނިންގް ގެ ބޮލަށް ވީލިއަމް ކޮނޮލީ ބިސް ޖެހުމާ ގުޅިގެން އެނިންގް ވަނީ އެ ކުއްޖާގެ މޫނުމަތީ ޖަހައި ކޮއްޕާ ހަދައިފަ އެވެ. އެ ވީޑިއޯ ވައިރަލްވެ، މީމްތައް ވެސް ސޯޝަލް މީޑިއާގައި ވަނީ ހިނގައިގެންފަ އެވެ. އަދި ކޮނޮލީ އަށް އެހީވުމުގެ ގޮތުން އުފައްދާފައިވާ 'ގޯ ފަންޑް މީ' ޕޭޖުން ވަނީ އޭނަގެ ލީގަލް ފީޒްގެ ގޮތުގައި 44،000 އޮސްޓްރޭލިއާ ޑޮލަރު، ގާތްގަނޑަކަށް 31،000 ޑޮލަރު އެއްކޮށްފަ އެވެ. މި އަދަދު މިހާރު ވަނީ 50،000 އޮސްޓްރޭލިއާ ޑޮލަރަށް ވުރެ ވެސް އިތުރުވެފަ އެވެ.\nހަމަލާޔާ ގުޅިގެން ސެނެޓަރު އެނިންގް ނެރުނު ބަޔާނުގައި ހުރި ވާހަކަތަކާ ގުޅިގެން އޭނާއަށް ވަނީ ވަރަށް ބޮޑަށް ބައިނަލްއަގުވާމީ ފާޑު ކިޔުންތައް ވެސް އަމާޒުވެފަ އެވެ. އެނިންގް ބުނެފައިވާ ގޮތުގައި ނިއުޒިލޭންޑްގެ ދެ މިސްކިތަކަށް ދީފައިވާ ހަމަލާތަކުގެ ސަބަބަކީ އެގައުމަށް ގިނަ އަދަދަކަށް "މުސްލިމުން ހިޖުރަ" ކުރުމެވެ.\nއޮސްޓްރޭލިއާ ނިއު ޒިލޭންޑް ކްރައިސްޓް ޗާޗްގެ ހަމަލާ


ރޯދައަށްހުރެ ވުޟޫކުރާއިރު ނޭފަތަށް ފެންލުމުގައި ކަރުން އެތެރެއަށް ފެން ހިނގައްޖެނަމަ ރޯދަގެއްލޭނެތަ؟ – DhiSalafiyyah\nރޯދައަށްހުރެ ވުޟޫކުރާއިރު ނޭފަތަށް ފެންލުމުގައި ކަރުން އެތެރެއަށް ފެން ހިނގައްޖެނަމަ ރޯދަގެއްލޭނެތަ؟\n17/07/2013 ރޯދަ, ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލް އަޚް ބިލާލް ޢަބްދުއްސައްތާރު\nރޯދައަށްހުރެ ނޭފަތަށް ފެންލުމުގައި، މާބޮޑަށް އެތެރެއަށް ފެން ފޯރުވުން ރޯދަވެރިޔާއަށް ނަބިއްޔާ ޞައްލަﷲ ޢަލައިހި ވަސައްލަމަ ވަނީ ނަހީކުރައްވާފައެވެ. ނަބިއްޔާ ޞައްލަﷲ ޢަލައިހި ވަސައްލަމަ ހަދީޘް ކުރައްވާފައި ވެއެވެ. މާނަ : (( ވުޟޫފުރިހަމަކުރާށެވެ. (އެބަހީ ގުނަވަންތަކުގައި ފުރިހަމައަށް ފެންޖައްސާށެވެ.) އަދި އިނގިލިތަކުގެ ދެމެދުގައި ރަނގަޅަށް ފެންލާށެވެ. އަދި ތިބާ ރޯދައަށް ހުންނަ ހާލަތުގައި މެނުވީ، ނޭފަތަށް ފެންލުމުގައި ވީހާވެސް އެތެރެއަށް ފެން ފޯރުވާށެވެ. )) رواه أبو داود (142) والترمذي (788) وصححه الألباني في صحيح الترمذي .\nރޯދަވެރިޔާގެ އިޚްތިޔާރަކާއިނުލާ ހަށިގަނޑުގެ އެތެރެއަށް ފެން ހިނގައިދާނެކަމަށްޓަކައި، ރޯދައަށްހުރެ ވުޟޫކުރުމުގައި ނޭފަތަށް ފެންލާއިރު މާބޮޑަށް އެތެރެއަށް ފެން ފޯރުވުމުން ދުރުހެލިވާން ޖެހޭކަން ބާޔާންވެދިޔަ ޙަދީޘުން ދަލީލުކޮށްދެއެވެ.\nރޯދައަށްހުރެ ވުޟޫކުރުމުގައި އަނގަޔާއި ނޭފަތަށް ފެންލާއިރު އޭނާގެ ގަސްދަކާނުލައި ކަރުތެރެއަށް ފެނުގެ މިންވަރެއް ދިޔަކަމުގައިވިޔަސް ރޯދައެއްނުގެއްލޭނެއެވެ. ﷲ ތަޢާލާގެ ވަޙީބަސްފުޅުގެ މާނައިގައި ވެއެވެ. ((އަދި ތިޔަބައިމީހުންނަށް ނޭނގިގެން (ކުށުން) ކުރެވުނު ކަމެއްގެ ފާފައެއް ތިޔަބައިމީހުންގެ މައްޗަކަށް ނެތެވެ. އެހެނެއްކަމަކު، ފާފަވެރިކަން އޮންނާނީ ތިޔަބައިމީހުންގެ ހިތްތަކުން ގަސްދުގައިކުޅަ ކަމަކާ މެދުގައެވެ. )) – سورة الأحزاب5–


Sikundi maruvefaivaa anhenakah enmaabandu2kudhin | Mihaaru\nސިކުނޑި މަރުވި މަންމަ ބްރެޒީލް ފްރެންކީލެން އާއި ފިރިމީހާ މައުރިއަލް\nސިކުނޑި މަރުވެފައިވާ އަންހެނަކަށް އެއްމާބަނޑު ދެ ކުދިން\n17 ޖުލައި 2017 - 06:167comments\nސިކުނޑި މަރުވެފައިވާ އަންހެނެއްގެ ބަނޑުގައި އޮތް އެއްމާބަނޑު ދެބެއިން ސަލާމަތްކުރަން 123 ދުވަސް ވަންދެން އަންހެންމީހާ ވެންޓިލޭޓަރުގައި ބާއްވައިގެން ޑޮކްޓަރުން ކާމިޔާބު ހޯދައިފި އެވެ. މިއީ މެޑިކަލް ހިސްޓްރީގައި ވެސް މިފަދަ ގޮތަކަށް މިހާ ގިނަ ދުވަހު މީހަކު ބާއްވައިގެން ދަރިން ސަލާމަތްކުރި ފުރަތަމަ ފަހަރެވެ.\nފްރޭންކީލެން ދާ ސިލްވާ ޒަމްޕޯލީ ޕަދިލްހާ، 21، ސްްޓްރޯކެއް ޖެހި ކޯމާއަކަށް ދިޔައީ މިދިޔަ އޮކްޓޯބަރު މަހު އެވެ. ބްރެޒިލްގެ ހޮސްޕިޓަލެއްގައި މި މީހާ އެޑްމިޓް ކުރުމާ އެކު ޑޮކްޓަރުން ނިންމީ މެޑިކަލް ހިސްޓްރީގައި ދުވަހަކު ވެސް ޑޮކްޓަރުން ނިންމާފައި ނުވާ ފަދަ ނިންމުމެކެވެ. އެއީ މައިމީހާ މަރުވި ނަމަވެސް ބަނޑުގައިވާ އެންމެ ނުވަ ހަފުތާ ވީ އެއްމާބަނޑު ދެބެއިންގެ ހިތުގެ ހިނގުން ނުހުއްޓި ހުރުމާއެކު އެ ދެބެއިން ސަލާމަތްކުރުމަށް މަސައްކަތް ކުރުމެވެ. އެގޮތުން، ސިކުނޑި މަރުވެފައިވާ މަންމަ ލައިފް ސަޕޯޓްގެ އެހީގައި 123 ދުވަސް ވަންދެން ބާއްވަން ޑޮކްޓަރުން ކުރި މަސައްކަތް ވަނީ ކާމިޔާބުވެފަ އެވެ.\nމިދިޔަ ފެބްރުއަރީ މަހު، އެއްމާބަނޑު އަންހެން ކުއްޖާ އާއި ފިރިހެން ކުއްޖާ، ބަނޑަށް ހަތް މަހުގައި ވަނީ ވިއްސާފަ އެވެ. އަދި މިހާރު މި ދެބެން ވަނީ ރަނގަޅުވުމުން ހޮސްޕިޓަލުން ދޫކޮށްލައިފަ އެވެ.\nދެބެއިންގެ ބައްޕަ މައުރިއަލް ޕަޑިލްހާ، 24، އޭނާގެ ދެ ދަރިން ކަމަށްވާ އަސަފް އާއި އެނާ ވިޓޯރިއާ އުފަންވުން ދެކެނީ އާދަޔާ ހިލާފް ކަމެއްގެ ގޮތުގަ އެވެ.\nއާދަޔާޚިލާފު މި ކޭހުގައި ޑޮކްޓަރުންނަށް ވަރަށް ދަތި އުނދަގޫތައް ކުރިމަތިވި އެވެ. ވަރަށް ގިނަ ގޮންޖެހުންތައް ކުރިމަތިވެ ސިކުނޑި މަރުވެފައިވާ މަންމަގެ ހަށިގަނޑުގެ ދިރުން ދަމަހައްޓަން ވަރަށް ގިނަ މަސައްކަތް ކުރަން ޖެހުނެވެ. ވެންޓިލޭޓަރު ނިއްވާލުމާ އެކު އޭނާގެ ހިތާއި އެތެރެހަށީގެ އެހެން ގުނަވަންތައް ވެސް ނަގައި އޭގެ ބޭނުން ޖެހިފައިވާ އެތައް ބަޔަކަށް ވަނީ ހަދިޔާ ކޮށްފަ އެވެ.\nސިކުނޑި މަރުވި މަންމަ ބްރެޒީލް ފްރެންކީލެން ވިހޭ އެއްމާބަނޑު ދެބެން\nފްރޭންކީލެންގެ ސިކުނޑި މަރުވިޔަސް އެހެން ހުރިހާ ގުނަވަނެއް ބަރާބަރަށް މަސައްކަތް ކުރެ އެވެ. އެހެންވެ އޭނާގެ ބަނޑުގައި އޮތް ދެ ކުދިން ސަލާމަތްކުރުމަށް ކުރެވުނުހާ ކަމެއް ކުރަން ޑޮކްޓަރުންގެ ޓީމުން ނިންމީ އެވެ.\nއިތުރު ލިޔުންތައް ސިއްހަތު ބްރެޒިލް


13 aharuge kujjage maru: committee bahdhaluvun sirru | ThePress\n13 އަހަރުގެ ކުއްޖާގެ މަރު: ކޮމެޓީ ބައްދަލުވުން ސިއްރު\n26 June 2021, 18:15\nއުމުރުން 13 އަހަރުގެ ކުޑަކުއްޖަކު ރަހީނު ކުރުމަށް ފަހު މަރާލި މައްސަލާގައި ރައްޔިތުންގެ މަޖިލީހުގެ ހިއުމަން ރައިޓްސް ކޮމިޓީން ބޭއްވި ބައްދަލުވުން ސިއްރު ކޮށްފިއެވެ.\nމިއަދު ހަވީރު4ޖެހި އިރު ބޭއްވި އެ ބައްދަލުވުމުގައި ޖެންޑާ މިނިސްޓްރީއާއި ފުލުހުންނާއި ޑިޕާޓްމަންޓް އޮފް ޖުވެނައިލް ޖަސްޓިސްގެ އިސް ފަރާތްތަކުން ވަނީ ބައިވެރިވެފައެވެ.\nއެބައްދަލުވުން ސިއްރުކޮށްފައި ވަނީ ކުއްޖާގެ ބައެއް މައުލޫމާތުތައް އާންމުވުމަކީ އެންމެ މަސްލަހަތު ހުރިގޮތްކަމަށް ނުވެ، އެ ކުއްޖާއާއި ކުއްޖާގެ އާއިލާގެ ރައްކާތެރިކަމަށް ކަމަށް އެކޮމެޓީގެ މުގައްރިރު ޖީހާން މަހުމޫދު ވަނީ ވިދާޅުވެފައެވެ.\nފުލުހުން ދަނީ މި މައްސަލަ ސީރިއަސް މައްސަލައެއްގެ ގޮތުގައި ބަލަމުންނެވެ. ކުއްޖާގެ ހަށިގަނޑު ޕޯސްޓްމޯޓަމް ހަދަން ނިންމާފައިވާ އިރު މިދިޔަ ބުރާސްފަތި ދުވަހު ވަނީ މަރާލި ކުއްޖާގެ ހަށިގަނޑު ހުޅުމާލެއަށް ގެންދިޔަ ކާރު ބަލާ ފާސްކޮށްފައެވެ. އެ ކާރަކީ ޓެކްސީއެކެވެ. އަދި ޓެކްސީ ދުއްވި މީހާ މި އަމަލު ހިންގުމުގައި ޝާމިލުވެފައިވާ ކަން ކަށަވަރު ވެފައެއް ނުވެއެވެ.\nހަބަރު ރައްޔިތުންގެ މަޖިލިސް މަރު


37 Million Rufiya Ehfaharaa Ufulumakee Insaanakah Kureveyne Kameh Noon - Dr.Iyaz - Vaguthu\n37 މިލިއަން ރުފިޔާ އެއްފަހަރާއި އުފުލުމަކީ އިންސާނަކަށް ކުރެވޭނެ ކަމެއް ނޫން ކަމަށް އަދާލާތު ޕާޓީގެ އިލްމްވެރިޔާ ޑރ.މުހައްމަދު އިޔާޒް ވިދާޅުވެއްޖެއެވެ.\nއެމްއެމްޕީއާރްސީގެ ކޮރަޕްޝަންގެ ފައިސާގެ ތެރެއިން 37 މިލިއަން ރުފިޔާ އޭރުގެ ނައިބު ރައީސް އަހްމަދު އަދީބު ރައީސް ސޯލިހާއި ހަވާލުކުރި ކަމަށް 2019 ވަނަ އަހަރުގެ އޮގަސްޓް މަހު "ވަގުތު" އިން ރިޕޯޓް ކޮށްފައި ވެއެވެ.\nއެމްއެމްޕީއާރްސީ ކޮރަޕްޝަން ހިނގިއިރު އެމްޑީޕީގެ ޗެއާޕާސަނަކަށް ހުންނެވި އަލީ ވަހީދު ވަނީ ރައީސް ސޯލިހާއި އަދީބު 38 މިލިއަން ރުފިޔާ ހަވާލު ކުރިކަމަށް ނޫސްވެރިންގެ ބައްދަލުވުމެއްގައި ދާދިފަހުން ވިދާޅުވެފައެވެ.\nރައީސް ސޯލިހް ކަޅުދަބަހެއްގައި 37 މިލިއަން ރުފިޔާ އުފުއްލެވި ކަމަށް ބުނެ އާންމުންގެ މީހަކު ކުރި ޓްވީޓަކަށް ރައްދުދެމުން ހުރިހާ ކަމެއްގައި ވެސް ރައީސް ސޯލިހަށް ތާއިދު ކުރަމުން ގެންދާ ޑރ.އިޔާޒް ވިދާޅުވީ، ރައީސް ސޯލިހް 37 މިލިއަން ރުފިޔާ އެއްފަހަރާ އުފުއްލެވި ކަމަށް ތުހުމަތުކުރާއިރު، އެއަދަދުގެ ފައިސާ އެއްފަހަރާއި އުފުލުމަކީ އިންސާނަކަށް ކުރެވޭނެ ކަމެއް ނޫން ކަމަށެވެ. އަދި ބުއްދީގެ އަލީގައި ވާހަކަ ދެއްކުން ރަނގަޅުވާނެ ކަމަށް އިޔާޒް ވިދާޅުވިއެވެ.\nއަދި އެފައިސާ ރައީސް ސޯލިހް ގެންދިޔަ ނަމަ އެކަމުގެ ޒިންމާ ވެސް ނަގަން ޖެހޭނީ އޭރުގެ ރައީސް އަބްދުﷲ ޔާމީން ކަމަށް އިޔާޒް ވިދާޅުވެފައި ވެއެވެ. "ތިޔަ 37 މިލިއަނެއް ގޯތި ގޯއްޗަށް ވަދެ އާންމުންގެ އަތްފޯރާ ހިސާބަށް ދިއުން އެއީ އޭރުގެ ރައީސްގެ ނުކުޅެދުންތެރިކަން." ޑރ.އިޔާޒު ވިދާޅުވިއެވެ.\n37 މިލިއަން ރުފިޔާ ރައީސް ސޯލިހާއި ހަވާލުކުރީ ދިވެހި ރުފިޔާ އިން ކަމެއް ނުވަތަ ޑޮލަރުން ކަމެއް އެއްވެސް ފަރާތަކުން އަދި މިހާތަނަށް ބުނެފައެއް ނުވެއެވެ. އެމްއެމްޕީއާރްސީގެ ފައިސާ ގިނަ މީހުންނަށް ދީފައި ވަނީ ޑޮލަރުންނެވެ.\nލިބެން ހުރި މައުލޫމާތައް ބަލާއިރު 37 މިލިއަން ރުފިޔާއަށް ޖެހޭނީ 2.3 މިލިއަން ޑޮލަރެވެ. އެފައިސާ ހުރީ 100 ޑޮލަރުގެ ނޫޓްގައި ކަމަށް ވާނަމަ ބަރުދަނުގައި ހުންނާނީ 23 ކިލޯ އެވެ. 37 މިލިއަން ރުފިޔާ ހުރީ ދިވެހި ރުފިޔާގެ 1000 ރުފިޔާގެ ނޫޓުން ކަމަށް ވާނަމަ އެފައިސާގެ ބަރުދަނުގައި ހުންނާނީ ގާތްގަނޑަކަށް 17 ކިލޯއެވެ.\nއެމްއެމްޕީއާރްސީ މައްސަލައިގައި ރައީސް ސޯލިހަށް ލިބުނު ކަމަށް ބުނާ ފައިސާ އާއި ބެހޭ ވާހަކަތައް އަނެއްކާވެސް ފެންމަތިވެފައި މިވަނީ އެމައްސަލައިގައި ރައީސް ސޯލިހް ޖަވާބުދާރީވުމަށް ކުރީގެ ރައީސް ޔާމީން މިދިޔަ ހުކުރު ދުވަހު ދުވަހު ގޮވާލުމުންނެވެ.\nޑިސެމްބަރު 6, 2021 08:40\nމިގައުމު ހަލާކުކުރާ ބައިގަނޑު ތި ފެންނަނީ މީހާއައްވުރެބޮޑު ތުނބުޅި ހަދައިގެން ލާރިއައް ދީންވިއްކަން ތެޅެނީ\nޑިސެމްބަރު 6, 2021 12:56\n23ކިލޯ އުފުލާ ނުވޭވަރުގެ ފިޑި ވަރުދެރަ މީހެ އްތަ އިޔާޒުމެން ރަ އްޔިތުންނަ ވެރިކަށް މި އެރުވީ ޗީޗީ ލަދުކޮބާ ގަ އުމެ އްގެ ވެރިމީހާގެ ނެތޯ 30ކިލޯބަރުދަންހުރި ރަ އްޔިތެވެސް އުފުލޭނެ ވަރެ އް ދެން ކޮންވެރިކަމެކުރެވޭނީ...ހަގުރާމަ އިގެ 45ކިލޯގެ ބަރުދަނުގެ ބަނޑި އެ އް ދިކޮ އްނުލެވޭނެ..ތިވަރުމީހުން ވެރިކަމުގަ ހުންނާނެކަމެނެތް ފަ އިބާ...\nޑިސެމްބަރު 6, 2021 08:46\nހީވަނީތަ އެއްފަހަރުން ކޮނޑަށްލައިގެނޭ އުފުލީ. 500 ގެ 74000 ނޫޓް3ދަބަހުގައި އުފުލުމަކީ އުދަގޫކަމެއްނޫން.\nޑިސެމްބަރު 6, 2021 12:46\nތިވަރުގެ ދަބަހެއް މި ޤައުމަށް އެތެރި ކުރިކަމެއް އެނގޭކަށް ނެތް؟؟ ދެން ތިހުރިހާ ފައިސާއެއް ކޮބަޔޯ؟؟ ޔާމީނު ވެރިކަމުގަ ދެ އަހަރު ތިކަން ބެލި އިރު ނޭނގުނު ކަމެއް ނުފެނުނު ކަމެއް ކުއްލިޔަކަށް ފާޅުވީ މި ކީއްވެޔޯ؟؟\nޑިސެމްބަރު 7, 2021 00:53\nސުލޮލޭ ސަރުކާރުން3އަހަރުން ކިހާވަރެއް ހޯދިއްޖެ؟ ކަލޭ ތިބުނަނީ އެމްއެމްޕީއާރްސީ ވައްކަމަކީ ނުހިނގާ ކަމެކޭތަ؟\nޑިސެމްބަރު 6, 2021 08:47\nޢިޔާޒުއަށް ވަހީބާ އައްނަނީ... އިޔާޒުމެން ދީނީ އިލްމުވެރިންނޭ ކިޔައިގެން މީހުން މަގުފުރެއްދުމުގަ އުޅެނީ ފައިސާ ހޯދުމާ އިފުލުމާ އޭގެ މަންފާ ހޯދުމާ އެއީ މިދައްކާ ވާހަކަޔަކީ އިޔާޒުއަކީވެސް މަޤާމައް ފައިސާޔައް އެއިރެއްގަ އިޔާޒުއައް ފައިދާވާގޮތައް ދޫއަބުރަމުން ދުވާމީހެއް މީހުންނައް އޮޅުވާލުމުގަ\nޑިސެމްބަރު 6, 2021 09:09\n23 ކިލޯ ނުއުފުލޭ ނެތަ ސޯލިހު ބެޔަށް؟\nޑިސެމްބަރު 6, 2021 09:11\nބަރުދަނުގައި ހުންނާނީ 23 ކިލޯ ، ކަޅު ދަބަހުގަ ނުއުފުލެން ވީ ކީއްވެ؟؟\nޑިސެމްބަރު 6, 2021 09:13\nތި ހިސާބު ނުބައި. 37 ކިލޯ ވަރު ހުންނާނީ. ޢެހެންވީމަ އުފުލޭނެ. އިޔާޒު ބުއްދީގެ ހަމަތަކުުން ވާހަކަ ދައްކަންވީ\nޑިސެމްބަރު 6, 2021 09:14\n37މިލިޔަން ރުފިޔާއެއްނޫނެވެ، މިދައްކަނީ 37މިލިއަން ޚިޔާނާތުގެ ޑޮލަރ ސުލޯ ރ.އިބޫސާލިހު އުފުއްލި ވާހަކައެވެ. ސުލޯ އިބޫރައީސު މިރޯނުއެދުރު އިޔާޒު އިތުރަށް ބަނޑު ބޮޑުކޮށްދީފިކަން އެގިއްޖެ، އެއްވެސްމީހަކު ބުނިތަ ކަލޭގެ ރ ރ. އިބޫ އުފުއްލި ފައިސާ 37މިލިޔަން ހަމަކޮށްފައިވަނީ ދަގަނޑު ކޮއިން ލާރިންނޭ، އެހެންކަމަށްވަންޏާ ޕިކަޕަކުން އުފުއްލަން ޖެހިދާނެ، 1000 ޑޮލަރ ނުވަތަ 500ޑޮލަރގެ ނޫޓު ގެ 37މިލިއަނަށްވުރެ ގިނަ މިލިއަންތައް 6އަހަރުގެ ކުޑަ ކުއްޖަކަށްވެސް އުފުލަންވެސް އެއްވެސް ބުރައެއް ނުވާނެ، މިކަލޭގެއަށް ނެގެނީތަ ބޮޑެތި އަދަދުގެ ފައިސާގެ ޗެކުންވެސް ފައިސާގެ މުއާމަލާތްމިކުރަނީ އެކެއްގެޖީބުން އަނެކާގެ ޖީބަށް، ހިތަށްއަރަނީ މީހާދަ ބޯގަޅި ޝައިޠާނެކޭ ވަކިމީހެއްގެ ދިފާއަށް ނިކުމެގެން އުޅެނީ😛\nޑިސެމްބަރު 6, 2021 12:39\nމޮޅެތި އެއްޗެހި ކިޔާ އިރު ނޭންގޭ.. ޑޮލަރ ނޫޓް ހުންނަނީ 100 ހަމައަށް ކަމެއް. އެހެން ވީމާ ބޯގަޅީ ކަލޭ\nޑިސެމްބަރު 6, 2021 09:16\nޝޭޚް ދީން ދިފާއު ނުކޮށް އަބަދުވެސް ވެރިކަން ދަފާއު ކުރެވޭތޯ ތިބަލަނީ. ނަސޯރާ ދީން ފަތުރާ މީހުންނަށް އޮޅިގެން ނަމަވެސް ތި ދެވެނީ ހިތް ވަރު. ރައީސް ޔާމިން ދެކެ އަންނަ ރުޅިން މީހާ ތި ދަނީ ހަލާކުވަމުން.\nޑިސެމްބަރު 6, 2021 09:19\nއުފުލީ އޭނަޔާ ކަލެޔާއި އަދި ތިކަހަލަ ދެމީހުން ވެގެން.\nވެރިކަމަށް އަންނަން ރައީސް މަރާލަން ދިމާކުރި މީހަކު ވެރިމީހާއަށް ރިޝްވަތު ފައިސާ ދޭނެތަ؟\nޑިސެމްބަރު 6, 2021 09:51\nދީނީ އިލްމުވެރިޔާ ޑ.އިޔާޒު މަތީގައިވާ ކޮމެންޓަށް ޖަވާބު ދެއްވަބަލަ\nޑިސެމްބަރު 6, 2021 09:22\nއަދާލާތު ޕާޓީގެ އިލްމްވެރިޔާ ޑރ.މުހައްމަދު އިޔާޒް ވެސް އެއިގެން ބައެއް ގެންދިޔަކަމަށް ވަނީ\nޑިސެމްބަރު 6, 2021 09:24\nމީ ދީން ކިޔަވައިގެން ތިބޭ މީހުންގެ ފެންވަރު އެހެން މީހުން ހިތުގައި އޮން ކަން ކަމާއި އެހެން މީހުން ކުރާނެ ކަންތައްތަކާއި އެމީހުން ކޮށްފާނެ ކަން ތައްތަކާއި މިހުރިހާ ކަމެއް މިމީހުން ނަށް މާކުރިން އެގިފައި އޮންނަނީ އަދާލާތު ޕާޓީގެ އިލްމްވެރިޔާ ޑރ.މުހައްމަދު އިޔާޒް ޖާހިލު މީހެއް\nޑިސެމްބަރު 6, 2021 09:32\nބޭފުޅާއަށް ކިހާވަރެއް ލިބުނުތޯ؟ އުފުލަން މީހުން ބޭނުންކުރަންޖެހުނުތަ؟\nޑިސެމްބަރު 6, 2021 09:38\nބަލަމޮޔަޔާ ތިކަހަލަމީހުން ދީނީ ވާހަކަދެއްކީމާ ބަލައެއް ނުގަންނާނެ ބުއްދިންވިސްނަނީ ކަލޭ އެކަނިތާ ގަމާރެއް ކަލޭ ވިސްނާލަބަލަ ކަލޭ ގެންގުލޭ ހުރިހާ ފައިސާއެއް ކަލޭ ތިޔަ އުޅެނީ އަބަދުމެ ޖީބައްލައިގެއް ވިސްނާލަބަލަ ބުއްދިން ފޯނުގަ ތިހުރީ އެ ރުފިޔާ ގެ އަދަދު ކިތައްމެ ގިނަޔަސް ކަލޭގެ ފޯނު ބޮޑު ނަވާހާ ހިދަކު އެބަރުވޭތާ ކަލޭގެ ހުއްދަ ބާތިލްކޮއްފަ ޖަލައްލާންވީ ދީން ކިޔަވައިގެއް ވަގުތުހުމަތު ސާބިތުނުވާ މިހެއްބެބިޮލުގާ ވަގުތުހުމަތު ތިޔަ އެޅުވީ ކަލޭ ބުނީމެއްނު ނޭގޭ ކަންކަމުގާ ވަކިމީހެއްގެ ބޮލުގާ ވަގުތުހުމަތު އަޅުވާމީހުނަކީ އިސްލާމުންނެއްނޫނޭ\nޑިސެމްބަރު 6, 2021 09:46\nޙާދަ ލަދުހަޔާތްކުޑަމީހެކޭމީ ، ބަލަ އިޔާޒް ޤަބޫލުކުރަނީ ދައުލަތުގެ ބަޖެޓް 27 ބިލިއަން ރުފިޔާއަކީ ނަގުދުފައިސާކަމަށްތޯ ، އަލަމާރިއެއްގެ އެއްފަހަރާ ބަހައްޓަން ، ވަކިމީހެއްވީމަ އެކަން ނުކުރާނެ ހުއްޖަތެއް ދައްކަވަން ދީ ކާކު\nޑިސެމްބަރު 6, 2021 09:52\nޑިސެމްބަރު 6, 2021 09:54\n37މިލިއަން ރުފިޔާ ގައި ހުންނާނީ އެންމެ ގިނަ ވެގެން 75 ކިލޯ. 37 މިލިއަން ރުފިޔާގެ ޔޫއެސް ޑޮލަރުން ވާނީ 2.5މިލިއަން ޑޮލަރު އެއީ 25 ކިލޯ، ދެން މިވަރުގެ ބަރުދަން ހުރި އެއްޗެއް ފުރޮލު2ފޮށި ނުވަތަ 1 ފޮށީގައި ނުގެންދެވޭނެ ސަބަބެއް ނެތް. އިންސާނަކު ނުބައި ކަމެއް ކުރީމާ، އަސާސީ ހުއްޖަތް ޤާއިމް ނުކުރެވި، ދިފާޢު ކުރަން ނިކުތުމަކީ އަޅުވެރި އިލްމްވެރިޔަކު ކުރާން ޖެހޭ ކަމެއް ނޫން\nޑިސެމްބަރު 6, 2021 09:57\nގައިމު ޔާމިން އިރު މީނާ ފާޅުގައި ސަރުކާރަށް ފާޑު ކީ ގައިމުވެސް ހަމަ ޔުނިވަރސިޓީ ގައި ވަޒީފާގައި ހުރީ މިސަރުކާރުން ކަލެއަށް ދިނީ ބޮނޑިއެއް މަގާމުން ވެސް ވަކީ ކުރި އިދާރީ ފިޔަވަޅު ވެސް އެޅި އަދި ބުނަން މިގައުމުގައި ކުރާ ހުރިހާ ވައްކަމެއްގެ ޒިންމާ ރައިސް އުފުލަން ޖެހޭތަ މޮޔަ މީހެއް ދޯ\nޑިސެމްބަރު 6, 2021 10:11\nޝޭހު ވަކިމީހަކު ދިފާއުކުރަން ތިއުޅެނީ އިބުރާ އެކޮޑައްލައިގެންދާ ވީޑއޯ ދެއްކިޔަސް ކަލޭ ގަބޫލު ނުކުރަާނެ\nޑިސެމްބަރު 6, 2021 10:12\nހުޅުމާލޭގައި މިދިޔަ ހުކުރު ދުވަހު ބޭއްވި ސްޕޯޓްސް ފެސްޓިވަލެއްގެ ތެރެއިން ނަސާރާ ދީނުގެ ލަވަ ޖެހި މައްސަލާއި ގާއި ރައީސުލްޖުމްހޫރިއްޔާ އާއި ޑރ އިޔާސް ޒިންމާވާން ޖެހޭނެ ، އިސްލާމްދީނާ ހިލާފް ވެބްސައިޓްތައް ބަންދު ކުރުމަށް ކޯޓުންނެރުނު އަމުރު މަނިކުފާނު ދިގުދަންމާލަން ފުލުހުންނަށް ލަފާދެއްވީތޯ؟ ރުހުމުގެ ލޮލަކަށް އައިބެއް ނުފެންނާނެ ވަރަށް ސަލާމް\nއަޑު އެހިން ލިފްޓަށް ވެއްޓުނުވާހަކަ ވެސް. އިޔާޒް ހާދަ ދިރާސާ އެކޭ ދޯ ތި ކުރީ؟ ބަލަ މި މާލޭގެ މަގުމަތީގަ އުޅޭ ބައެއް ކުދިން އޮފީސް ، ފިހާރަ ތަކުން ތިޖޫރީ ވަގަށް ނަގައިގެން ކޮންޑަށް ލައިގެން ގޮސަފަ ހުރިކަން ފުލުހުން ހެކިވާނެ. ތިޖޫރީ ކޮޑަށް ލައިގެން ދަނިކޮށް ފެނިފަ ހުންނާނެ. ރައްޔަތުންނަށް ކޮންކަމެއް ސާބިތުކޮށްދޭން އިޔާޒް ތި ހޭބޯނާރާ އުޅެނީ؟ ޑރ އޭ ކިޔަން މިހާރު ލަޑުގަނޭ ތި ކުރި ބޮޑު ދިރާސާ ހިއްސާ ކުރީމަ. ބޮޑުވަރު ދެއްތޯ؟\nޑިސެމްބަރު 6, 2021 10:15\nމީހަކަށް ތާއީދު ކުރިއަސް ބޮޑުވަރުތީ.\nމިޤައުމު ދީނަށްވުރެ ވެރިމީހާ މާމުހިންމު ހެންހީވަނީ\nއިންޑިޔާގެ ސިފައިންގެނެސް މިތަނުގެ މައިދޮރުއަށީގެ އިސްމަޤާމުތައްދީ އެޑޮލަރުކޮޅުވެސް ދިވެހި ރައްޔިތަކަށް ލިބެން ނޭދެނީދޯ. މިސްކިތަށް ފަހަރުވަލާ ﷲގެ ކަލާމް ފުޅަށް ކުޅުޖެހިތަންވެސް.\nނުވިތާކަށް ދީނާއި ޚިލާފް ރިޕޯޓް ނެރެ ފިޔަވަޅު ނޭޅި އެހަށް ދުވަހު ނަޞާރާ ދީނުގެ ލަވަޖެހީ\nޢާއްމު އެއްވެ އުޅޭތާކު ،މިކަހަލަ ކިތައް ކަންތައް ރުހުމުގެ ލޮލަކަށް އައިބެއް ނުފެންނާނެ ހުރޭ އެެއްބައިވެގަނެގެން. ނަވާރަ ދިވެހި ޝަހީދުންގެ ޒިކުރާވެސް ފާހަގަ ކޮށްލަން ނުކެރުނު ރައްކާވެގެން ދިއައީ. އެކަމަކު ޙަޤީޤަތް ބަދަލު ވާނެތަ.\nއެވަރައް ނޫޓު އުފުލޭނެ އެކަމަކު އިމިއްލައައް ހިގައިނުގަނެވޭވަރު މީހަކައް އޭނަގެ ހަށިގަޑުވެސް ނުއުފުލޭނެ ވަރައއސަލާމް\nޑިސެމްބަރު 6, 2021 10:22\nއިލްމު ވެރިންވެސް ދެން އެބަޖެހޭ އިލްމަކީﷲދެއްޗި ނިއުމަތަށް ކަން ގަބޫލު ކޮށް އެހެންމީހުން ގަބޯ ނުހައްދަން\nޑިސެމްބަރު 6, 2021 10:26\nއުފުލީ އެއްޗެއް އިގޭނީ ތަހުގީގު ކުރީމާ..ދަބަހުގައި ދިޔާ އެއްޗެހި ގެންދިޔަ ކަލޯ ކޮބާ؟ ކަލޯ ފައިސާއަށް ބޫތުކައިފާ ތިއްބަސް ތިހާ ޗީބުވާ އެއްޗެއްނޫން..ކަލޭތީ އިންސާފަށް ލޯބިކުރާމީހެއްނަމަ ބުނާނީ އިންސާފުވެރި ޝަރީއަތެއްކޮށް އެއީ ނުވާކަމެއްކަން ރައްޔިތުމީހާ އަށް ޔަގީންކޮށް ދިނުން.މިހާރު ތިކަން ތަހުގީގު ނުކުރާން ތި ދައްކާ ވާހަކައިން އިގެނީ ކަލޭވެސް އެ ފައިސާ ސުލޯލހ ގެންދިޔަކަން ގަބޫލުކުރިޔަސް ،ފައިސާގެ ދަހިވެތިކަން ހުރިމިންވަރު.\nޑިސެމްބަރު 6, 2021 10:27\n23 ކިލޯ ބަރުދަނުގެ ދަބަހެއް ނުއުފުލެވޭވަރުގެ މީހަކޔ ރައީސްކަމަށް ކުފޫހަމަވާނެތޯ ސުވާލުކޮއްލަން އިޔާޒާ !!ދަނގަތީގައި އިހަކަށްދުވަހު ކަތިލި މަހުމޫދަކީވެސް ރައީސް ސޯލިހުގެ ނުކުޅެދުންތެރިކަމުން މަރާލި މީހެއްތާ ، މިސަރުކާރުގެ3އަހަރުގައި މީހުންމެރުމާއި ރޭޕްކުރުމާއި ފޭރުމުގެ ކިތައްހާދިސާހިގާފިކަން މިޝޭޚަށް އިގޭބާ ؟؟؟ ކިތައްކިލޯ ޑްރަގު އެތެރެކޮއްފިކަން އެގޭބާ !!! މިޝޭޚްގެ ބަހުންނަމަ މިހުރިހާ ކަމަކީވެސް ރައީސް ސޯލިހުގެ ނުކުޅެދުންތެރިކަމުން ދިމާވާ ކަންތައްތާ !!!!\nޑިސެމްބަރު 6, 2021 10:36\nއިޔާޒަށް އެނގިފައި އޮންނަ ގޮތުން ބަރު އެއްޗެހި ކޮނޑުގަައި ނޫނީ ނޫފުލޭނެ.\nޑިސެމްބަރު 6, 2021 10:44\nދީނާ ޚިލާފު ކޮންމެ ކަމެއް ގެ ޒިންމާ އިޔާޒު ވެސް ނަގަން ޖެހޭނެ ވައްކަމެއް ކުރާ ކޮންމެ މީހެއްގެ ޒިންމާ ޔާމިން އުފުލަންޔާ ސޯލިހް ވެސް އުފުލަން ޖެހޭނެ ހެ ހެ ދައްކާނެ ވާހަކަ ހުސްވީތޯ އިންޑިޔާ މިލިޓަރީ އައުޓް އަށް އެއްޗެއް ބުނެ ނުލީ ކީއްވެތޯ އިޔާޒޫ\nޑިސެމްބަރު 6, 2021 10:49\nއިޔާޒަށް އުފުލުނީ ކިހާވރެއް އެހެންވީއިރު. އޭރުންދޯ އިނގޭނީ އަހަރުންނަށްވެސް.\nޑިސެމްބަރު 6, 2021 10:56\nއިޔާޒު ކަލެޔަކީތީ ހިސާބުވެސް ޖަހަންދައްނަ މީހެނޫން ކަލޭގެ ނުކުޅެދުންތެރިކަން ހުރިމިންވަރައް އެހެން މީހުން ވައްޓާލަންނޫޅޭ 23 ކިލޯނުއުފުއްލޭނީކާކައް ނޫނީ ކަލެއައްދޯ 23 ކިލޯނުއުފުއްލެނީ\nޑިސެމްބަރު 6, 2021 10:58\nމި އިޔާޒު ބޭފުޅާ ވަރަށް ދީނީ އިލްމުވެރިޔަކާ ވައްތަރު އެހެން އިންނައިރު، ދީނީގޮތުން މީނަ ކުރާ މަސައްކަތަކީ ފިތުނަ ފަސާދަ އުފެއްދުމާއި ޒާތީގޮތުން އަނެކުންނާއި ދިމާކުރުން އެހެންވީމަ އެހާ ވައްތަރީ\nއިޔާޒު ކިޔެވި ތަނުން އޭނާއަށް ނަގާދީފައިވާ ފިލާވަޅުގައި ވަނީ، ފައިސާ އެއްތަނުން އަނެއްތަނަށް އުފުއްލުމުގައި އެއްވެސް މީހެއްގެ އެހީތެރިކަމެއް ބޭނުން ނުކުރެވޭނެ ކަމާއި، ފައިސާ އެއްވެސް އުޅަނދަކަށް ނޭރުވޭނެކަން. އަދި ރައީސްކަން ކުރާ މީހަކަށް 25 ކިލޯއަށްވުރެ ބަރު އެއްޗެއް ނޫފުއްލޭނެކަން. މީގެ އިތުރުން އެމީހަކަށް ލިބޭ ލާރި އުފުއްލަންޖެހޭނީ އެމީހަކު އަމިއްލަޔަށްކަން.\nޑިސެމްބަރު 6, 2021 10:59\nއެންމެ ފަހު ވަގުތަށް ވެސް ބަލާތި ގޯސް މީހަކު ވިޔަސް ތިމާ ރުހޭ މީހަކަށް ވާތީ ސަލާމަތް ކުރެވޭތޯ. ލާރި އުފުލަން ވީމަ ވައްކަން ކުރާމީހުން ނަކަށް ގޮތެއް ހުހެއް ނުވާނެ.\nޑިސެމްބަރު 6, 2021 11:02\nއޭމީދަމީހާ އާދައިގެއިންސާނަކައް ތިއިޔާޒު ދަބަހަކައް ލައިގެން އުފުލުމައް ވަރައް އިދަގޫވާނެ!!!!\nބުރާންޗާ އެއީ 20 ކިލޯ ޑޮލަރު\nޑިސެމްބަރު 6, 2021 11:06\nވަގުތު ޖެހުނީމާ ކިކްގައި އުފުލިދާނެ.\nދަނގެތިން އަނިޔާވެރިގޮތަކަށް މަރާލިމީހާ މަރާލައި އުފުލައި ހުރިހާ ކަމެއް ކުރީ އެކަކު އެއީ 60 ވަރަކަށް ކިލޯ.\nތިބުނާ އަދަދުގެ ފައިސާ ޑޮލަރުން އެއީ 23 ވަރަކަށް ކިލޯ. އެއުފުލި މީހަކު އެވަގުތު 100ކ އެއިގަ ހުއްޓަސް އުފުލާނެ.\nޑިސެމްބަރު 6, 2021 11:09\nބުނާއަޑު އަހަން ރުހޭ ލޮލަކަށް އިބެއްނުފެންނާނެޔޭ ބީރުވިޔަސް، ކަނުވިޔަސް ތިއީބޮޑުވަރު ތިބޭފުޅާގެ ޕީއެޗުޑީއާއމެދު ސުވާލުއުފެދޭ!\nޑިސެމްބަރު 6, 2021 11:19\n"37 މިލިއަން ރުފިޔާ އެއްފަހަރާއި އުފުލުމަކީ އިންސާނަކަށް ކުރެވޭނެ ކަމެއް ނޫން ކަމަށް އަދާލާތު ޕާޓީގެ އިލްމްވެރިޔާ ޑރ.މުހައްމަދު އިޔާޒް ވިދާޅުވެއްޖެއެވެ."\nދެން މިހާ ވަރަކައް މީހަކު އިލްމްވެރި ވާނީ. ލަދުން ބޯހަލާކު.\nޑިސެމްބަރު 6, 2021 11:21\nދީނީ ޢިލްމުވެރިން ސިޔާސީ ބޮޑުންނަށް ވިކުނީމާ ހާދަ ދެރައެއްވެއޭ. ހައްދަވާ ބޮޑުކުރެއްވި ރަސްކަލާކޮ! އިޔާޒުއާ ޒައިދުއާ ހުސައިން ރަޝީދަށް ހެޔޮ ވިސްނުން ދެއްވާންދޭވެ. އާމީން\nޑިސެމްބަރު 6, 2021 11:25\n" ލިބެން ހުރި މައުލޫމާތައް ބަލާއިރު 37 މިލިއަން ރުފިޔާއަށް ޖެހޭނީ 2.3 މިލިއަން ޑޮލަރެވެ. އެފައިސާ ހުރީ 100 ޑޮލަރުގެ ނޫޓްގައި ކަމަށް ވާނަމަ ބަރުދަނުގައި ހުންނާނީ 23 ކިލޯ އެވެ. 37 މިލިއަން ރުފިޔާ ހުރީ ދިވެހި ރުފިޔާގެ 1000 ރުފިޔާގެ ނޫޓުން ކަމަށް ވާނަމަ އެފައިސާގެ ބަރުދަނުގައި ހުންނާނީ ގާތްގަނޑަކަށް 17 ކިލޯއެވެ."\nއިޔާޒު ބުނަން ރަނގަޅު ވާހަކައެއް. ދީނީ ޢިލްމު އުނގެނިގެން އުޅޭނީ ދީނީ ކަންކަމާ. ސިޔާސީ ވަންޏާ އަހުންވެސް ސިޔާސީ ވާހަކަ ދައްކާނަން. ތަނެއްދޮރެއް ނުބަލާ ޓްވީޓް ކުރީމާ ބެދޭނީ ލަދެއްގެ. މަތީގަ އެއޮތް ޕެރެގްރާފުން ދައްކަން ތިޔައުޅޭ ވާހަކަ އެއްކޮށް ނަފީކުރޭ. ދެންކިޔާނީ ކީކޭ. އަނގަ މައިތިރި ކޮށްގެން ހުރިއްޔާ މާތާހިރުވާނެ.\nއެއީތާ ވަކިމީހަކު ދިފާއުކުރަން އަދި ފަހަތުން ލިބޭ ބައިވަރުގަޑާ ޑިޕްލޮމެޓިކް ޕާސްޕޯޓު ދިފާއުކުރާ މީހުންގެ ކަނޑުކޮސްކަމަކީ. ކަނޑުކޮހުން ރައްޔިތުންނަށް އަބަދުވެސް އެގޭ . ނޯޅޭ. 37 މިލިޔަން ރުފިޔާ ޖީބަށް ލައިގެން މީހަކަު ނިކުތްވާހަކައެއް ނުބުންޏަސް ބަލަ އެލީ ޖީބަށޭ. ދެން އޭނަ އޭތި ގެންދިއަޔީ ލޮރީގަ ކަން ނުވަތަ ފޯކުލިފްޓުގަިއ ކަން ސާބިތު ކުރާނީ ތަހުގީގު މަރުހަލާގައި!! ބޮލުރޮނދި ކެޑިފަތިބޭމީހުން ދުނިޔޭގެ އާޖުފާޖު ނޭގޭމީހުން ކަންދައްކަން ނިތްކުރީގަ ކުރަލައްވަން ތިބީމަ ވީނުން؟؟!!\nއިޔާޒު ގެ ތިލަފަތުން ކިރާނަމަ، ވެންޓިލޭޓަރ ގެ ފައިސާ ވަގަށް ނަގައި މަނީ ލޯންޑަރ ކުރުމުގެ ޒިންމާ އާއި އެމް.ޕީ.އެލް ގެ ތެލުގެބޮޑު ވައްކަމުގެ ޒިންމާ ރައީސް ސާލިހު އުފުލަން ޖެހޭނެ ނޫންތޯ؟ކީކޭތޯ އިޔާޒު މިކަމާއިމެދު ބުނާނީ!؟\nޑިސެމްބަރު 6, 2021 11:33\n37 މިލިޔަން ރުފިޔާގެ ތެރެއިން 1.7 މިލިޔަން ނެގީ ދީނީ އިލުވެރިންތަކެއްކަމަށް ހެދިގެން ފުރުގާނު މިސްކިތް ހިސޯރުކޮށްގެން އުލޭ މީހެއްކަމަށް އޭރުގަ ވެސް ރަށުތެރޭގައި އެވާހަކަ ދެއްކި. އެކަންވެސް ތަހުގީގު ކުރަންޖެހޭ. ދީނޭކިޔައިގެން މީސްތަކުން މަގުފުރައްދަން އުޅޭ މީހުންގެ ފަހަތް ބަލައި ފާސްކުރަންޖެހޭ. ކަނުއަދިރި ކަމުގައި އެފަދަ މީހުން ތިބިގޮތަށް އެހެން މީހުން އެ އަދިރިކަމުގެ ތެރެއަށް ނުވަދެވޭތޯ ބަލަންޖެހޭ.\nމިފަހަރު އައްނިއާއި އިބޫ ތިބޭނެ ހީނ ހީނ ހަލާކުވެފައި.\nބުނާނެ މިކަހަލ ގަޅި ޝޭޚުން ހިސާބުޖަހަނީ ކިހިނެއްހޭ ؟\nޑިސެމްބަރު 6, 2021 11:38\nކަލޭމެން ޖަމަލު މަތީގައި ބަރުއެއްޗެހި އުފުލިޔަސް މިހާރުގެ މީހުން އުލާނީ ހެވީލޯޑް ދުއްވާ އުޅަނދުތަކުގައި! މިކަންކަން ދަސްކުރަން ފެންނަނީ! ހެހެހެހެހެހެ\nޑިސެމްބަރު 6, 2021 11:46\nދީނީ އިލްމުވެރިޔަކާ ދިމާލަށް ބަދުބަހެއް ބުނެވިއްޖެންމަ ވެދާނެ ކަމަކަށް ﷲ ގެ ހަޒުރަތުން ބިރުވެތިވެހުރެ ބުނެލަމެވެ، އިޔާޒުގެ އިލްމާއި ހިލްމުގެ މައްސަލައެއް މިކަމުގައި ފާހަގަކުރެވެއެވެ.\nޑިސެމްބަރު 6, 2021 11:49\nކަލޭގެ2ފައި ނުލާ، ހަށިގަޑުގެ އެހެން ހުރިހާ ބައެއްގެ ބަރުމިނަށް ގާތްގަޑަކަށް 60 ، 65 ކިލޯވަރު ހުންނާނެ ހެންހީވޭ.. ކިހިނެތްބާ ކަލޭ 65 ކިލޯ އާދައިގެ އިންސާނަކަށްވެ ހުރެ އެންމެ2ފައިބޭނުން ކޮށްގެން އުފުލާނީ؟...\nޑިސެމްބަރު 6, 2021 12:26\nކަލޭ އުފުލަން އުޅުނީތަ؟ ހީވަނީ މިކަލޭގެ ކޮނޑަށްހެން ފުރަތަމަ ދަބަސް ލައިގެން ގެންދަން އުޅުނީ ބަލަ އިޔާޒު ކަލޭތީ ދީނީ އިލްމުވެރިއެއް ކަމަށް އަހަރުމެން ނުދެކެން އަދި ކަލޭގެ ވާހަކަ ގަބޫލުކުރާކަށްވެސް އަހަރުމެންނެއް ނެތީމު ކިތަންމެ ގިނަ މީޑިއާއަކުން ކަލޭތީ ރާއްޖޭގެ ފުންނާބު އުސް ދީނީ އިލްމުވެރިއެކޭ ބުންޏަސް އަހަރުމެންނަށް ޝައްކު ދެން ކަލޭ ރާއްޖެއިން ބޭރަށްގޮސް ކޮންމެވެސް ތަނަކުން ލިޔަން ކިޔަން ދަސް ނުކުރެއެކޭ ނުބުނަން އެކަމަކު ތިޔަ އެޓިޓިއުޑަކީ ދީނީ އިލްމުވެރިންގެ އެޓިޓިއުޑް ހުންނަ ގޮތެއްނޫން ވަރަށް ވާހަކަ މިއީ\nޑިސެމްބަރު 6, 2021 12:45\n1000 ގެ ގަނޑެއްގެ ބަރުދަނަކީ ކިހާވަރެއް؟ 0.000001؟ 37 މިލިއަނަކީ، 37 ކިލޯ؟ މިވަރު ނޫފުލޭނެ ފިރިހެނެއް ތިބޭފުޅާނޫނީ ނުހުންނާނެ.\nމިގައުމު ހަލާކުކުރާ ބައިގަނޑުތި ފެންނަނީ މިހާދަ ނުލަފާއިންސާނެކެ ދޯ މިޤައުމަށް ގައްދާރުންގެ ލިސްޓަށް މީނާގެ ނަން އިތުރު ވީ މިއަދުންފެށިގެން.\nފައިސާ ނުފެނި ހުރި މީހަކައް ފައިސާ ތަކެއް ލިބިއްޖެއްޔާ އެމީހާގެ ސިކުޑި އެހާހިސާބުން އެފައިސާ ހާސިލުކުރުމައް ކޮންމެ ފަދަ ބުރައެއް ވެސް އުފުލަފާނެ ކަން ޔަގީން ފައިސާތައް ދަމާފައިވެސް ގެންދާނެކަން ޔަގީން ތާ\nޑިސެމްބަރު 6, 2021 13:15\n1000 ގެ ނޫޓުން ހުރެއްޖެނަމަ 500 ގެ ނޫޓުގެ ދެގުނަ މަދުވާނެ. އެޢަދަދަށްވާ ޑޮލަރުނަމަ އެެއީ 2.2 މިލައަނެއްހާ ޑޮލަރު.\nދަބަހުގެ ބޮޑު މިނެއްބެލީމަތަ އެނގޭނީ. އެޅޭނެކަމެއްވެސް ނުއުފުލޭނެކަމެއްވެސް.\nބަލަންޖެހެނީ ފައިސާ ގެންދިޔަތޯ ނުވަތަ ނޫންތޯ.\nޑިސެމްބަރު 6, 2021 13:24\n- 500 ގެ ނޫޓުނަމަ 68 ހާސް ނޫޓް\n- 1000 ގެ ނަމަ 34 ހާސް ނޫޓް\n- 100 ޑޮލަރުގެ ނޫޓް ނަމަ 22 ހާސް ނޫޓް\nޢާންމުކޮށް ބޮނޑިއަށް ބަނދެފަނަަ އެއްލައްކަ މަދުވެގެން ބޮނޑިއެއްގައި ހުންނާނެ އެއީ އިންޗިއެެއްގެ ބޯމިންވެސް ނުހުންނާނެ ބޮނޑިއެއްގަ\nދެން ބަލާބަލަ އެއީ ކިހާވަރެއްގެ ރޭޝިއޯއެއްތޯ.\nޑިސެމްބަރު 6, 2021 13:29\nޑރ. އިޔާސް. ތިޔަ ފަދަ ޢިލްމުވެރިޔަކު، ބުއްދީގެ ލޯބަންދުވެފައި ހުރެ، ސްލޯލިޙްއަށް ތިޔަ ތާއީދު ކުރަނީ ކީއްވެގެންބާ؟\nޝޭއިޚް އިމްރާނަށް ވަޒީރުކަން ލިބުމުންވެސް ވާހަކަފުޅު ގެންދެވީ ޔޫސުފް ޢަލައިހިއްސަލާމްއާ އެއްފަދަ އަކުން. މަނިކުފާނަށް އެގިވަޑަނުގަންނަވަނީތޯ ﷲ މަތިވެރި ކުރެއްވި އިބްރާހިމް ޢަލައިހިއްސަލާމުގެ މުނިކާފަ ދަރިކަލުން ސަލާމު ލެއވި ޔޫސުފުގެފާނާ އަބުރު ގެއްލިފައިވާ ޝައިޚް އިމަރާނު އާ އެއްވަރު ނުވާނެކަން.\nސްލޯލިޙް ވައްކަން ނުކުރާނެކަންވެސް މިއެގެނީ ޑރ.އިޔާޒް އަށް ވިއްޔާ! ކިހާވަރަށް ތަންދޮރު އެގެނީ؟\nޑިސެމްބަރު 6, 2021 13:45\nމިނާ އަކީ ބުއްދީގެ ހަމަތަކުން ވާހަކަ ދެކެވޭ ޢިލްމީ ގާބިލްކަން ހުރިމީހަކާ މެދު ޝައްކު ސަބަބަކީ ޢިލްމުވެރިންގެ ކިބައިގައިވާ އެންމެ އާނމު ސިފަޔަކީ "މުޚައްލަފު" މި ސިފަ އެއްކޮށް ނެތިފަނާވެފައިވާ މީހެއް ދައްކާނެ ބުއްދީގެ ދަލީލެއް ނެތް\nޑިސެމްބަރު 6, 2021 17:19\nސޯލިހު އަތަށް އެވަރުގެ ފައިސާގެ ދެބައިކުޅަ އެއްބައި ހުރި ދަބަހެއް ދީފަ އެ ދަބަހަށްވުރެ އެއްކަލަ ކުރިން އުފުލި ދަބަސް އެއަށްވުރެ ބަރުތޯ އަހާލީމަ އެނގިދާނެ ސޯލިހު އުފުލި ވަރެއް. އެވަރަށް ދުވާ ރައީސެއްގެ ބުންވަރަށްވެސް ހުތުރުއަރުވަން އިޔާޒު ތި އުޅެނީ.\nޑިސެމްބަރު 6, 2021 17:30\nއެ މިލިއަންތައް ގެތަކުގެ ތެރެއަށް ވަނުމުގެ ޒިންމާ ނަގަންޖެހޭނީ ޔާމީނޭ ބުނާއިރު މިހާރު ގެތަކުގެ ތެރެއަށް ވަންނަ ޑްރަގްގެ މައްސަލަ އެއީ މިހާރުގެ ރައީސްގެ ނުކުޅެދުންތެރިކަން ނޫންތަ؟ އެހެން ނޫނަސް ސޯލިހުގެ ދިފާއުގައި ވާހަކަ ދައްކާނެ މީހަކު ތި ނޫނީ ނެތީތަ؟ އަލީވަހީދަށްވުރެ ސޯލިހާ ކައިރީގަ ހުރީ އިޔާޒުތަ އޭރު އެހާ މޮޅަށް އެކަމާ ބެހޭ ގޮތުން އެނގެން؟\nޑިސެމްބަރު 6, 2021 19:01\nއިޔާޒު ހިސާބުގެ ޢިލްމު ކިޔަވާ ވިދާޅުވި ނަމަ 37 މިލިއަން އެކަކަށް އުފުލޭނެ ކަން އެގި ވަޑައި ގަންނަވާނެ.\n37 މިލިއަނަކީ 500 ރުފިޔާގެ 74000 ގަނޑު. އެއީ 740 ބޮނޑި. އެހެންވީމާ ނޫފުއްލެވެންވީ ކީއްވެގެންތޯ؟\nޑިސެމްބަރު 6, 2021 21:12\nބަލަ މިހިރަ އިޔާޒު. މީހުން އޮޅުވަން ކަލޭ ޝައިޚަކަށްވެ ހުރެ ފިތުނަ ނުއުފައްދާ. 37 މިލިއަން ރުފިޔާ އޮތީ ޑޮލަރުންތޯ ޗެކުންތޯ ކަލޭ ބެލިންތަ. މިޒަމާނަކީ މުޅި ދުނިޔެ ވެސް ކުޑަ ކުޑަ ޗިޕަކަށް ލެވޭ ޒަމާނެއްގައި ކަލޭ ކޮން މަރުގޯސް ވާހަކައެއް ތިދައްކަނީ. ރަނގަޅަށް ވިއްޔާ އެމްއެމްޕީއާރުސީގެ ލާރި ކަލެއަށް ވެސް ވާނީ ލިބިފައި. މިއީ މި ޤައުމަގައި ހުރި ޝޭހެކޭ ކިޔާ ބޮޑު ޖާހިލެއް. އިމުރާނު ދިފާއުކުރަން ނިކުމެ ހުރި އައްޑަނައެއް\nޑިސެމްބަރު 7, 2021 08:16\nބާކީވިއަސް ބޮޑުވަރު މީދެން ..އުފުލިމީހަކަށްދޯ އޭގެ ބަރުދަނާ އުފުލި އެއްޗެއް އިނގޭނީ\nޑިސެމްބަރު 11, 2021 16:08\n17 ކިލޯ އުފުލޭނެ ގިނަ މީހުނައް 23 ވެސް. އެކަމް ކަންނެތް ފަލަ މީހަކައް ބޮޑު ބަނޑެއްލާފަ އިން ފަލަ މީހަކައް 10 ކިލޯ ވެސް5ކިލޯ ވެސް ނޫފުލިދާނެ. ސިކުނޑި ބޭނުން ކުރޭ


Report: Zika rajjey ge dhoraa hamayah, rakkaatherivey! | Mihaaru\nޒިކާގެ ސަބަބުން ބޯ ކުޑަވެ އައިބުވެފައިވާ ކުއްޖަކު އުރާލައިގެން\n05 ސެޕްޓެމްބަރ 2016 - 06:46 20 comments\nރާއްޖެއާ 14،000 ކިލޯމީޓަރު ދުރުގައި އޮތް ބްރެޒިލްގައި ޒިކާ ފެތުރިގެން ދުނިޔޭގެ ސަމާލުކަން ލިބުނަސް ގިނަ ދިވެހިން އެކަމާ ކަންބޮޑުވެގެންނެއް ނޫޅެ އެވެ. އެހާ ދުރު ހިސާބެއްގައި އެ ބަލި ބިރަކަށް ވެގެން އުޅުނަސް، ރާއްޖެއާ ހަމައަށް ފޯރާނެ ކަމަކަށް ގިނަ މީހުން ހިއެއް ނުކުރާނެ އެވެ. އެކަމަކު ދުނިޔޭގެ ދަތުރުފަތުރަށް މިހާރު އައިސްފައިވާ ތަރައްގީ އަކީ ދުރު ގައުމަކުން ކޮންމެ ކަހަލަ ބައްޔެއް ވެސް އިސާހިތަކު އައިސް ވަކި ހިއްޕާލަން އޮތް ދޮރެކެވެ.\nޒިކާ މިހާރު ފެތުރެމުން އެ ދަނީ އެ ގޮތަށެވެ. އެންމެ ފަހުން ސިންގަޕޫރާއި މެލޭޝިއާ އިން އެ ބަލީގެ ވައިރަސް ފެނުމުން ރާއްޖޭގެ ދޮރާ ހަމައަށް ވެސް ގާތްގަނޑަކަށް އެ ފޯރީ އެވެ. މިހާރު ޖެހިފައި މި އޮތީ އާންމުން ހޭލުންތެރިކޮށް، ރަައްކާތެރިކަމުގެ ފިޔަވަޅު އަޅާށެވެ.\nޒިކާ ވައިރަސް ރާއްޖެ އަށް ފޯރައިފި ނަމަ ހަލުއިކަމާ އެކު އެ ފަތުރައިދޭނެ ވަސީލަތް ރާއްޖޭގެ މާހައުލުގައިވެ އެވެ: އީޑީސް މަދިރި އެވެ. މިއީ ރާއްޖޭގައި ކޮންމެ އަހަރަކު އެތައް ހާސް ބަޔަކަށް ޑެންގީ ހުން ޖައްސައިދޭ މަދިރި އެވެ. ޒިކާ ފެތުރެން މެދުވެރިވަނީ ވެސް މި މަދިރި އެވެ. އެއީ އެ ވައިރަސް އިންސާނާގެ ހަށިގަނޑަށް ފޮނުވާލާ ވަސީލަތެވެ.\nހެލްތު ޕްރޮޓެކްޝަން އެޖެންސީގެ މެޑިކަލް އޮފިސަރު، ޑރ. ފާތުމަތު ނަޒްލާ ރަޝާދު ވިދާޅުވި ގޮތުގައި އީޑީސް މަދިރި ނޫޅޭ ގައުމެއް ނަމަ ޒިކާއާ މެދު ކަންބޮޑުވާކަށް ނުޖެހެ އެވެ. އެކަމަކު ރާއްޖޭގައި އެ މަދިރި އާންމުކަމުން ޒިކާ އަކީ ނުރައްކަލެއް ކަމަށް އެޗުޕީއޭ އިން ދެކެ އެވެ. ސިންގަޕޫރުން ޒިކާ ވައިރަސް ފެނުމާ އެކު ދިވެހިން ވެސް ރައްކާތެރިވާން އެ އެޖެންސީން އިލްތިމާސްކުރީ އެހެންވެ އެވެ.\nޒިކާގެ ނުރައްކާ މާބަނޑު މީހުންނަށް\nޑެންގީ ޖެހޭ އެންމެންގެ ހަށިގަނޑުން އޭގެ އަލާމަތްތައް ކަމަށްވާ ހުން އައުމާއި ގައިގައި ރިއްސުމާއި ހަމުގައި ރަތް ކުލައިގެ ބިހި ނެގުމާއި ލޯ ރަތްވުމާއި ހުޅުހުޅާއި ބޮލުގައި ރިއްސުމާ ކުރިމަތިވެ އެވެ. ޒިކާ ޖެހުމުން ވެސް ފެންނާނީ އެ އަލާމާތްތަކެވެ. އެކަމަކު ޒިކާގެ ތަފާތަކީ ހަށިގަނޑު ތެރެއަށް އެ ވައިރަސް ދަތުރުކުރިޔަސް ގިނަ މީހުންގެ ކިބައިން އެއްވެސް ކަހަލަ އަލާމާތެއް ނުފެނުމެވެ.\n"ޒިކާގައި އެ އަލާމާތްތައް ފެންނަނީ ކޮންމެ 100 މީހުންގެ ތެރޭން 20-25 މީހުންގެ ގައިން. މިއީ ވަރަށް ކުޑަ ނިސްބަތެއް،" ނަޒްލާ ވިދާޅުވި އެވެ.\nއެހެންކަމުން ގިނަ މީހުންނަށް ޒިކާ ވައިރަސް ހުރިކަން ނޭނގި ދަރިއަކު ހޯދުމާ ހަމައަށް ދެވެ އެވެ. ޒިކާގެ ނުރައްކަލީ އެ އެވެ. އެ ވައިރަސްގެ ސަބަބުން ކުޑަ ދަރިފުޅަށް މައިކްރޯސެފަލީ ނުވަތަ އެކަށީގެންވާ ވަރަށް ވުރެ ބޯ ކުޑަވެ އައިބުވުމުގެ މައްސަލަ ކުރިމަތިވެދާނެ އެވެ. ޒިކާ ބޮޑު ބިރަކަށް ވެގެން އުޅެނީ ބްރެޒިލްގައި އެފަދަ ކުދިން އުފަންވީލެއް އާދަޔާ ހިލާފަށް ގިނަކަން ސިއްހީ ތަޖުރިބާކާރުންގެ ސަމާލުކަމަށް އައުމުންނެވެ.\nޑަބްލިއުއެޗްއޯއިން ބުނާ ގޮތުގައި ޒިކާ ފެތުރޭ ގައުމަކަށް ދަތުރުކުރާ މީހުން މަދުވެގެން ތިން މަސް ނުވަނީސް ބަލިވެ އިނުން ރައްކާތެރިއެއް ނޫނެވެ.\nޒިކާގެ ސަބަބުން ބޯ ކުޑަވެ އައިބުވެފައިވާ ކުއްޖަކަށް ހޮސްޕިޓަލެއްގައި ފަރުވާ ދެނީ: ޒިކާ އުޅޭ ގައުމަކަށް ހިނގައްޖެ ނަމަ މާބަނޑުވުން މަދުވެގެން ތިން މަސް ދުވަހަށް ފަސްކުރުން ރަނގަޅު\nޑެންގީއާ އެއްކަހަލަ ފިޔަވަޅުތަކެއް\nއެޗުޕީއޭ އިން ބުނި ގޮތުގައި މިހާތަނަށް ރާއްޖެ އިން ޒިކާ ވައިރަސް ފެނިފައެއް ނުވެ އެވެ. އެކަމަކު ސިންގަޕޫރާއި މެލޭޝިއާ އަށް ގިނަ އަދަދެއްގެ ދިވެހިން ގޮސް އައިސް އުޅޭތީ އެ ނުރައްކާ މިހާރު މި އޮތީ ހުޅުވިފަ އެވެ. އެހެންކަމުން މަދިރިން ސަލާމަތްވުމުގެ ހަރަކާތްތަކެއް މިހާރު ވަނީ ފަށައިފަ އެވެ. އެކަން ކުރިއަށް ގެންދަނީ ދުނިޔޭގެ ސިއްހަތު ޖަމިއްޔާއާ ގުޅިގެން ކަމަށް އެޗުޕީއޭ އިން ބުނެ އެވެ.\nނަޒްލާ ވިދާޅުވި ގޮތުގައި ޒިކާ ޖެހޭ ގިނަ މީހުންނަށް އެކަން ނޭނގޭހާ އާދައިގެ ހުމަކާ ކުރިމަތިވުމަކީ ބަލީގެ އަސްލު ނުރައްކާ ބޮޑުވުމެވެ. އާދައިގެ ގޮތަކަށް ހުން އަޔަސް ޑޮކްޓަރަށް ދައްކައި، ޓެސްޓްތަކެއް ނުހަދަ އެވެ. އެހެންކަމުން އޭނާ ވިދާޅުވީ ޒިކާ އަށް ޝައްކުވެގެން ޑޮކްޓަރަށް ދައްކަނީ ނުވަތަ އެޑްމިޓްކުރަނީ މަދު ބައެއް ކަމަށެވެ.\nއެކަމަކު ރާއްޖޭގައި ޒިކާ އަށް ޓެސްޓްކުރެވޭތީ އެޗުޕީއޭ އިން އެދެނީ އެ ބަލި އުޅޭ ގައުމުތަކުން އަންނަ މީހުން އެއަށް ޓެސްޓް ކުރުމަށެވެ.\nޑެންގީން ރައްކާތެރިވުމަށް ރަށެއްގެ ތެރެ ސާފުކުރަނީ: ހުން އަދިވެސް ކޮންޓްރޯލެއް ނުކުރެވޭ\nއެޗްޕީއޭއިން ބުނި ގޮތުގައި ޒިކާ އިން ރައްކާތެރިވާން ވެސް އަޅަން ޖެހޭނީ ޑެންގީން ސަލާމަތް ވާން ވެސް ކުރިންސުރެ އަޅަމުން އަންނަ ފިޔަވަޅުތަކެވެ. އެއީ ރާއްޖެ އަށް އާ ކަމެއް ނޫނެވެ. ކޮންމެ އަހަރަކު ވެސް އެ ފިޔަވަޅުތައް އަޅަ އެވެ.\nއެގޮތުން މަދިރި އާލާވާ ތަންތަން ނައްތާލަން ޖެހެ އެވެ. އީޑީސް މަދިރި އުފެދި، ގިނަވަނީ ސާފުކޮށް ހުންނަ ފެނުގެ ތެރޭގަ އެވެ. ވިއްސާރަ ދުވަސްވަރެއް ނަމަ ނުހިނދޭ ގޮތަށް ބައެއް އެއްޗިއްސާއި ތަންތަނުގައި ފެން ހަރުލާފައި ހުރެ އެވެ. ރައްކާތެރިވުމުގެ ގޮތުން ނައްތާލަން ޖެހެނީ އެފަދަ އެއްޗިއްސާއި އެ ފެންގަނޑުތަކެވެ.\nމަދިިރި ހެފުމުން ރައްކާތެރިކޮށްދޭ ރިޕެލެންޓް ބޭނުކުރުމަކީ ވެސް ފިޔަވަޅެކެވެ. އޭގެ އިތުރުން ގަޔަށް ދޫކޮށް އަދި މުޅި ހަށިގަނޑު ނިވާވާ ގޮތަށް ހެދުން އެޅުމަކީ ވެސް އީޑީސް މަދިރީގެ ހަމަލާތަކުން ހިމާޔަތްވާން އެޅިދާނެ ފިޔަވަޅުތަކެވެ.\nއެފްރިކާގެ ގައުމެއް ކަމަށްވާ ޔޫގެންޑާ އިން މީގެ 69 އަހަރު ކުރިން ރާމާމަކުނުގެ ހަށިގަނޑުން ފެނުނު ޒިކާ އިންސާނުންނަށް އޭރު ނުޖެހޭތީ އެހާ ސީރިއަސްކޮށް ވިސްނާ، އެއަށް ބޭހެއް ނުވަތަ ވެކްސިނެއް ހަދަން ސިއްހީ ތަޖުރިބާކާރުން މަސައްކަތްކޮށްފައެއް ނުވެ އެވެ. އެކަމަކު ޑަބްލިޔުއެޗުއޯ އިން މިހާރު ލަފާކުރާ ގޮތުގައި ދެ ބިލިއަން މީހުންނަށް ޒިކާ ޖެހުމުގެ ފުރުސަތު އޮތީ ހުޅުވިފަ އެވެ. އެއީ އައިބު ކުދިން އުފަންވުމުގެ ފުރުސަތު ވެސް ބޮޑުވުމެވެ. ޒިކާގެ ސަބަބުން އައިބުވާ ކުދިންނަށް ސިކުނޑީގެ މައްސަލަތަކާ ވެސް ކުރިމަތިވެދާނެ އެވެ. އެހެންކަމުން ޒިކާ އަކީ މިހާރު އަޅާނުލާ ދޫކޮށްލެވޭ ވަރަށް ވުރެ ބޮޑު ބިރެކެވެ. ރާއްޖެ ވެސް މި އޮތީ އެ ހަރުފަތް މަތީގަ އެވެ. ރައްކާތެރިކަމުގެ ފިޔަވަޅު އެޅުމަކީ ކޮންމެ މީހެއްގެ ވެސް މަސްއޫލިއްޔަތަކަށް ހަދަން ޖެހޭ ހިސާބުގަ އެވެ.\nއިތުރު ލިޔުންތައް ސިއްހަތު ޑަބްލިއުއެޗްއޯ ހެލްތު ޕްރޮޓެކްޝަން އެޖެންސީ ޒިކާ ވައިރަސް


Bridge Ge Credit Nulibumun Maumoon Falhin Rulhi Gadha Vejje - Vaguthu\nބްރިޖުގެ ކްރެޑިޓް ނުލިބުމުން މައުމޫނު ފަޅިން ރުޅި ގަދަވެއްޖެ\nހުޅުލެއާއި މާލެއާ ދެމެދު އަޅާފައިވާ، ތާރީޚީ ބްރިޖުގެ މަސައްކަތް، ކާމިޔާބުކަމާއެކު ނިންމާލެވުމުން، އެކަމުގެ ޙައްޤު ތައުރީފު ލިބެން ޖެހޭ ފަރާތްތަކުގެ ލިސްޓުގައި ކުރީގެ ރައީސް އަލްއުސްތާޛު މައުމޫން އަބްދުލް ޤައްޔޫމް ނެތުމުން، އެމަނިކުފާނަށް ތާއީދު ކުރާ ފަރާތްތަކުން ރުޅި ގަދަވެއްޖެއެވެ.\nމައުމޫން ރިފޯމް މޫވްމަންޓް (އެމްއާރްއެމް) ގެ ނަމުގައި މަސައްކަތް ކުރަމުންދާ ފަރާތްތަކުންވަނީ މިކަމާ ގުޅިގެން މީސް މީޑިޔާގެ އެކި ވަސީލަތްތަކުގައި ނުރުހުން ފާޅުކޮށްފައެވެ.\nއެފަރާތްތަކުން ރުޅި ގަދަވެފައިވަނީ، ކުރީގެ ރައީސް ޑރ. މުޙައްމަދު ވަޙީދު ޙަސަން މަނިކު އާއްމުކުރައްވާފައިވާ ލިސްޓުގައި ރައީސް މައުމޫނުގެ ނަން ނެތުމުންނެވެ. ރައީސް ވަހީދު ވިދާޅުވެފައިވާ ގޮތުގައި، ހުޅުލެއާއި މާލެއާ ދެމެދު ބްރިޖެއް ބިނާކުރުމުގެ ވިސްނުން އެންމެ ފުރަތަމަ ގެންގުޅުއްވާފައިވަނީ ކުރީގެ ރައީސް މުޙައްމަދު ނަޝީދެވެ. އެހެންނަމަވެސް، އެކަން ހަޤީޤަތަކަށް ހައްދަވައި ދެއްވުމުން، އެކަމުގެ ހުރިހާވެސް ކްރެޑިޓެއް، ރައީސުލްޖުމްހޫރިއްޔާ އަބްދުﷲ ޔާމީން އަބްދުލް ޤައްޔޫމަށް ލިބެން ޖެހޭނެކަމަށް ވިދާޅުވެފައިވެއެވެ.\nރައީސް ވަހީދު ވިދާޅުވި ވިދާޅުވުމަށް ނުރުހުން ފާޅުކުރައްވާ، އެމްއާރްއެމްގައި މަސައްކަތް ކުރައްވާ އައިމިނަތު ނާދިރާ ކުރެއްވި ޓްވީޓެއްގައި ވިދާޅުވެފައިވަނީ، މި މަސައްކަތު ތަޞައްވުރު އެންމެ ފުރަތަމަ ގެންގުޅުއްވި ފަރާތަކީ ރައީސް މައުމޫނުކަމުގައެވެ. އަދި، ރައީސް މައުމޫނުގެ ތަޞައްވުރަކީ ހަމައެކަނި އެދެރަށް ގުޅާލުން ނޫންކަމަށާއި، އޭގެ ބަދަލުގައި އެސަރަޙައްދުގައި ހުރި ސިނާއީ އެހެން ރަށްތަކާއި މީހުން އުޅޭ އެހެން ރަށްތައްވެސް ގުޅާލުންކަމުގައެވެ.\n— aminath nadira? (@a_nadraa) August 30, 2018\nމީގެއިތުރުންވެސް، ނާދިރާ ވިދާޅުވެފައިވަނީ ހުޅުލެއާއި މާލެއާ ދެމެދު ބްރިޖެއް އެޅުމަށްޓަކައި ހިނގާނެ ޚަރަދުތަކާއި އެކަން ފެށުމުގެ ކުރިން ކުރަން ޖެހޭ ދިރާސާތައްވެސް، ރައީސް މައުމޫނުގެ ދައުރުގައި ކުރައްވާފައިވާކަމުގައެވެ. ރައީސް މައުމޫނާއި ރައީސް މައުމޫނުގެ ޓީމަކީ އަބަދުވެސް ރައްޔިތުންނަށް ފައިދާހުރި ކަންކަން ރޭއްވެވި ބޭފުޅެއްކަމަށްވެސް ނާދިރާ ވިދާޅުވެފައިވެއެވެ.\nމި ބިނާގެ ކްރެޑިޓް ނެގުމަށް އެހެން ފަރާތްތަކުންވެސް މަސައްކަތް ކޮށްފައިވެއެވެ. އެގޮތުން، މި ސަރުކާރުގައި ނައިބު ރައީސްކަމާއި ޓޫރިޒަމް މިނިސްޓަރުކަން ކުރައްވާފައިވާ އަޙުމަދު އަދީބުވެސް، މި މަސައްކަތުގެ ކްރެޑިޓް ނެގުމަށް މަސައްކަތްކޮށްފައިވެއެވެ.\nހުޅުލެއާއި މާލެއާ ދެމެދު ބްރިޖެއް އެޅުމަކީ ރައީސް ޔާމީނުގެ ރިޔާސީ ވައުދުފުޅެކެވެ. އެމަނިކުފާނުގެ ވެރިކަމުގައި، ޗައިނާގެ ބޮޑު މަދަދަކާއެކު މި ބްރިޖުގެ ހުވަފެނުގައި ކުލަ ޖައްސައިދީފައިވާއިރު، މިއީ ރާއްޖޭގެ ތަރައްޤީގެ ނިޝާންކަމުގައި ވެގެންދާނެއެވެ. ހަމައެހެންމެ، ރާއްޖެއަކީ، އުމްރާނީ ތަރައްޤީގެ ބިޔަ މަޝްރޫޢުތަކާއި އިންވެސްޓްމަންޓްތައް ހިންގޭނެ ތަނެއްކަން، މިކަމުން ކިތަންމެ ރަނގަޅަކަށްވެސް ހާމަވެގެން ދާނެއެވެ.\n2023 ވަނަ އަހަރު ވެރިކަމަށް ވަޑައިގަންނަވާނީ ޔާމީން- ޣައްސާން\nއޮގަސްޓް 30, 2018 16:58\nރައީސްމައުމޫން ވިދާޅުވެ ދެއްވަބައްލަވާ ހުޅުލެއާއި މާލެއާ ދެމެދު ބުރިޖެއް އެޅެނެ ގޮތެއް ނޭޅޭނެ އެތާކު ބުރިޖެއް މީ އަންނި ދައްކާފައި ހުރި ވާހަކަ މޮޔަގެރި\nއޮގަސްޓް 30, 2018 17:00\nވައުދު ބަލަ އޮންނަނީ ހިތުގަ ޔާމިން ނޫން ފަރާތަކަށް އެކަން ކުރެވިފައެއް ނެތެއްނު. ޔާމީން ހަބޭސް\nއޮގަސްޓް 30, 2018 17:02\nކަލޭމެން އެކަކަށް ވުރެއް ކުރިން ރާއްޖޭގެ މިނިވަންކަމުގެ ބާނީ ރައީސް ނާސިރު އެ ތަސައްވަރު ގެންގުޅުނު. ހުޅުމާލެއާ އެނބޫދޫފަޅު ހިއްކާ އާބާދުކުރުމުގެ ތަސައްވަރުވެސް ގެންގުޅުއްވި މިހާރުވެސް ރައީސް އޮފީހުގެ އާކައިވްގަ ހުންނާނެ އޭގެ ހެކި. ރާއްޖެއަށް ޓޫރިޒަމް ގެނެސް އޭޝިއާގެ ނަންބަރ ވަން ޝިޕިނގް ލައިން ޤާއިމްކޮށް ފޯނާއި ޓީވީ ރޭޑިއޯ އަދި އިންޖީނު އެޅި މަސްދޯނިފަހަރާއި އިނގެރޭސި ތަޢުލީމު ތަޢާރަފުކޮށް ވޯރާއިން ފައްސާލާ އިޤްތިސާދީ މިނިވަންކަމެއް ގެނެސްދިން ބާނީއަކީ ވެސް ރައީސް ނާސިރު.\nއޮގަސްޓް 30, 2018 17:44\nމަށައްވެސް ތިކަންވަރައްބޮޑައް ފާހަގަވެގެން މަބުނެފިން ރ.ވަހީދައްވެސް މިހާރު ހިންދުކޮޅު އަންނަވާހަކަ\nއޮގަސްޓް 30, 2018 17:51\nތިޔަ ހުރިހާ ލީޑަރުންވެސް ތަސައްވަރުކޮށްގެން ތަސައްވަރު ބަނޑުތެރޭގައި ފޮރުވައިގެންތިބީ، އަމަލީ ސިފައެއްގެންނަން މަސައްކަތްްކުރާކަށް ތިޔައިން އެއްވެސް ލީޑަރަކަށް ނުކެރުނު ދޮތަ؟؟ އަހަރުމެން ރައްޔިތުންވެސް ތިގޮތަށްވަރު ކޮށްގެން.\nއޮގަސްޓް 30, 2018 17:58\nބްރިޖް ރަނގަޅު އެހެނަނަމަވެސް ކްރެޑިޓްނަގާވަރުގެ ކަމެއް ހާސިލް ވީހެނެއް ހީނުވޭ. ބުރިޖުގެ ލާރިގަނޑުން ކުރެވުނީ ކިހާ ލުއިފަސޭހަކަމެއް ތޯ ސުވާލު ކުރަން ޖެހޭ. މާލެއަށް ބުރިޖް އެޅުމަކީ ކަދުފައްޗަކަށް ބުރިޖް އެޅުމެކޭ އެއްވަރު ކަމެއް. މާލެއާ ދޭތެރޭ ދުރުވިސްނޭ ވަރަށް ވުރެން މާލެ ހަނި. އެހެންވީމާ މާލެއާ ދޭތެރޭ ދުރު ވިސްނާނެ މާ ބޮޑު ޖާގައެއް ނެތް. މާލެ ރީތި ޕާކް އަކަށް ހަދާ ރީތި ޔޮޓް މެރީނާ އަކާ އެކު ފއިނެންސް ހަބަކަށް ހަދާފާ މާލެ މީހުންނަށް ހުޅުމާލެ އިން ބިން ދީފާ ހުޅުމާލެ ބޯޑު ކުރަން ތިލާރި ޚަރަދު ކުރުމުގެ ތަސައްވަރެއް ގެންގުޅުނުނަމަ މާރަގަޅު ވީސް. ގައްޔޫމުބެ ފެށީ ރަނގަޅަށް އެއާޕޯޓާ އެކީ ބޮޑު ބިމެއް ހަދަން ފެށުމަކީ މޮޅު ކަމެއް އެހެންނަމަވެސް އެ ފެށުން ރަނގަޅު ނިމުމަކަށް ގެންނަން ކުރެވުނު ކަމެއް ނެތް. މާލެގެ ތަސައްވަރު އެހެންގޮތަކަށް ބަދަލު ކޮށް މީހުން ދިރި އުޅެން ހުޅޫމާލެ ބޮޑުކޮށް ތަރައްގީ ކުރުމަށް ސަރުކާރުގެ ހުރިހާ ފައިސާ އެއް ޚަރަދު ކުރިނަމަ މިއަދުގެ މަންޒަރު މާ ފުރިހަމަވެފާ ރީތި ވީސްކަން ޔަގީން\nއޮގަސްޓް 30, 2018 18:02\nތިރީސް އަހަރު ވެރިކަންކުރިއިރުވެސް އެހިޔާލް އޮތީކަރުދާހުގަހގީގަތަކައް ހދާކައް ނަޭގުނު ދެންކޮން ފަޅޮލެކޭކިޔާކައް\nއޮގަސްޓް 30, 2018 18:10\nއޭ ބަލަގަ މަވެސް މީ 1980 ގެ އަހަރުތަކުގައު ތި ބްރިޖްގެ ކުރެހުން ކުރެހި މީހެއް! މަ އޭރު އުޅުނީ ގްރޭޑް1 ގައި. މަށަށްވެސް ކްރެޑިޓް ދޭންވާނެނު! ކެކެކެކެކެކެކެ\nއޮގަސްޓް 30, 2018 18:20\nއޮގަސްޓް 30, 2018 19:45\nތިކުރެހުން ބަލައިގެން ހަދާ ނިމުނީ ރައީސް އޮފީހާ ތީމުގެ. ނާދިރާ ބޭބީ އަށް ވަރަށް ސަލާމް


Valencia athun molhuvun majubooru: Suzain | Mihaaru\nވިކްޓަރީ ސްޕޯޓްސް ކްލަބުގެ ކޯޗު އަލީ ސުޒޭން. --ފޮޓޯ: ނިޝާން އަލީ/ މިހާރު\n29 އެޕްރީލް 2017 - 12:55 1 comment\nދެ ޕޮއިންޓާ އެކު ތާވަލުގެ ހަތް ވަނައިގައި ވިކްޓަރީ އޮތްއިރު ވެލެންސިއާ އޮތީ އެއް ޕޮއިންޓާ އެކު ފުލުގަ އެވެ. މި ބުރުގައި ދެ ޓީމަށް ބާކީ ދެ މެޗު އޮތްއިރު އިތުރު އެއް ބުރު އަދި އެބައޮތެވެ. ދިވެހި ޕްރިމިއާ ލީގަށް ކޮލިފައިވާނީ ގަދަ ހަތަރު ޓީމެވެ. ހަތަރު ވަނައިގައި މިވަގުތު އޮތް ގްރީން ސްޓްރީޓްސް އަށް ލިބިފައިވަނީ 10 ޕޮއިންޓެވެ.\n"ވިކްޓަރީ މި ހާލަތުން އަރައިގަންނަން ވަރަށް ބައިވަރު ޕޮއިންޓް ބޭނުންވޭ. އެހެންކަމުން މިއީ ވަރަށް މުހިއްމު މެޗެއް. އެކަމަކު އިތުރު އުނދަގޫތަކާ ކުރިމަތިވެފައި އޮތީ. އެއީ (މުހައްމަދު އާރިފް) ބަކާ އާއި މުސްތަފާ (ސެޑިކް) ނުލާ ގާތްގަނޑަކަށް ކުޅެން ޖެހެނީ. ކޮންމެ ގޮތެއް ވިޔަސް މި ހާލަތުން އަރައިގަންނަންޏާ މޮޅުވުން މަޖުބޫރު މެޗެއް މިއީ،" ސުޒޭން ބުންޏެވެ.\nއޭނާ ބުނީ މެޗާ ކުރިމަތިލާއިރު ވެލެންސިއާ އަށް ޕްރެޝަރެއް ނެތް ކަމަށާއި އެ ޓީމުން ޓާގެޓެއް ވެސް ހަދާފައި ނެތް ކަމަށެވެ.\n"ވިކްޓަރީ ޓާގެޓެއް ހަދައިގެން މަސައްކަތްކުރާއިރު އުނދަގޫ ހާލަތެއްގައި މިއޮތީ. އެ ޕްރެޝަރު އެބައޮތް. އަނެއްކާ މިއީ އަޅުގަނޑަށް އެހާ ފަރިތަ ސަރަހައްދެއް ވެސް ނޫން މިއީ ރެލިގެޝަން ސަރަހައްދަކީ. އަލަށް ކަންނޭގެ މިހާލަތަށް ޓީމެއް ވެއްޓިގެންދާއިރު އޭގައި މި މަސައްކަތްކުރަނީ. އެކަމަކު ވެސް މީގައި ހުރި އުނދަގޫތަކާ އެކު މަސައްކަތްކުރެވޭތޯ ބަލާނަން،" ސުޒޭން ބުންޏެވެ.\nވެލެންސިއާގެ ކޯޗު އަހުމަދު މުޖުތަބާ (ފެސްކޯ) ބުނީ ވެލެންސިއާގައި ޓާގެޓެއް ނެތް ކަމަށް ސުޒޭން ބުނުމަކީ ރަނގަޅު ވާހަކައެއް ނޫން ކަމަށާއި ވެލެންސިއާ އިން ސީޒަން ފެށުނީއްސުރެ މަސައްކަތްކުރަމުން އަންނަނީ ވަކި ޓާގެޓަކަށް ކަމަށެވެ.\nސުޒޭން ބުނީ އޭނާ އެހެން ބުނީ ވެލެންސިއާ އަށް އިހުތިރާމްނުކުރުމުގެ ގޮތުން ނޫން ކަމަށާއި ވެލެންސިއާގައި ޓާގެޓެއް އޮތް ކަމުގެ މައުލޫމާތު ނެތުމުން ކަމަށެވެ.\nއެންމެ ފަހުން މާޒިޔާއާ ދެކޮޅަށް ކުޅުނު މެޗުން 1-0 އިން ވިކްޓަރީ ބަލިވިއިރު ސުޒޭން ބުނީ އެ މެޗާ ބަލާއިރު މިރޭގެ މެޗު ހުރިހާ ގޮތަކުން ބެލެންސް ވާނެ ކަމަށެވެ. މާޒިޔާ އަކީ ވަރުގަދަ ޓީމަކަށް ވުމުން އެ ޓީމާ ދެކޮޅަށް ޑިފެންސިވްކޮށް ބޮޑަށް ރާވާއިރު މިރޭ ފެނިގެންދާނެ ހުރިހާ ކަމެއް ހަމަހަމަކޮށް ކަމަށް އޭނާ ބުންޏެވެ.\nފެސްކޯ ވެސް ބުނީ ދެ ޓީމަކީ ވެސް އެއްވަރެއްގެ ދެ ޓީމަށް ވުމުން މިރޭ ވަރަށް ބެލެންސް ފުޓްބޯޅައެއް ފެނިގެންދާނެ ކަމަށާއި ކުޅިބެލުންތެރިން ހިތްހަމަޖެހޭ ފަދަ މެޗެއް ފެންނާނެ ކަމަށް އުއްމީދުކުރާ ކަމަށެވެ. އަދި މިރޭގެ މެޗުން މޮޅުވެގެން ޓީމުގެ ހާލަތު ބަދަލުވުމުގެ ފުރުސަތު އޮތުމުން މިއީ ވަރަށް މުހިއްމު މެޗެއްގެ ގޮތުގައި އޭނާ ސިފަކުރި އެވެ.\n"ކުރިއަށް ދިއުމަށް އަޅުގަނޑުމެން ހޯދަން ޖެހޭ ޕޮއިންޓް ހޯދަން ފެށުމަށް ރަނގަޅު މެޗެއް ވިކްޓަރީ މެޗަކީ،" ފެސްކޯ ބުންޏެވެ. "މިރޭ ވަރަށް ބެލެންސްކޮށް ފެންނާނެ. ރަނގަޅު އެޓޭކްތަކެއް ކުރެވޭނެ ކަމަށް ގަބޫލުކުރަނީ."\nއިތުރު ލިޔުންތައް އަލީ ސުޒޭން ވިކްޓަރީ ސްޕޯޓްސް ކްލަބް ކްލަބް ވެލެންސިއާ މާލޭ ލީގް 2017


Myanmar Gai Beyruge Udhuhunthah 1 Mahah Cancel Koffi - Vaguthu\nމިޔަންމާގައި އެއް މަސް ދުވަހަށް ބޭރުގެ އުދުހުންތައް ކެންސަލްކޮށްފި\nމިޔަންމާ އިން ބޭރުގެ އުދުހުންތައް އެއް މަސް ދުވަހަށް ކެންސަލްކޮށްފިއެވެ.\nމިޔަންމާ ސަރުކާރުން އެގޮތަށް ނިންމީ ކޮވިޑް-19 ގެ ބަލިމަޑުކަމާ ގުޅިގެން ޖުލައި މަހުގެ ފަހުކޮޅާ ހަމައަށެވެ.\nޒިންހުއާ އެޖެންސީ އިން ރިޕޯޓު ކުރާ ގޮތުގައި ކޮވިޑް ކޮންޓްރޯލް ކުރުމަށް އެ ގައުމުގެ ސަރުކާރުން މިގޮތަށް ނިންމައި އިތުރު އެހެން ފިޔަވަޅުތަކެއް ވެސް އަޅަން ވަނީ ނިންމައިފައެވެ.\nމިޔަންމާގެ ހެލްތް އެންޑް ސްޕޯޓްސް މިނިސްޓްރީން ހާމަކުރާ ގޮތުގައި ފާއިތުވި 24 ގަޑިއިރުގެ ތެރޭގައި މިޔަންމާ އިން 45 މީހުން ކޮވިޑަށް ފައްސިވެފައި ވެއެވެ. އަދި އާދީއްތަ ދުވަހާ ހަމައަށް މިޔަންމާގައި ކޮވިޑަށް ފައްސިވެފައިވާ މީހުންގެ އަދަދު ވަނީ 143،571 އަށް އަރައިފައެވެ.\nކޮވިޑް-19 ހުރިތޯ ބެލުމަށް މިހާތަނަށް މިޔަންމާގައި 2.61 މިލިއަން މީހުންގެ ސުންކު ނަގާފައިވާ އިރު އާދީއްތަ ދުވަހުގައި އެކަނިވެސް 912 މީހުންގެ ސުންކު ވަނީ އެ ގައުމުން ނަގައިފައެވެ.\nމިޔަންމާ ސަރުކާރުން ހާމަކުރާ ގޮތުގައި ކޮވިޑް ޖެހިގެން މިހާތަނަށް އެ ގައުމުން 3،200 އަށްވުރެ ގިނަ މީހުން ވަނީ މަރުވެފައެވެ. ކޮވިޑްގެ ފުރަތަމަ ވޭދަނަ މިޔަންމާއިން ފެނިފައި ވަނީ ފާއިތުވި އަހަރުގެ މާރިޗު މަހުގެ 23 ވަނަ ދުވަހުއެވެ.\nދެހާސް ނަވާރަ ވަނަ އަހަރުގެ ފަހުކޮޅު ޗައިނާ އިން ފުރަތަމަ ފެނުނު ކޮވިޑް ދުނިޔޭގެ އެކި ކަންކޮޅުތަކަށް ފެތުރި ކޮވިޑްގެ ދެ ވަނަ ވައްތަރެއްވެސް އެކި ގައުމުތަކުގައި ފެތުރެމުންދާކަން ފާހަގަ ކުރެވެއެވެ. އަދި ފަހުން ފެތުރެމުންދާ ކޮވިޑްގެ ވައްތަރަކީ ކުރިން ފެނުނު ވައްތަރަށްވުރެ ނުރައްކާތެރި ވައްތަރެއް ކަމަށް ދުނިޔޭގެ ސިއްހަތާއި ބެހޭ ވުޒާރާއިން ވަނީ ބުނެފައެވެ.\nމިޔަންމާގެ މަތިންދާބޯޓެއް ވެއްޓި 12 މީހަކު މަރުވެއްޖެ\nމިޔަންމާގައި ގިނަ އަދަދެއްގެ ބަޔަކު ބަނޑަށް މަރުވެދާނެ ކަމުގެ އިންޒާރު ދީފި\nބަޣާވާތައް ފަހު ފުރަތަމަ ފަހަރަށް ސޫކީ ކޯޓަށް ހާޒިރުކޮށްފި


Israel ge kureege raees Peres avahaara vejje | Mihaaru\nއިޒްރޭލުގެ ކުރީގެ ރައީސް ޝިމޮން ޕެރޭޒް އިޒްރޭލުގެ ފޮރިން ޕްރެސް އެސޯސިއޭޝަންގައި ޖުލައި 6، 2014 ގައި ތަގްރީރު ކުރައްވަނީ. --ފޮޓޯ:އޭއެފްޕީ\n28 ސެޕްޓެމްބަރ 2016 - 08:55 10 comments\nތެލް އަވީވް (ސެޕްޓެމްބަރު 28) - އިޒްރޭލުގެ ކުރީގެ ބޮޑު ވަޒީރު އަދި ކުރީގެ ރައީސް ޝިމޮން ޕެރޭޒް މިއަދު އަވަހާރަވެއްޖެ އެވެ.\nމީގެ ދެ ހަފުތާ ކުރިން ސްޓްރޯކެއް ޖެހިގެން ޕެރޭޒަށް ދިޔައީ ތެލް އަވީވުގެ ޝެބާ މެޑިކަލް ސެންޓަރުގައި ފަރުވާ ދެމުންނެވެ. ޕެރޭޒްގެ ހާލު ރަނގަޅުވަމުން އައި ނަމަވެސް އިއްޔެ ވަނީ ކުއްލިއަކަށް ހާލު ދެރަވާން ފަށައިފަ އެވެ.\nއިޒްރޭލުގެ ކުރީގެ ރައީސް ޝިމޮން ޕެރޭޒް (ކ) ފަަލަސްތީނުގެ ކުރީގެ ރައީސް ޔާސިރު އަރަފާތާ ސަލާމް ކުރައްވަނީ. --ފޮޓޯ:އޭއެފްޕީ\nއިޒްރޭލް، 1948 ވަނަ އަހަރު އުފެއްދި ފަހުން ޕެރޭޒް ވަނީ ގާތްގަނޑަކަށް ހުރިހާ ސިޔާސީ އޮފީހެއްގައި މަސައްކަތް ކުރައްވައިފަ އެވެ. އިޒްރޭލުގައި ދެ ފަހަރެއްގެ މަތިން ބޮޑު ވަޒީރުކަން ކުރައްވާފައިވާ ޕެރޭޒް އިޒްރޭލުގެ ރައީސްކަން ކުރެއްވީ 2007 އިން 2014 އަށެވެ. އޮސްލޯ ސުލްހައިގެ އެއްބަސްވުމަށް ކުރެއްވި މަސައްކަތާ ގުޅިގެން 1994 ވަނަ އަހަރު ވަނީ ޕެރޭޒަށް ނޯބެލް ސުލްހައިގެ އިނާމު ލިބިވަޑައިގެންފަ އެވެ. އެ ފަހަރުގެ ސުލްހައިގެ އިނާމު ވަނީ ޕަލަސްތީނުގެ ކުރީގެ ރައީސް ޔާސިރު އަރަފާތަށާއި އިޒްރޭލުގެ ކުރީގެ ބޮޑު ވަޒީރު ޔިޒަކް ރަބީން އަށް ވެސް ލިބިވަޑައިގެންފަ އެވެ.\nއިޒްރޭލުގެ ކުރީގެ ރައީސް ޝިމޮން ޕެރޭޒް (ވ) އެމެރިކާގެ ކުރީގެ ރައީސް ބިލް ކްލިންޓަނާ ވޮޝިންޓަނުގައި ޑިސެމްބަރު 11، 1995 ގައި ސަލާމް ކުރައްވަނީ. --ފޮޓޯ:އޭއެފްޕީ\nޕެރޭޒަށް ނޯބެލް ސުލްހައިގެ އިނާމު ލިބިވަޑައިގެންނެވީ ވެސް ފަލަސްތީނާ އެކު ސުލްހަ ގާއިމް ކުރުމަށް ކުރެއްވި މަސައްކަތުގެ ސަބަބުންނެވެ. ޕެރޭޒް އެއް ފަހަރަކު ވަނީ ފަލަސްތީނަކީ އެންމެ ގާތް އަވަށްޓެރިއާ ކަމަށް ވިދާޅުވެފަ އެވެ. އަދި ފަލަސްތީނު މީހުންނަކީ އެންމެ ގާތް ރަހުމަތްތެރިންނަަށް ވެދާނެ ކަމަށް ވަނީ ވިދާޅުވެފަ އެވެ.\nއިޒްރޭލުގެ ކުރީގެ ރައީސް ޝިމޮން ޕެރޭޒް ޑިސެމްބަރު 17، 2014 ގައި ޕެރިހުގައި ތަގްރީރެއް ދެއްވަނީީ. --ފޮޓޯ:އޭއެފްޕީ\nއިޒްރޭލުގެ ޕާލަމެންޓަށް ޕެރޭޒް ފުރަތަމަ އިންތިޚާބުވެވަޑައިގެންނެވީ 1959 ވަނަ އަހަރު އެވެ. އިޒްރޭލުގެ 12 ސަރުކާރެއްގައި ޚިދުމަތް ކުރައްވާފައިވާ ޕެރޭޒް ވަނީ 1976 ވަނަ އަހަރު ދިފާއީ ވަޒީރުކަން ކުރައްވައިފަ އެވެ.\nއިތުރު ލިޔުންތައް މެދު އިރުމަތި އިޒްރޭލް މަރު ސްޓްރޯކް\nސްޓްރޯކެެއް ޖެހުނު ޕެރޭޒްގެ ހާލު ކުޑަތަންކޮޅެއް ރަނގަޅު


Aharuge Fahukolhah Eri Iru Fathuruverikamuge Occupancy 63% gai - Vaguthu\nއަހަރުގެ ފަހުކޮޅަށް އެޅިއިރު ފަތުރުވެރިކަމުގެ އޮކިއުޕެންސީ 63 އިންސައްތައިގައި\nފޮޓޯ: ވިސިޓް މޯލްޑިވްސް\nއަހަރު ނިމެން ކައިރިވެފައިވާއިރު ރާއްޖޭގައި ފަތުރުވެރިންނަށް ހިދުމަތްދޭ ތަންތާނގެ އޮކިއުޕެންސީ ރޭޓް ހުރީ 63 އިންސައްތައިގައި ކަމަށް ޓުއަރިޒަމް މިނިސްޓްރީގެ ތަފާސް ހިސާބުތަކުން ދައްކައިފިއެވެ.\nއެގޮތުން ޓުއަރިޒަމް މިނިސްޓްރީގެ ތަފާތު ހިސާބުތަކުގައިވާ ގޮތުން މިއަހަރުގެ އޮގަސްޓް މަހު ރާއްޖޭގެ އޮކިއުޕެންސީ ރޭޓް ހުރީ 63 އިންސައްތައިގައެވެ. އަދި މިއަހަރު ފެށުނު އިރު 74 އިންސައްތައިގައި އޮކިއުޕެންސީ ރޭޓް ހުރި އިރު އެ އޮކިއުޕެންސީ ރޭޓް އެންމެ ދަށްވެފައިވަނީ ޖޫން މަހުގެ ތެރޭގައެވެ.\nޓުރަރިޒަމް މިނިސްޓްރީގެ ހިސާބުތައް ދައްކާ ގޮތުން މިއަހަރުގެ އޮގަސްޓް މަހާއި ހަމައަށް ފަތުރުވެރިން ރާއްޖޭގައި ހޭދަކޮށްފައިވަނީ 6،270،380 ދުވަހެވެ. އެހެންކަމުން މިއީ މިދިޔަ އަހަރާއި އަޅާ ބަލާއިރު 12 އިންސައްތައިގެ އިތުރުވުމެކެވެ. އަދި މި މުއްދަތުގައި ފަތުރުވެރިން އެވްރެޖްކޮށް ރާއްޖޭގައި ހޭދަކޮށްފައިވަނީ4ނުވަތަ5ދުވަހެވެ.\nއަދި މިއަހަރުގެ އޮގަސްޓް މަހުގެ ނިޔަލަށް ރާއްޖެއަށް 872،839 މީހުން އައިސްފައިވެއެވެ. މިއީ މިދިޔަ އަހަރާއި އަޅާ ބަލާއިރު 9.1 އިންސައްތައިގެ ކުރިއެރުމެކެވެ. އަދި ޓުއަރިޒަމް މިނިސްޓްރީގެ ތަފާސް ހިސާބުގައިވާ ގޮތުން މިއަހަރުގެ އޮގަސްޓް މަހުގެ ތެރޭގައި އެކަނިވެސް ރާއްޖެއަށް 123،992 މީހުން އައިސްފައިވެއެވެ. އަދި މިއީ ނިމިދިޔަ އަހަރުގެ އޮގަސްޓް މަހުގެ ތެރޭގައި ރާއްޖެ އައި 121،310 މީހުންނާއި އަޅާ ބަލާއިރު 2.2 އިންސައްތައިގެ ކުރިއެރުމެކެވެ.\nމިއަހަރުގެ މިހާތަނަށް އެންމެ ގިނައިން ފަތުރުވެރިން ރާއްޖެ އައިސްފައިވަނީ ޗައިނާއިންނެވެ.\nއޮކްޓޯބަރ 8, 2018 10:36\nދިވެހިރާއްޖޭގެ ފަތުރުވެރިކަން ކުރިއަށް ގެންދެވޭނެ ހަމައެކަނި ގޮތަކީ އެއާޕޯރޓް ބޮޑު ކުރުން. އެހެންނޫނީ 1.3 ގައި ތަންހަރު ވެފައި އޮކިއުޕަންސީ ރޭޓް ދާނީ ދަށަށް


Myanmar gai dheenee gothun thafaathu nukuraa kamah sifain bunefi | Mihaaru\nޕޯޕް އަށް މިއަންމާ އިން އިއްޔެ މަރުހަބާ ކިޔަނީ. --ފޮޓޯ:އޭއެފްޕީ\n28 ނޮވެމްބަރ 2017 - 11:102comments\nރަކީން ސްޓޭޓުގައި މިއަންމާގެ މުސްލިމުންނާ ދެކޮޅަށް ހިންގި ހުރިހާ ޖަރީމާއެއްގެ ޒިންމާ އުފުލަން ޖެހޭ ސިފައިންގެ ޖެނެރަލް މިން އައުންގް ލައިން ވިދާޅުވީ މިއަންމާގެ ހުރިހާ ދީނެއްގެ މީހުންނަށް ވެސް މިނިވަންކަމާ އެކު އަޅުކަން ކުރެވޭނެ ކަމަށެވެ.\n"މިއަންމާ ސިފައިން ދަނީ ސުލްހަ ގާއިމް ކުރަން މަސައްކަތް ކުރަމުން. އެއްވެސް ނަސްލަކަށް، ދީނަކަށް މިއަންމާގައި ތަފާތު ކުރުމެއް ނޯންނާނެ،" ޕޯޕް އަރިހު ސިފައިންގެ ވެރިޔާ ދެންނެވި އެވެ.\nވެޓިކަންގެ ތަރުޖަމާނަކު ބުނީ ޕޯޕް ވަނީ މިއަންމާ ސިފައިންގެ އިސް ޖެނެރަލުންނާ އެކު 15 މިނިޓަށް އިއްޔެ ބައްދަލުކޮށްފައި ކަމަށެވެ.\nމިއަންމާ ސިފައިންގެ އަނިޔާވެރިކަން ބޮޑުވުމުން ރަކީން ދޫކޮށް ބަންގްލަދޭޝް އަށް ދިޔަ ރެފިއުޖީންގެ އަދަދު ވަނީ 620،000 އަށް އަރައިފަ އެވެ. މި ހަފުތާ ފަހުކޮޅު ބަންގްލަދޭޝް އަށް ޕޯޕް ވަޑައިގަތުމަށް ވަނީ ހަމަނުޖެހިފަ އެވެ.\nމިއަންމާ ސިފައިން ދަނީ މުސްލިމުންނަށް އަނިޔާ ނުކުރާ ކަމަށް ތަކުރާރުކޮށް ބުނަމުންނެވެ. ރަކީންގައި ހިންގި ޖަރީމާތަކާ ގުޅޭ ގޮތުން މިއަންމާ ސިފައިން ނެރުނު ރިޕޯޓުގައި ވެސް އެއްވެސް އަނިޔާވެރި އަމަލެއް ސިފައިން ނުހިންގާ ކަމަށް ބުނެފައިވެ އެވެ. ނަމަވެސް އެމެރިކާ އާއި އދ. އިން ބުނެފައި ވަނީ މިއަންމާ ސިފައިން ހިންގާފައި ވަނީ ނަސްލެއް ނެތިކޮށްލުމުގެ ދަރަޖައިގެ އަމަލުތަކެއް ކަމަށެވެ.\nޕޯޕް މީގެ ކުރިން ވަނީ ރޮހިންޖާ މީހުންގެ ދިފާއުގައި ވާހަކަ ދައްކަވައިފަ އެވެ. ނަމަވެސް މިއަންމާގައި އެ މައްސަލާގައި ޕޯޕް ޕްރެސް ކުރައްވާނެ މިންވަރެއް އަދި ނޭނގެ އެވެ.\nއިތުރު ލިޔުންތައް ދީން މުސްލިމުން މިއަންމާ ރޮހިންޖާ


އިންޑިއާގެ ވެކްސިން އުފެއްދުން އިތުރުވާން ފަށައިފި\n29/05/2021\tComments Off on އިންޑިއާގެ ވެކްސިން އުފެއްދުން އިތުރުވާން ފަށައިފި\nއެސްޓްރާޒެނެކާ އިން މަހެއްގެ މައްޗަށް 20 މިލިއަން ވެކްސިން އުފެއްދުމުގެ މަސައްކަތް ފަށައިފިއެވެ. އެމެރިކާއިން އިޢްލާން ކުރިގޮތުގައި އިންޑިއާއަށް މަހެއްގެ މައްޗަށް ވިހި މިލިއަން ޑޯޒް ތައްޔާރު ކުރެވޭ ވަރަށް ރޯމެޓީރިއަލް ސަޕްލައި ކޮށްދިނުމަށް އެމެރިކާއިން ވަނީ ނިންމާފައެވެ. އިންޑިއާގެ އަމިއްލަ ވެކްސިނެއްކަމަށްވާ ބާރަތު ބައޯޓެކްގެ ކޯވެކްސިން ގެ 60 އާއި 70 މިލިއަން ޑޯޒް މަހެއްގެ މައްޗަށް އުފެއްދުމަށް އެކުންފުނިން ނިންމާފައި ވެއެވެ. އަދި ސެޕްޓެމްބަރާ ހިސާބުގައި 100 …\nސްރީލަންކާގައި އަނެއްކާވެސް އާގުބޯޓެއްގައި ރޯވެއްޖެ\n27/05/2021\tComments Off on ސްރީލަންކާގައި އަނެއްކާވެސް އާގުބޯޓެއްގައި ރޯވެއްޖެ\nސްރީލަންކާގެ ބަނދަރާ ކައިރިކުރުމަށްޓަކައި ބޭރު ބަނދަރުގައި އަޅާފައި އޮތް އާގު ބޯޓެއްގައި ރޯވެގެން އަދަނމުންދާތާ ހަ ދުވަސް ވެއްޖެއެވެ. އެމްވީ އެކްސްޕްރެސް ޕަރލް ގައި ރޯވެފައިވާ އަލިފާން ގަނޑު ކޮންޓްރޯލް ކުރުމަށް ސްރީލަންކާގެ ނޭވީން އެދުމުން އިންޑިއާއިން ވަނީ އަލިފާން ނިއްވާ ޓަގްބޯޓާއި ޑޯނިޔާ މަތިންދާބޯޓާއި ސިފައިންގެ އުޅނަދުތައް ފޮނުވާފައެވެ. މިބޯޓަކީ ކެމިކަލްގެ ބާވަތެއް އިންޑިއާގެ ބަނދަރަކުން ބަރާކޮށްގެން ސިންގަޕޯރަށް ދަތުރުކުރަމުން ދިޔަ ބޯޓެކެވެ. ބޯޓުގައި ރޯވެފައިވާ އަލިފާަން ގަނޑު …\nއަނެއްކާވެސް ކޮވިޑް ފެށުގޮތް ހޯދުމަށް އެދިއްޖެ\n26/05/2021\tComments Off on އަނެއްކާވެސް ކޮވިޑް ފެށުގޮތް ހޯދުމަށް އެދިއްޖެ\nކޮވިޑް19 ވައިރަސް ފެށުނީ ކޮން ހިސާބަކުން ތޯ ބަލަން ސައިންޓިސްޓުން ތަހުގީގު ކުރުމަށް ދެވަނަ ފުރުސަތެއް ދޭން ޖެހޭނެ ކަމަށް އެމެރިކާއިން ބުނެފިއެވެ. އެމެރިކާގެ ސިއްހަތާ ބެހޭ ވަޒީރު މިފަދައިން ބަޔާން ދެއްވާފައި ވަނީ ޑަބްލިއުއެޗްއޯގެ މަޖިލީހުގައި ސިއްޙހަތާ ބެހޭ ވަޒީރުންގެ ބައްދަލުވުމުގައެވެ. އެމެރިކާއިން ބުނާ ގޮތުގައި ދެވަނަ މަރުޙަލާގެ ތަހްގީގު އޮންނަން ވާނީ ދެފުށް ފެންނަ ގޮތަށެވެ. އަދި ބައިނަލްއަގްވާމީ ސައިންޓިސްޓުން މެދުވެރިކޮށް ސައިންސްގެ އުސޫލުތަކަށް ބިނާކޮށް، ކަމަށެވެ. …\nނިއުދިއްލީ މެޑަމް ޓޫސޯ މިއުޒިއަމް އަންނަ އަހަރު\n25/05/2021\tComments Off on ނިއުދިއްލީ މެޑަމް ޓޫސޯ މިއުޒިއަމް އަންނަ އަހަރު\nނިއުދިއްލީގައި ހުންނަ މެޑަމް ޓޫސޯ ވެކްސް މިއުޒިއަމް އަލުން އަންނަ އަހަރު ހުޅުވާނެ ކަމަށް ބުނެފިއެވެ. ކޮވިޑްގެ ހާލަތާ ގުޅިގެން މި މިއުޒިއަމް ބަންދުކޮށްފައި ހުންނަތާ މިހާރު އަހަރެއްހާ ދުވަސް ވަނީ އެވެ. މެޑަމް ޓޫސޯ ދިއްލީ މިއުޒިއަމުން މަސައްކަތް ކުރަމުން ދަނީ އިންޑިއާގެ ފްރޮންޓް ލައިންގައި ކޮވިޑަށް ޚިދުމަތް ކޮށްދިން މީހުންނަށް ޝުކުރު އަދާ ކުރުމުގެ ގޮތުން މިއުޒިއަމް ހުޅުވާއިރު އެމީހުންނަށް ޚާއްސަ ޑިސްކައުންޓަކާއެކު މިއުޒިއަމް ހުޅުވާށެވެ. …\nއެފްރިކާގެ ގައުމުތަކުގެ މަލަމަތިން ފެންނާން ހުން ޗާލޫ ރީތި އިމާރާތްތަކަކީ ޗައިނާއިން ބިނާކޮށްދީފައިވާ އިމާރާތްތަކެވެ، ފޮރިން މިނިސްޓްރީތަކާއި ރައީސުންނާއި ޑިކްޓޭޓަރުންގެ އެދުމަށް ބިނާ ކުރާ ރިއާސީ ގަނޑުވަރުތައް ވިދާ ބަބުޅަނީ، ޗައިނާއިން އެތަންތަން ޑިޒައިން ކޮށް އިމާރާތްކޮށް، އިންޓީރިއާ ހަދައި ބިއްރޫރި ޖަހައި ދިނުމުންނެވެ. ޗައިނާއިން ދަނީ އެފްރިކާގައި ޕޮލިސް ހެޑްކުއާޓާރތަކާއި ސިފައިންގެ މީހުންގެ ގެތަކާއި ޕާލަމެންޓް ބިލްޑިންގތައްވެސް އަޅައި ދެމުންނެވެ. މި ވާހަކަތައް ރިޕޯޓް ކުރުމަށްފަހު ސައުތު ޗައިނާ …\nއަސްކަރީ ހޭދަ ބޮޑު ނުކުރުމަށް ޗައިނާގެ އިންޒާރެއް\n23/05/2021\tComments Off on އަސްކަރީ ހޭދަ ބޮޑު ނުކުރުމަށް ޗައިނާގެ އިންޒާރެއް\nޖަޕާނުން އަސްކަރީ ހޭދަ އިތުރު ކުރާނެ ކަމަށް ބުނުމުން އެކަމަށް ޗައިނާއިން ނުރުހުން ފާޅުކޮށްފިއެވެ. ޖަޕާނުގެ ދިފާއީ ވަޒީރު ވަނީ ޖަޕާނުން އާދަވެގެން އަމަލުކުރާ ޖީޑީޕީގެ އެއް ޕަސެންޓް އަސްކަރީ ހޭދައަށް ކަނޑައެޅުމާ ޚިލާފަށް މިފަހަރު އަމަލު ކުރަން ޖެހިދާނެ ކަމުގެ އިޝާރާތެއް ދެއްވާފައެވެ. މިވާހަކައަށް ޗައިނާގެ ފޮރިން މިނިސްޓްރީން ވަނީ ރައްދު ދީފައެވެ. ތަރުޖަމާން ވިދާޅުވިގޮތުގައި ޗައިނާއިން މަސައްކަތް ކުރާ ކުރިމަތިލުމަކަށް ދިއުމަށް ކަމަށާއި އަދި ޖަޕާނުގެ އަމާޒަކީ، …\nPage3of 14112345»102030...Last »


BREAKING: Fenfushi Council Idhaaraa Thereygai Councilerun Maaraamaaree Hingaifi - Vaguthu\nއދ. ފެންފުށި ކައުންސިލް އިދާރާ ތެރޭގައި އެރަށު ކައުންސިލަރުން މާރާމާރީ ހިންގައިފިއެވެ.\n"ވަގުތު" އަށް އެނގިފައިވާގޮތުގައި މިއަދު ހިނގި މި މާރާމާރީގައި ކައުންސިލްގެ ނައިބު ރައީސް މޫސާ އަލީ އަށް އެކައުންސިލްގެ މެމްބަރަކު ވަނީ ހަމަލާދީފައެވެ.\nމި ހާދިސާ އާއި ގުޅިގެން މޫސާ އަލީ ވިދާޅުވީ، އޭނާ މިއަދު ކައުންސިލްގެ އިދާރާއަށް ދިޔައީ ކައުންސިލުން ރައްޔިތުންތަކަކާއި އެކު ބައްދަލުވުމެއް ކުރިޔަށްގެންދާ ކަމުގެ މަޢުލޫމާތު ލިބިގެން ކަމަށެވެ. އަދި އިދާރާއަށް ދިޔައިރު އެވަގުތު އެތަނުގައި އާންމުންގެ ހަތަރު މީހަކާއި ކައުންސިލްގެ ރައީސް އާއި ކައުންސިލްގެ މެމްބަރު މުޙައްމަދު އިބްރާހީމްގެ އިތުރުން ޒިންމާދާރު ވެރިޔާވެސް ހުންނެވި ކަމަށް އޭނާ ވިދާޅުވިއެވެ.\nމޫސާ އަލީ ވިދާޅުވީ، އެފަދަ ބައްދަލުވުމެއް ކުރިޔަށްގެންދާކަން އޭނާއަށް ކައުންސިލުން އަންގާފައި ނުވާ ކަމަށެވެ. އެހެންކަމުން އިދާރާތެރެއަށް ވަނީ ފޯނުން ވީޑިއޯ ރެކޯޑު ކުރަމުން ކަމަށާއި، ރެކޯޑުގައި ހުރެ އޭނާއަށް ބައްދަލުވުން ކުރިޔަށްގެންދާކަން އަންގާފައި ނުވަނީ ކީއްވެގެންތޯ ކައުންސިލްގެ ރައީސަށް ސުވާލު ދެންނެވި ކަމަށް އޭނާ ވިދާޅުވިއެވެ. ޖަވާބުގައި، އޭނާވެސް ބައްދަލުވުމަށް ވަޑައިގަތީ ދަޢުވަތަކަށް ނޫން ކަމުގައި އާއި، އިދާރާއަށް ވަޑައިގަންނަވާ ނަމަ ބައްދަލުވުންތައް ކުރިޔަށްދާކަން އެނގިވަޑައިގަންނަވާނެ ކަމަށް ކައުންސިލްގެ ރައީސް ވިދާޅުވި ކަމަށް މޫސާ އަލީ ވިދާޅުވިއެވެ.\nމޫސާ އަލީ ވިދާޅުވިގޮތުގައި، ކައުންސިލުން ބޭއްވި ބައްދަލުވުމަށްފަހު އިދާރާއަށް ހާޒިރުވި އާންމުން ދިއުމުން ޒިންމާދާރު ވެރިޔާ އާއި ކައުންސިލްގެ ރައީސް އަދި މެމްބަރު މުޙައްމަދު އިބްރާހީމް، އޭނާގެ ފޯނުން ނަގާފައިވާ ވީޑިއޯ ޑިލީޓުކުރުމަށް އެންގިއެވެ. އެކަމަށް ދެކޮޅު ހެދުމުން ޒިންމާދާރުވެރިޔާ އޭނާއަށް އޮފީހުން ނުނިކުމެވޭނެހެން ދޮރުމަތީގައި ހުރި ކަމަށާއި، އޭގެ ފަހުން ކައުންސިލްގެ މެމްބަރު މުޙައްމަދު އިބްރާހީމް ގޮސް އޭނާގެ ކަރުގައި ހިފައި މާރާމާރީ ހިންގާފައިވާ ކަމަށް މޫސާ އަލީ ވިދާޅުވިއެވެ.\nމޫސާ އަލީ ވިދާޅުވީ، މާރާމާރީ ހިންގައި އޭނާއަށް ހަމަލާ ދިނުމުގައި އަމަލީގޮތުން ބައިވެރިވީ ކައުންސިލްގެ މެމްބަރު މުހައްމަދު އިބްރާހީމް ކަމަށެވެ. އަދި އެ ހާދިސާ ހިނގި ވަގުތު އޮފީހުގައި ޒިންމާދާރު ވެރިޔާ އާއި ކައުންސިލްގެ ރައީސް ވެސް ހުންނެވި ކަމަށް އޭނާ ވިދާޅުވިއެވެ.\nފެންފުށީ ކައުންސިލްގެ ނައިބު ރައީސް، ކައުންސިލްގެ އިދާރާގައި ނެންގެވި ވީޑިއޯއެއް ޑިލީޓު ނުކޮށްގެން އެ ކައުންސިލްގެ މެމްބަރަކު އޭނާއަށް ހަމަލާދީ މާރާމާރީ ހިންގި މައްސަލައިގައި ފުލުހުން އަދި އެއްޗެއް ބުނެފައެއް ނުވެއެވެ. މި ހާދިސާ އާއި ގުޅިގެން މީހަކާއި މެދު ފިޔަވަޅެއް އަޅާފައިވާ ކަމެއްވެސް އެނގިފައެއް ނުވެއެވެ.\nފެންފުށީ ކައުންސިލްގެ ހުރިހާ މެމްބަރުންނަކީވެސް އިދިކޮޅު ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) އަށް ނިސްބަތްވާ މެމްބަރުންނެވެ. މޫސާ އަލީ ވިދާޅުވިގޮތުގައި، ފަހަކަށް އައިސް އޭނާ ސަރުކާރާއި ގުޅިގެން މަސައްކަތް ކުރަމުންދާ ކަމަށް ބުނެ ދެންތިބި މެމްބަރުން އޭނާއަށް އެކި ގޮތްގޮތުން ދަނީ ފިއްތުންތައް ކުރިމަތި ކުރުވަމުންނެވެ. ނަމަވެސް މިއީ އެ ކައުންސިލްގައި މާރާމާރީ ހިންގި ފުރަތަމަ ފަހަރެވެ.\nއޮގަސްޓް 3, 2019 22:48\nއޮގަސްޓް 3, 2019 23:12\nރާއްޖޭގެ ރަށްވެހިކަން ބޭރު މީހުންނަށް ލިބޭ ފުރިހަމަ ގާނޫނެއް ބޭނުންވާ ކަމަށް އެމްޑީޕީގެ ޕީޖީ ގްރޫޕްގެ ލީޑަރު ބުނުން އެއީ މަމެން ދެރަވެ ހިތާމަ ކޮށް ރޮއި ރޮއި ހަލާކުވާނެ ކަމެކޭ ...\nއޮގަސްޓް 3, 2019 23:50\nބަލަ ސަރުކާރާގުޅިގެނެއްނު ރައްޔިތުންނަށް ފައިދާ ހުރި ކަމެެއްކޮއް ދެވޭނީ ތިޔަ އުޅެނީ ރީދޫހުންޖެހިފަ ތިބޭ ކުދިން އުޅޭގޮތަށް ތިޔަގޮތް ދޫކޮއްލާ ކައުންސިލަރުންގެ މަސައްކަތަކީވެސް އެއިރެއް ގަ އޮންނަ ސަރުކާ ރަކާ ގުޅިގެން ރައްޔިތުންގެ ފައި ދާއަށް މަސައްކަތް ކުރުން\nއޮގަސްޓް 4, 2019 08:46\nމިސަރުކާރާއި ގުޅިގެން ވާނެކަމެއް ހަރާން، އެކަން ވަރަށް ރަނގަޅަށް ފެނިގެންދޭ މިގައުމުގަ އޮންނަ ހައިވާން ބަގީޗާ ތެރެއިން.\nއޮގަސްޓް 4, 2019 00:33\nދަ ރާއްޖެތެރެއަންސް ދޯ ހާއްހަހަހާހާހާހާހާ ހާހާހާހާހާ ހާހާހާހާހާ ހޮހޮޮހޮހޮހޮ...\nއޮގަސްޓް 4, 2019 01:58\nވަރަށް ނާތަހުޒީބު 70 ގެ ވިސްނުމުގަ އުޅޭ މަދު މީސްކޮޅެއް އެކުލެވޭ ރަށެއްތީ.. ތިޔަހެން އެކަކު އަނެކަކުގެ ކަރުގައި ނުހިފާ ތިޔަ މަދު މީސްކޮޅު އެންމެ ގާތުގައި ތިޔައޮތް މާމިގިއްޔަށް ބަދަލުކުރޭ. ތަރައްޤީ ނެތީމަ ކަރުގަޔާ އެހެންތަންތަނުގަވެސް ހިފާގޮތްވާނެ. މަމެން އެދެނީ މަމެންނާއެކު ފެންފުށީ ދިގުރަށް ދިއްދޫ މަހިބަދޫ މަންދޫ ކުނބުރުުދޫ އެންމެންވެސް މާމިގިއްޔަށް ބަދަލުކޮށް, ވަރުގަދަ ސިޓީއެއް އުފައްދަން.. މުޅި އަތޮޅުގެ މާމިގިލި ފިޔަވަ ބާކީ ނުވަ ރަށުގެ އާބާދީ މާމިގިލި އާބާދީގައި އެބައޮތް.\nއޮގަސްޓް 4, 2019 04:28\nޕިންކީންގެ އަސްލު ސިފަ މި ފރންނަނީ\nއޮގަސްޓް 4, 2019 06:43\nދެލޯފުޅާ މާކުރަތުގައިވެސް ކަންހިނގަނީ ތިގޮތަށް. އެހެރީވާ ޒިންމާދާރު ވެރިއެއް. މަގެއްގެ މަތިން ކުރިކެނޑިޔަސް ޒިންމާދާރު ފިޔަވަޅުއަޅާ. އިއްޒަތާ ޤަދަރުން ފުރިގެންހުރި ޒިންމާދާރު ވެރިއެއް.\nއޮގަސްޓް 4, 2019 08:14\nތިއީ އަދި ކަމެއްނޫން.\nތިނަދޫ ކައުންސިލަރުން އޮފީސް މީޓިން ރޫމް ތެރޭގައި އެކަކު އަނެކަކާއި ދިމާލަށް ނުބައި އެއްޗެހި ކިޔައި ، ވަގަށް ގޮވައި، ވަގު އަނބިންނާއި ބިޓުން ގެންގުޅޭ ވާހަކަގޮވައި މުވައްޒަފުން ލަދުން އޮފީސްތެރޭގައި ތިބެވޭ ވަރުނުވީމާ އެކަން ހުއްޓުވަން އެތަނަށް ވަދެ ރޮއި އާދޭސް ކުރީ އޮފީސް ޕިއޯނަކަށް އުޅޭ މެދުއުމުރު އަންހެނެއް.


Rape case thakugai forensic thahuleehu kurun laazim kuran bill eh\nރޭޕް ކޭސްތަކުގައި ފޮރެންސިކް ތަހްލީލް ކުރުން ލާޒިމުކުރަން ބިލެއް ހުށަހަޅައިފި\nރޭޕް ކުރުމާއި ޖިންސީ ގޯނާގެ މައްސަލަތަކުގައި ރޭޕް އެވިޑެންސް ކިޓް ބޭނުން ކުރުމާއި އޭގެ ފޮރެންސިކް ތަހުލީލެއްކޮށް ފޮރެންސިކް ހެކި ހޯދުން ލާޒިމުކުރާ ގޮތަށް ޖިންސީ ކުށުގެ ގާނޫނަށް އިސްލާހު ގެންނަން ބިލެއް ހުށަހަޅައިފި އެވެ.\nތުޅާދޫ ދާއިރާގެ އެމްޑީޕީގެ މެންބަރު ހިސާން ހުސައިން ހުށަހެޅުއްވި ބިލުގައި ވަނީ ރޭޕް އެޑިވެންސް ކިޓް ބޭނުން ކުރުމަކީ ލާޒިމު ކަމެއްގެ ގޮތުގައި ކަނޑައެޅުމުގެ ގޮތުން ޖިންސީ ކުށުގެ ގާނޫނަށް މާއްދާއެއް އިތުރު ކުރުމަށެވެ. މި ގޮތުން ގޯނާގެ ޝިކާރައަށްވާ ވިކްޓިމްގެ ހަށިގަނޑުންނާއި އަންނައުނުން ސާމްޕަލް ނަގައި، ފޮރެންސިކް ތަހުލީލެއް ކުރަން ޖެހޭނެ އެވެ.\nބިލުގައި ބުނާ ގޮތުން ސިއްހީ ހިދުމަތް ދޭ ތަނަކަށް ވިކްޓިމްއަކު އަތުވެއްޖެނަމަ ވަގުތުން ސޯޝަލް ސާވިސް ޑިޕާޓްމަންޓްއަށް އަންގައި، ލަސްނުކޮށް ސާމްޕަލްތައް ނަގަން ޖެހެ އެވެ. އެ ގޮތަށް އަމަލު ނުކުރުމަކީ ކުށެއް ކަމަށް ބިލުގައި ބަޔާން ކޮށްފައިވެ އެވެ. އަދަބަކީ އެއް އަހަރާއި ތިން އަހަރު ޖަލު ހުކުމެއް ކަމަށް ވެސް ބިލުގައި ބުނެ އެވެ.\nސިއްހީ ހިދުމަތް ދޭ ކޮންމެ ތަނެއްގައި ސާމްޕަލް ނެގޭނެ އިމްތިޒާމުތައް ހުރުން ލާޒިމު\nގާނޫނަށް އަމަލު ކުރަން ފަށާތާ ހަ މަސް ދުވަހުގެ ތެރޭގައި ސިއްހީ ހިދުމަތް ދޭ ތަންތަނަށް އެވިޑެންސް ކިޓް ލިބޭނެ އިިންތިޒާމު ސަރުކާރުން ހަމަޖައްސަން ޖެހެ އެވެ. އަދި ސިއްހީ ހިދުމަތް ދޭ ތަނަކުން ކިޓް ބޭނުން ކޮށްގެން ނަގާ ސާމްޕަލްތައް ނެގުމަށް އެއްވެސް އަގެއް ނަގައިގެން ނުވާނެ ކަމަށް ވެސް ބުނެފައިވެ އެވެ.\nރޭޕް އެވިޑެންސް ކިޓް ބޭނުން ކުރާނެ ގޮތުގެ ތަމްރީން ލިބިފައި ހުރި ޑޮކްޓަރެއް ނުވަތަ ނަރުހެއް ރާއްޖޭގައި ސަރުކާރުން ހިންގާ ކޮންމެ ސިއްހީ މަރުކަޒެއްގައާއި ހޮސްޕިޓަލެއްގައި ހުންނަންވާނެ ކަމަށް ބިލުގައި ބުނެފައިވެ އެވެ. ބިލަށް އަމަލު ކުރާތާ ހަ މަސް ދުވަހުގެ ތެރޭގައި ފެމިލީ ޕްރޮޓެކްޝަން އޮތޯރިޓީން ކަށަވަރު ކުރަން ވާނެ ކަމަށް ވެސް ބުނެފައިވެ އެވެ.\nމި ފަދަ މައްސަލަތަކުގައި ފުލުހުން އަމަލު ކުރަން ޖެހޭ އުސޫލެއް ހަދަން ޖެހޭނެ ކަމަށް ބިލުގައި ބުނެފައިވެ އެވެ. އެއިން އުސޫލަކާ ހިލާފުވެއްޖެ ކަމުގެ ތުހުމަތު ކުރެއްވިޖެނަމަ، އެ ފުލުހެއްގެ މައްސަލަ ނޭޝަނަލް އިންޓެގްރިޓީ ކޮމިޝަން (އެންއައިސީ) އަށް ފޮނުވަން ޖެހޭނެ ކަމަށާއި ގިނަވެގެން ތިން މަސް ދުވަހުގެ ތެރޭގައި ކޮމިޝަނުން މައްސަލަ ބަލައި ނިންމަން ޖެހޭ ކަމަށް ބިލުގައި ބުނެފައިވެ އެވެ.\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް ޖިންސީ ގޯނާ + ރޭޕް ހިިސާން ހުސައިން ސަފާރީ ރޭޕް


Engireysi jaasoosah zaharu dhin meehaa, Ugail ge eheegai dheneganefi | Mihaaru\nރުސްލާން އާއި އެނަޓޮލީގެ މޫނު، ޕްރޮފެސާ އުގައިލްގެ ސިސްޓަމަކުން އެއް އުމުރަކަށް ގެނެސްފައި\nއިނގިރޭސި ޖާސޫސަށް ޒަހަރު ދިން މީހާ، އުގައިލްގެ އެހީގައި ދެނެގެންފި\n06 އޮކްޓޯބަރ 2018 - 16:50 53 comments\nރަޝިޔާ ސިފައިންގެ އޮފިސަރެއްގެ ގޮތުގައި މަސައްކަތް ކުރަމުން، އިނގިރޭސީންނަށް ޖާސޫސްކޮށްދިން ސާގީ ސްކްރިޕަލް އާއި އޭނާގެ 33 އަހަރުގެ އަންހެންދަރިފުޅު، ޔޫލިއާ ސްކްރިޕަލް މަރާލަން، ޒަހަރުދިން ކަމުގެ ތުހުމަތު ކުރެވެނީ ރަޝިޔާގެ ދެ މީހަކަށެވެ.\nއިނގިރޭސި ޖާސޫސް ސާގީ އާއި އޭނާގެ ދަރިފުޅު ޔޫލިޔާ\nސްކްރިޕަލްގެ ދެ ބަފައިންނަށް އެ މީހުން ހަމަލާދިނީ، އިނގިރޭސިވިލާތުގެ ސަލިސްބަރީގައި އެ މީހުން ތިބި ހޮޓަލުގެ ދޮރުގައި، ނޮވިޝޮކް ނާވް އެޖެންޓް ކިޔާ ނުރައްކާތެރި ޒަހަރެއް ހާކައިގެންނެވެ. އޭގެ އަސަރުކޮށްގެން، ގިނަ ދުވަސްތަކެއް ވަންދެން އެ ދެމީހުން، ސީރިއަސް ހާލަތުގައި ހޮސްޕިޓަލްގައި އެޑްމިޓްކޮށްފައި ތިއްބެވެ. އަދި ފަހުން، އެ ޒަހަރުގެ އަސަރު އިތުރު ފަސް މީހަކަށް ކޮށް، އޭގެ ތެރެއިން އެކަކު މަރު ވެސް ވެފައި ވެ އެވެ.\nއިނގިރޭސިވިލާތާއި ރަޝިޔާއާ ދެމެދު އޮތް ގުޅުން ވަރަށް ބޮޑަށް ގޯސްވި އަދި، ބައިނަލްއަގްވާމީ މީޑިއާގެ ސަމާލުކަން ލިބުނު މި މައްސަލައިގައި ތުހުމަތު ކުރެވޭ އެކަކީ، ރުސްލާން ބޮޝިރޮވް ކިޔާ ރަޝިޔާގެ މީހެކެވެ.\nއިނގިރޭސި ޖާސޫސަށް ޒަހަރު ދިން ކަމަށް ތުހުމަތު ކުރާ ރުސްލާން (ކ) އާއި އޭނާގެ ބައިވެރިޔާ\nރުސްލާން ބޮޝިރޮވްގެ ނަމުގައި އުޅޭ މި މީހާ އާއި އޭނާގެ ޕާޓްނަރު، އިނގިރޭސިވިލާތަށް ދިޔައީ މާޗު ދެ ވަނަ ދުވަހު އެވެ. އިނގިރޭސި ފުލުހުން ތުހުމަތު ކުރާގޮތުގައި އެއީ ރަޝިޔާގެ ދެ ޖާސޫސުންނެވެ. ގައުމަށް ޣައްދާރުވުމުން، ރަޝިޔާގެ ސަރުކާރުން، ސްކްރިޕަލްގެ ކިބައިން ބަދަލު ހިފީ އެވެ. އެކަމަކު ރަޝިޔާގެ ސަރުކާރުންނާއި މީޑިއާއިން އެކަން ވަނީ ދިފާއުކޮށްފަ އެވެ. އަދި އެއީ ކުށްވެރިން ނޫން ކަމާއި އާއްމުންގެ ބައެއް ކަމަށް ރަޝިޔާގެ ރައީސް ވްލަޑިމިއާ ޕުޓިން ވެސް ވަނީ ވިދާޅުވެފަ އެވެ.\nޕުޓިން މިހެން ވިދާޅުވި ނަމަވެސް، އެއީ ޖާސޫސުން ކަމަށް އިނގިރޭސީން ދައްކަމުން އައި ވާހަކަ މަޑެއް ނުވި އެވެ. ދެން ދައުރުވާން ފެށީ، ރަޝިޔާގެ ޖާސޫސެއް ކަމަށްވާ ކާނަލް އެނަޓޮލީ ޝެޕީގާ، މީގެ 13 އަހަރު ކުރިން ނަގާފައިވާ ފޮޓޯއެކެވެ. އިނގިރޭސި މީޑިއާއިން ތުހުމަތުކުރާ ގޮތުގައި އެނަޓޮލީ އާއި ރުސްލާންއަކީ އެކަކެވެ.\nތަހުގީގީ ނޫސްވެރިކަން ކުރާ ބަޔަކު، މިކަން ޔަގީންކުރަން ހަވާލުކުރީ ޕްރޮފެސަރު އުގައިލްއާ އެވެ.\nޒަހަރު ދިން ކަމަށް ތުހުމަތު ކުރާ މީހާގެ ދެ ފޮޓޯއެއް: އޭނާ އުޅުނީ އަސްލު އޮޅުވާލައިގެން\nމިކަން ކުރެއްވި ގޮތް އުގައިލް ވަނީ "މިހާރު"އާ ހިއްސާ ކުރައްވައިފަ އެވެ.\nއޭނާ ވިދާޅުވި ގޮތުގައި 30 އަހަރުގެ ތަފާތު ހުރި މި ފޮޓޯގައި އެ ދެމީހުންގެ ސިފަ ވަރަށް ބޮޑަށް ތަފާތެވެ. އެކަމަކު، އުގައިލް އީޖާދުކޮށްފައިވާ "ފޭސް ރިކޮގްނިޝަން ސިސްޓަމް"ގެ މެދުވެރިކޮށް، ތަފާތު ތިން ގޮތަކަށް ބަލައިގެން އެ ދެމީހުންގެ މޫނުމަތީގެ ސިފަ ވަރަށް ބޮޑަށް ދިމާވެ އެވެ.\nއެކަމަކު އެކަން ޔަގީންކުރަން، މެޝިންގެ ޒަރީއާއިން، ފޮޓޯގައިވާ ދެ މީހުން އެއް އުމުރަކަށް ގެނައެވެ. ދެ މީހުން ވެސް އުމުރުން 30 އަހަރުގައި ހުންނާނެ ގޮތް، މެޝިނުން ދައްކާލި އިރު އެ މީހުންގެ މޫނުމަތީގެ ސިފަތައް، 98 ޕަސެންޓް ދިމާވެ އެވެ. ނޭފަތާއި ލޮލާއި އަނގަ ހަމަ ތަފާތެއް ނެތެވެ.\nއެހެންވެ، އިނގިރޭސި ޖާސޫސްގެ ދެބަފައިން މަރާލަން ޒަހަރުލީ މީހަކީ، ރަޝިޔާގެ ޖާސޫސެއްކަން މިހާރު ވަނީ ކަށަވަރު ވެފަ އެވެ. އަދި އޭނާއަކީ، ރަޝިޔާއިން ކުރި ބައެއް ހަނގުރާމަތަކުގައި ބައިވެރިވެ، ރައީސް ޕުޓިންގެ ހާއްސަ އެވޯޑެއް ވެސް ލިބިފައިވާ މީހެކެވެ.\n— Professor Ugail (@ugail) October 2, 2018\nއިނގިރޭސިވިލާތުގައި ދިރިއުޅެމުން އަންނަ އުގައިލް ވިދާޅުވި ގޮތުގައި، ޒަހަރުލީ މީހާގެ އަސްލު ދެނެގަތުމުގައި އޭނާއަށް ވަކިކޮޅަކަށް ޖެހިވެދާނެތީ، އެ ހާދިސާގެ ތަފްސީލާއި އެއީ ކޮން ކުށެއްގައި ކޮން ތުހުމަތެއް ކުރާ މީހެއްތޯ ވެސް އޭނާ ނުބައްލަވަ އެވެ. މައްސަލައިގެ ތަފްސީލު އޭނާ ހޯއްދެވީ، އެ މަސައްކަތް ނިންމުމަށް ފަހު އެވެ.\nމިއީ މި ފަދަ މައްސަލައެއް، އުގައިލް ހައްލުކޮށްދެއްވި ފުރަތަމަ ފަހަރެއް ނޫނެވެ. އެކަމަކު އިނގިރޭސިވިލާތާއި ރަޝިޔާގެ މީޑިއާގައި، މިކޭސްއަށް ލިބިފައިވާ ބޮޑު ސަމާލުކަމާއެކު، މި ފަދަ ގޮތަކަށް މީހެއްގެ އަސްލު ދެނެގަނެވުމަކީ ވަރަށް ބޮޑު ކާމިޔާބީ އެކެވެ.\nއުގައިލް ވިދާޅުވީ އެކި ގައުމުތަކުގެ ފުލުހުންނާއި ޕްރައިވެޓް ކުންފުނިތަކުން، މި ފަދަ މައްސަލަތައް ހައްލުކޮށްދިނުމަށް އެދި އޭނާ ކައިރިއަށް އާދެ އެވެ. އަދި އޭނާގެ "ފޭސް ރިކޮގްނިޝަން ސިސްޓަމް" ވެފައިވަނީ ވަރަށް ބޮޑު ކާމިޔާބީ އަކަށެވެ.\nއިތުރު ލިޔުންތައް ޕޮލިސް ރަޝިއާ އިނގިރޭސިވިލާތް ޕްރޮފެސަރު އުގެއިލް


Ali Manik ah maafeh nudhen: Raees\nހއ. މޮޅަދޫ އަލި މަނިކު\nހަރުކަށި ފިކުރުގެ ވިސްނުން ފެތުރުމުގައި އިސްކޮށް އުޅޭ ކަމުގެ ތުހުމަތުގައި މިހާރު ހައްޔަރުކޮށްފައިވާ ހއ. މޮޅަދޫ، އަބްދުﷲ އަލީ މަނިކު މީގެކުރިން ޖަލު ހުކުމެއްގައި ހުއްޓާ މައާފުދީ މިނިވަންކުރީ މިސަރުކާރުގައި ކަމަށް ބުނާ ވާހަކަތައް ރައީސް އިބްރާހީމް މުހައްމަދު ސޯލިހް ދޮގުކުރައްވައިފި އެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި ނޫސްވެރިޔަކު ކުރެއްވި ސުވާލަކަށް ޖަވާބު ދެއްވަމުން ރައީސް ސޯލިހް ވިދާޅުވީ އަލި މަނިކަކީ އއ. ހިމަންދޫގައި ސަލާމަތީ ބާރުތަކާ ކުރިމަތިލައިގެން ހައްޔަރުކޮށް ހުކުމެއް ތަންފީޒު ކުރަމުން ދިޔަ މީހެއް ކަމަށެވެ. އެމަނިކުފާނު ވެރިކަމާ ހަވާލުވެވަޑައިގެންނެވިއިރު ހިމަންދޫން ހައްޔަރުކުރި ގިނަ މީހުން އެކި ސަރުކާރު ތަކުގައި ދޫކޮށްލާފައިވާ ކަމަށްވެސް ވިދާޅުވި އެވެ.\nރައީސް ސޯލިހް ވިދާޅުވީ އަލި މަނިކުގެ ރެކޯޑް މިސަރުކާރުން ބެލިއިރު އޭނާ ހުރި ޝަރުތުތަކާ އެކު ދޫކޮށްލާފައި ކަމަށެވެ. އޭނާ އަށް ކޮށްފައި އޮތް ހަމައެކަނި ޝަރުތަކީ ހިމަންދޫ އަށް ނުދިއުން ކަމަށާއި އޭނާ ދެވަނަ ފަހަރަށް ހައްޔަރުކުރީ ޝަރުތާ ހިލާފުވެ ހިމަންދޫ އަށް ދިއުމުން ކަމަށްވެސް ވިދާޅުވި އެވެ. އަދި އޭރު އޭނާ އަށް އިއްވާފައިވާ ބޮޑު ހުކުމްގައި ނުނިމި އޮތީ އަށް މަސް ދުވަސް ކަމަށާއި އަދި އިތުރު ދައުވާތަކެއްގައި ހުކުމް ތަންފީޒު ކުރަމުން ދިޔަ ކަމަށްވެސް ވިދާޅުވި އެވެ. މިސަރުކާރުގައި ކުރި ކަމަކީ އަލި މަނިކުގެ ހުކުމްގައި ނުނިމި އޮތް އަށް މަސް ދުވަހުގެ ހުކުމް ތިން މަސް ދުވަހަށް ކުރުކޮށްދިނުން އެކަނި ކަމުގައިވެސް ވިދާޅުވި އެވެ.\nރައީސް ވިދާޅުވީ އަލި މަނިކަށް ލުއި ދިނީ ވެސް ކަމާ ގުޅޭ އިދާރާތަކުގެ ލަފައާއި މަޝްވަރާ ހޯދުމަށްފަހު ކަމަށެވެ. އެގޮތުން މޯލްޑިވްސް ކަރެކްޝަނަލް ސާވިސް އިން ހިއްސާ ކުރި މައުލޫމާތުތަކުގައި އަލި މަނިކުގެ 17 އަހަރުން ދަށުގެ ގިނަ ކުދިން ބަލަން ތިބި ކަމަށާއި އޭނާ އަކީ މުޖުތަމައަށް ރަނގަޅު މަސައްކަތްތަކެއް ކުރެވިދާނެ މީހެއް ކަމަށް ބުނެފައި އޮތް ކަމަށެވެ.\n"ލުއި ދިނީ އެ މައުލޫމާތަށް ވެސް ބަލާފައި،" ރައީސް ވިދާޅުވި އެވެ.\nއަލި މަނިކު 2007 ވަނަ އަހަރު އެންމެ ފުރަތަމަ ހައްޔަރުކޮށް 10 އަހަރަށް ޖަލަށްލީ އޭނާ އިސްވެ ހުރެ ހިމަންދޫގައި ސަލާމަތީ ބާރުތަކާ ކުރިމަތިލާ ހިންގި ހަމަނުޖެހުންތަކުގައި ކުށް ސާތިބުވެގެންނެވެ. އެކަމަކު ކުޑަދުވަސްކޮޅެއް ފަހުން ޖަލުން ފިލައިގެން ގޮސް ގދ. ތިނަދޫގައި އުޅެނިކޮށް އަތުލައިގަނެގެން ގެންނަނިކޮށް ނަމާދުކޮށްލަން ދިން ފުރުސަތެއްގައި ކަނޑަަށް ފުންމާލައިގެން ވެސް އަލި މަނިކު ފިލި އެވެ. އޭގެ އަހަރެއްހާ ދުވަސްފަހުން އޭނާ އަތުލައިގަތީ ސިފަ ބަދަލުކޮށްގެން ތިލަފުށީގައި އުޅެމުން ދަނިކޮށެވެ.\nއަލި މަނިކު ހަރުކަށި ފިކުރު ފަތުރާ ކަމުގެ ތުހުމަތުގައި އަނެއްކާ ވެސް މިދިޔަ މެއި މަހުގެ 18 ވަނަ ދުވަހު ފުލުހުން ހައްޔަރުކުރީ އޭނާއަށް އިއްވާފައިވާ ހުރިހާ ހުކުމެއް ތަންފީޒުކޮށް ނިމި މިނިވަންވެފައި ހުއްޓަ އެވެ.\nމޯލްޑިވްސް ކަރެކްޝަނަލް ސާވިސް މޯލްޑިވްސް ޕޮލިސް ސާވިސް ރައީސް އިބްރާހިމް މުހައްމަދު ސޯލިހު + ހައްދުފަނައެޅުން


Asia supportarunaa medhu fikuru kuran jehey: Juventus | Mihaaru\nދުނިޔޭގެ ކުޅިވަރު / އިޓާލިއަން ލީގު\nއޭޝިއާ ސަޕޯޓަރުންނާ މެދު ފިކުރުކުރަން ޖެހޭ: ޔުވެންޓަސް\nޓިއުރިން (އޮގަސްޓް 22) – އޭޝިއާ ސަޕޯޓަރުންނަށް ފަސޭހަވާނެ ގޮތަށް ގިނަ މެޗުތައް ދުވަހުގެ އަވަސް ވަގުތެއްގައި ފަށަން އިޓާލިއަން ލީގަށް، ޗެމްޕިއަން ޔުވެންޓަސް އިން ގޮވާލައިފި އެވެ.\nޔުވެންޓަސްގެ އިން މަޝްހޫރު ކުޅުންތެރިން ގެނެސް ފަހަކަށް އައިސް ބޮޑެތި ކާމިޔާބީތަކެއް ހޯދި ނަމަވެސް އާމްދަނީ އަށް ބަލާއިރު އެ ކްލަބް އޮތީ އިނގިރޭސި ޕްރިމިއާ ލީގުގެ ގަދަ ހަ ޓީމަށް ވުރެ ދަށުގަ އެވެ. އޭގެ އެންމެ ބޮޑު ސަބަބަކީ ޓީވީ ރައިޓްސް އިން ލިބޭ އާމްދަނީ މަދުވުމެވެ.\nއިޓާލިއަން ލީގު ހޮނިހިރު ދުވަހު ފަށާއިރު، ފުރަތަމަ ދެ ހަފުތާގެ ހުރިހާ މެޗެއް ވެސް ރާވާފައި އޮތީ އިޓަލީ ގަޑިން ރޭގަނޑަށެވެ. އެއީ ހޫނުމޫސުން ކަމަށްވެފައި ދުވާލު ވަގުތު ހޫނުގަދަވާނެތީވެ އެވެ. އެކަމަކު އެ ގަޑި ދިމާވަނީ އޭޝިއާގެ އިރުމަތީ ގައުމުތަކަށް މެންދަމަށެވެ.\nޔުވެންޓަސްގެ އިތުރުން އިޓަލީގެ އޭސީ މިލާނާއި އިންޓަ މިލާނުގެ ސަޕޯޓަރުން ޗައިނާގައި ވަރަށް ގިނަ އެވެ. އެކަމަކު އޭގެ ފައިދާ ނުނެގެނީ މެޗުތައް މެންދަމާ ދިމާވާތީ ސަޕޯޓަރުންނަށް މެޗުތައް ބަލަން ހުރަސް އެޅިފައި އޮތުމެވެ. ޗައިނާ ސަޕޯޓަރުންނަށްޓަކައި މީގެ ދެ އަހަރު ކުރިން މިލާނާއި އިންޓަގެ މެޗެއް އިޓަލީ ގަޑިން މެންދުރު 12 ޖެހިއިރު ފަށާފައިފައިވެ އެވެ. އެކަމަކު އޭގެ ސަބަބުން އިޓަލީގެ އާއްމުން ނުރުހުން ފާޅުކޮށްފައިވެ އެވެ. ސަބަބަކީ ދުވާލު ވަގުތު މެޗުތައް ކުޅޭ ނަމަ ވަޒީފާގެ ސަބަބުން ސަޕޯޓަރުންނަށް ދަނޑަށް ނުދެވުމެވެ.\nޔުވެންޓަސްގެ ޗީފް ރެވެނިއު އޮފިސަރު ޖޯޖިއޯ ރިޗީ 'ބީބީސީ" އަށް ވިދާޅުވީ އިޓަލީގެ ސަޕޯޓަރުންނާއި ދުނިޔޭގެ އޯޑިއަންސަށް ވެސް ވިސްނަން ޖެހޭ ކަމަށާއި އެގޮތުން އެދެމެދުން ރަނގަޅު ހަމައެއް ހޯދަން ޖެހޭ ކަމަށެވެ. އަދި ހަމައެކަނި ވިސްނަން ޖެހޭ ކަމަކީ މެޗުތައް ކުޅޭ ގަޑި ނޫން ކަމަށާއި މެޗުތަކުގެ ރައިޓްސް ވިއްކުމާއި މެޗުތައް ދައްކަނީ ކޮން ބަޔެއްތޯ ވެސް ބަލަން ޖެހޭ ކަމަށެވެ.\n"އެގޮތަށް ބަލާއިރު ޕްރިމިއާ ލީގާއި އިޓާލިއަން ލީގުގެ ފަރަގު ވަރަށް ބޮޑު،" އޭނާ ވިދާޅުވި އެވެ.\nޕްރިމިއާ ލީގަށް އެންމެ ބޮޑު އެޑްވާންޓޭޖަކީ މެންދުރުފަހުން މެޗުތައް ފަށާތީ އޭޝިއާގެ ގައުމުތަކަށް އަވަސް ގަޑިއެއްގައި މެޗުތައް ފެނުމެވެ. އެއާ އެކު، ސަޕޯޓަރުން އިތުރުވެ އަދި މާލީ ގޮތުން ވެސް ބޮޑު ފައިދާއެއް އަންނަނީ ލިބެމުންނެވެ. އިނގިރޭސި އެންމެ އާދައިގެ ކްލަބަށް ވެސް ޓީވީ ރައިޓްސް މެދުވެރިކޮށް ބޮޑު އާމްދަނީއެއް ލިބެ އެވެ.\nއިޓާލިއަން ލީގަށް މިވަގުތު އޮތް ހުރަހަކީ ކުރިއަށް އޮތް ދެ އަހަރަށް ޓީވީ ރައިޓްސް އެއްބަސްވުންތަކުގައި ސޮއިކޮށްފައިވުމެވެ. އެހެންވެ ބަދަލުތައް ގެނެވޭނީ އޭގެ ފަހުންނެވެ.\nސްޕެނިޝް ލީގުގެ އެންމެ ބޮޑު ބަހުސަކީ ވެސް މިހާރު އެއީ އެވެ. އެގޮތުން ހުކުރު ދުވަހާއި ހޯމަ ދުވަހު އެހެން ލީގުތަކުގެ މެޗުތައް މަދުވުމުގެ ފައިދާ ނަގަން، އެ ދެ ދުވަހު މެޗުތައް ބާއްވަން ސްޕެނިޝް ލީގުން ބޭނުންވެ އެވެ. އެއީ ބައިނަލްއަގްވާމީ އޯޑިއަންސްގެ ސަމާލުކަން ހޯދުމަށެވެ. އެކަމަކު އެ ދުވަހު މެޗުތައް ބާއްވައިދި ނަމަ، އާއްމު ދިރިއުޅުމުގެ ކަންކަން ހުންނަ ގޮތުން ސްޕެއިނުގެ ސަޕޯޓަރުންނަށް ދަނޑަށް ވަންނަން ހުރަސް އެޅޭނެ އެވެ.\nއިޓާލިއަން ލީގު ޔުވެންޓަސް\nރަދީފްގެ ލީގަލް ޓީމްް\nއަސްލު މައްސަލައަކަށް ވެގެން އުޅެނީ ޔުވެންޓަސްގެ ނަމްބަރ ވަން ފޭން، ރަދީފް ސަރ އަށް މެޗު ގެއްލޭތީ. - ރލޓ -\nއަހަރެމެން ބާސާ ކުޅޭ މެޗްތައް ބަލާނަން ތަނެއް އިރާފަނަމަވެސް\nބާރސާ އާ ރެއާލް ކުޅޭ މެޗު ބަލާފާނެ. ނޫނީ އެތްލެޓިކޯ މެޗު. އެހެން މެޗެއް ކުޅޭކަންވެސް ބާރސާގެ ގިނަ ފޭނުންނަކަށް ނޭނގޭނެ.